അഭിഭാഷണം: February 2008\nതമ്പാനൂരിലെ ഒരു മഴ\nഒരു മഴപെയ്തതാണ്. തമ്പാന്നൂരു വന്നുപെട്ടു ആ കുട്ടി. മോഡല് സ്കൂളീന്ന് വീട്ടിലേയ്ക്ക് പോകുവാരുന്നു.\nചെറുമഴ പെയ്താലും തമ്പാന്നൂര് കൊളമായല്ലോ ...\nനടന്ന വഴിയ്ക്ക് ഒരോടയുടെ സ്ലാബില്ലാതെ കിടക്കുന്നു. കവിഞ്ഞ് വെള്ളമൊഴുകുമ്പോള് എന്ത് കാണാന്.? അവന് ഓടയില് വീണു.\n“അന്നു തുടങ്ങിയതാ പനി. ഇതിപ്പം രണ്ടാഴ്ചയായി, മാറുന്നില്ല. രാവിലേ പഠിയ്ക്കാന് വിളിയ്ക്കുമ്പോള് നെഞ്ചുവേദനേന്ന് പറയും.എടയ്ക്കെടയ്ക്കുണ്ട് നെഞ്ചുവേദന.പരിക്ഷയിങ്ങ് അടുക്കുകയും ചെയ്തു. ഇതിപ്പം ഇവന് എപ്പൊഴും ക്ഷീണമാണ്.”\nതിരുവനന്തപുരത്തെ പ്രശസ്തമായ ഒരു സ്വകാര്യ ആശുപത്രിയായിരുന്നു. നെഞ്ചുവേദനയും പനിയുമായി വന്ന ഒരു പതിനഞ്ചുകാരനെ ജനറല് മെഡിസിന് കണ്‍സള്‍ട്ടന്റായ ഡോക്ടര് മോഹന് പരിശോധിയ്ക്കുന്നു.കുട്ടിയുടെ അമ്മയുമുണ്ട് കൂടെ..\n“ടേയ് നിനക്ക് പത്താം ക്ലാസിലെ പരീക്ഷയൊക്കെ വരുന്നതിന്റെ ടെന്‍ഷനാണെന്ന് തോന്നുന്നു. അല്ലാതെ നിനക്കെന്തോന്ന് നെഞ്ചുവേദന വരാന്“?\nഡോക്ടര് തമാശ പറഞ്ഞു.\n“എന്നാലും നോക്കട്ട് ഇനി ഈ സീ ജീ യും കൂടെയുള്ളൂ നോക്കാന്. എന്തായാലും നമുക്കൊരു ഈ സീ ജീ എട്ത്ത് നോക്കാം.അത് കഴിഞ്ഞ് മര്യാദയ്ക്ക് പോയിരുന്ന് പഠിച്ചോണം“\nഈ സീ ജീ എടുത്ത് നോക്കിയ അദ്ദേഹം അത് ഒന്നൂടെ ആവര്‍ത്തിച്ചു. മെഷീന്റെ തകരാറാണെന്ന് വിചാരിച്ച് വേറൊരു മിഷീന് വച്ച് നോക്കി.\nആ ആശുപത്രിയിലെ കാര്‍ഡിയോളജിസ്റ്റ് അന്നുണ്ടായിരുന്നില്ല.\nമോഹന് അവനുമൊത്ത് സ്വന്തം കാറില് തന്നെ കാര്‍ഡിയോളജിസ്റ്റിന്റെ വീട്ടില് പോയി. അദ്ദേഹത്തെ കാണിച്ചു.\nതിരുവനതപുരത്തെ പ്രശസ്തനായ കാര്‍ഡിയോളജിസ്റ്റ്.\n“ഇത് കണ്ടിട്ട് പെരി കാര്‍ഡൈറ്റിസ് ആണെന്നു തോന്നുന്നു.മെഡിയ്ക്കല് കോളേജിലേയ്ക്ക് റഫര് ചെയ്യണം.“\nഅമ്മയോടായി അദ്ദേഹം പറഞ്ഞു.\n“ഹൃദയത്തിന്റെ ആവരണമായ പെരികാര്‍ഡിയത്തില് ഉണ്ടാകുന്ന അണുബാധയാകും കാരണം. വിശദമായി പരിശോധിയ്ക്കണം. ശ്രീ ചിത്രയിലും മെഡിയ്ക്കല് കോളേജിലുമൊക്കെയേ അതിനുള്ള സൌകര്യമുള്ളൂ. തീര്‍ച്ചയായും അങ്ങോട്ട് കൊണ്ട് പോണം. വേറൊരു ആശുപത്രിയിലും തിരുവനന്തപുരത്ത് അതിനുള്ള സൌകര്യമില്ല.“\nഅവന്റെ അച്ഛന് സ്ഥലത്തുണ്ടായിരുന്നില്ല. അമ്മ അച്ഛനെ ഫോണില് വിളിച്ചു. കൊല്ലത്ത് നിന്നും അച്ഛന് എത്തുമ്പോഴേയ്ക്കും ആംബുലന്‍സില് മെഡിയ്ക്കല് കോളേജിലേയ്ക്ക് കൊണ്ട് പോകാനുള്ള സൌകര്യങ്ങള് ചെയ്തിരുന്നു ഡോ:മോഹന്.\n"ആംബുലന്‍സ് വേണ്ടാ. വണ്ടിയുണ്ട്." അച്ഛന് പറഞ്ഞു.\n"ഏത് സമയത്തും എന്നെ വിളിയ്ക്ക്ക്കാം. വിവരങ്ങള് അറിയിയ്ക്കണം.“ മോഹന് ഓര്‍മ്മിപ്പിച്ചു\nമെഡിയ്ക്കല് കോളേജ് കാഷ്വാല്റ്റി.\nഡോക്ടര് യുവാവ് ചീട്ട് വാങ്ങിച്ച് നോക്കി. ഈ സീ ജീ എട്ത്ത് നോക്കി\n......ST - elevation.. ? Pericarditis കാര്‍ഡിയോളജിസ്റ്റ് എഴുതിയിരിയ്ക്കുന്നു.\nഈ സീ ജീ എന്തിയേ?\nഈ സീ ജി കൊടുത്തു.\nഇതില് കുഴപ്പമൊന്നുമില്ല. വീട്ടിപ്പൊക്കോ\nഅത് സാര് ..ഇവിടെ അഡ്മിറ്റ് ചെയ്യണമെന്ന് പറഞ്ഞു.\nഡോ. ടൈനീ നായര് ..\nഅയാളാന്നോ ഇവിടെ അഡ്മിറ്റ് ചെയ്യണോ വേണ്ടയോ എന്ന് തീരുമാനിയ്ക്കുന്നത്?\nഫര്‍തര് ചെക്കപ്പ് വേണമെന്ന് പറഞ്ഞു. സര്...പ്ലീസ്\nങാ..രണ്ടാം വാര്‍ഡില് സ്ഥലമുണ്ടേല് പോയിക്കെടന്നോ..അയാള് ദയാലുവായി.\nകിടക്കയില്ല. ഒരു പായും തലയിണയും വാങ്ങിച്ചു.\nഫ്യൂര്‍ഡാന് കുടിച്ച് മനോനില തെറ്റിക്കിടന്ന ഒരാളുടെ കിടക്കയ്ക്ക് കീഴിലാണ് സ്ഥലം കിട്ടിയത്. അവിടെ കിടന്നു.\nനൂറ് കണക്കിനാള്‍ക്കാര് നിരനിരയായി അട്ടിവച്ച് കിടക്കുന്ന വാര്‍ഡ്..ഒടിയാറായ തുരുമ്പു പിടിച്ച കട്ടില്, പെയിന്റ് ഓര്‍മ്മ മാത്രമായ ഡ്രിപ്പ് സ്റ്റാന്റുകള്, പഴകിപ്പോളിഞ്ഞ മെത്ത (കട്ടില് കിട്ടിയവര്‍ക്ക് അതൊരു പരീക്ഷണമാണ്) തറയില് നിറച്ച് അഴുക്ക്, ചെളി, പൊടി,..ചിലര് കരയുന്നു, ചിലര് ഛര്‍ദ്ദിയ്ക്കുന്നു. ചിലര് രക്തമൊലിപ്പിയ്ക്കുന്നു. ഈച്ച..കൊതുക് ..പൊട്ടിയൊലിയ്ക്കുന്ന കക്കൂസില് നിന്നുള്ള നാറ്റം.എങ്ങടവുമെത്താതെ ഓടുന്ന നേഴ്സുമാര്, നിലാവത്തെ കോഴികളെപ്പോലെ നടക്കുന്ന ഡോക്ടര്‍മാര്...\nഅകെ പുകില് തന്നെ.\nഅതിനിടയില് തന്നെ പനി വന്നവരുണ്ട്, എയിഡ്സ് ബാധിച്ചവരുണ്ട്, മഞ്ഞപ്പിത്തം ബാധിച്ചവരുണ്ട്, എലിപ്പനി വന്നവരുണ്ട്, വിഷം കഴിച്ചവരുണ്ട്, ഡെങ്കിപ്പനി വന്നവരുണ്ട്, ന്യുമോണിയ വന്നവരുണ്ട്, വൃണങ്ങള് വന്നവരുണ്ട്....അവരുടെയൊക്കെ കൂടെവന്നവരുണ്ട്.\nകുട്ടിയ്ക്ക് പ്രത്യേകിച്ച് കുഴപ്പമൊന്നുമില്ല. ഒന്നുമില്ലെന്ന് കാഷ്വാല്‍റ്റിയിലെ ഡോക്ടര് പറഞ്ഞല്ലോ. പനിയും മറ്റും കുറഞ്ഞു. അവന് അവിടവിടെ എഴുനേറ്റ് നടക്കാനും കാണാന് വന്ന കൂട്ടുകാര് പിള്ളേരോട് ചുറ്റിത്തിരിയാനും തുടങ്ങി.\nഏതൊക്കെയോ ഡൊക്ടര്‍മാര് വന്ന് പനിയൊക്കെ നോക്കി.\n“നാളേ വീട്ടില്പോകാം കേട്ടോ..“ ആരോ പറഞ്ഞു.\nഅവന് അന്ന് വൈകുന്നേരം മൂത്രമൊഴിയ്ക്കാന് പോയ സമയത്ത് അവന്റെ വശത്ത് കിടക്കയില് കിടന്നിരുന്ന, വിഷമടിച്ച് മനോനില തെറ്റിക്കിടന്നയാള് വിളിച്ച് കൂവി വെപ്രാളം കാണിച്ച് കട്ടിലുമായി താഴെ വീണത് അവന് കിടന്നിരുന്ന പായയില്. അവനവിടുണ്ടായിരുന്നേല് അപ്പൊത്തന്നെ കാര്യം തീര്‍ന്നു കിട്ടിയേനേ (അയാളുടെ കയ്യും കാലും കിടക്കയോട് ചേര്‍ത്ത് കെട്ടിയിരിയ്ക്കുകയാണ്. ബോധമില്ലാതെ നിലവിളിയ്ക്കുകയും വെപ്രാളം കാണിയ്ക്കുകയും ചെവി പൊട്ടും വിധം തെറി വിളിയ്ക്കുകയും ചെയ്യുന്നുണ്ടായിരുന്നയാള്)\nപിന്നെ ഒന്നും നോക്കിയില്ല. നാളെ പോവുക തന്നെ. ഇവിടെ വയ്യ.\nകുട്ടിയുടെ ഒരു അമ്മാവന്റെ ബന്ധു അവിടെ ഹൌസ് സര്‍ജന്‍സി ചെയ്യുന്നുണ്ടായിരുന്നു.മെഡിസിന് വിഭാഗം തലവനെ കുറിപ്പുകള് കാണിയ്ക്കാം എന്ന് ആ ബന്ധു ഏറ്റു.\nഎന്നാല് അത് കഴിഞ്ഞ് പോകാം.\nകുറിപ്പുകള് വായിച്ച് ഈ സീ ജീ യും കണ്ട ഡിപ്പാര്‍ട്ട്മെന്റ് ഹെഡ് ചോദിച്ചു.\nഅവന് വാര്‍ഡിന്റെ അങ്ങേയറ്റത്ത് നിന്ന് കളിയ്ക്കുന്നു.\nഅവിടെ നില്ല്..നടക്കരുത്. ഗായത്രീ സ്ടെച്ചര് പറയൂ. ഐ സീ യൂ വില് അഡ്മിറ്റ് ചെയ്യണം. ദിസ് ഇസ് വെരി ക്രിട്ടിക്കല്.\nഎല്ലാരും അമ്പരന്ന് പോയി..അവന് കണ്ടാല് ഒരു കുഴപ്പവുമില്ലല്ലോ?കഴിഞ്ഞ രണ്ട് ദിവസമായി അവന് ഇവിടെത്തന്നെ നില്‍ക്കുവാരുന്നല്ലോ?\nസ്ടെച്ചറുമായി അവന് നിന്നിടത്ത് പോയെടുത്ത് മെഡിക്കല് കോളേജിലെ ഐ സീ യൂ വില് കിടത്തിയ അവനെ രണ്ടാഴ്ച കഴിഞ്ഞാണ് അവിടുന്ന് പുറത്ത് വിട്ടത്. പിന്നീട് രണ്ട് മൂന്ന് മാസം പൂര്‍ണ്ണ വിശ്രമം.സ്റ്റീറോയ്ഡുകള് കയറ്റി ഞരമ്പുകള് വെന്തുപോയി. ഒരോ ഇടവേളയിലും രക്തസമ്മര്‍ദ്ദം നോക്കി. മരുന്നുകള് കയറ്റി പുറത്തും അകത്തുമായി നൂറായിരം ടെസ്റ്റുകള് നടത്തി....\nവൈറല് പെരികാര്‍ഡൈറ്റിസായിരുന്നു,ഭാഗ്യത്തിന് ഹൃദയ പേശികള്‍ക്ക് തകരാറൊന്നും പറ്റിയില്ല. സമയത്തിനു വൈദ്യസഹായം കിട്ടിയതിനാല്.\nആ ഹൌസ് സര്‍ജനെ അറിയാതിരുന്നെങ്കിലോ???\nആ കുട്ടി എന്റെ അനിയനാണേയ്.....\nഞാന് ജോലി ചെയ്തിരുന്ന ആശുപത്രി. ഒരു രാത്രി വിളി.\n“സിസ്റ്ററേ ...ഒരു ഇരുനൂറ് രൂപയുടെ കുറവല്ലേയുള്ളൂ. എന്റെ കയ്യില് ഇപ്പൊ ഇല്ലാഞ്ഞിട്ടാണ്. ഞാന് ഇത് നടത്തിയേച്ച് വീട്ടീന്ന് കൊണ്ട് വരാം.“\nഞാന് കയറിച്ചെല്ലുമ്പോ ഒരാള് നിന്ന് കരയുന്നതാണ് കണ്ടത്.\n“അതിപ്പം ഞാനെന്തോ ചെയ്യാനാ..ഇരുനൂറ് രൂപയ്ക്ക് ഇരുനൂറ് രൂപ വേണ്ടേ?“\n“എന്താ സിസ്റ്ററേ?“ ഞാന് ചോദിച്ചു\nസീ റ്റി യുടേ കാശടയ്ക്കാന് ഒരു ഇരുനൂറ് രൂപയുടെ കുറവുണ്ട്.\n“സാറേ മോന് സൈക്കളെന്നൊന്ന് വീണതാ? അന്നേരം ബോധമില്ലാരുന്നു. ഒന്ന് രണ്ട് തവണ ച്ഛര്‍ദ്ദിച്ചു. സീ റ്റീ എടുക്കണമെന്ന്. രാത്രിയായിപ്പോയി. ആശൂത്രീല് വീട്ടുകാരി മാത്രമേ ഒണ്ടാരുന്നുള്ളൂ. ഒരിരുനൂറ് രൂപയുടെ കൊറവുണ്ട്....“\nഞാന് പോക്കറ്റില് തപ്പി. ഒരു നയാ പൈസയില്ല.എന്റെ കയ്യിലെവിടെ മാസാവസാനം ഇരുനൂറ് രൂപാ. വല്ലവരോടും ചോദിയ്ക്കാന് എല്ലാവനും ഒറങ്ങുകയായിരിയ്ക്കും.\nഞാനാ കുഞ്ഞിനെ നോക്കി.തലയിലൊരു കെട്ടുമൊക്കെയാ‍യി അവന് ..ഒരു നാലഞ്ച് വയസ്സ് കാണും.ഒറങ്ങുവാണ്..പാവം\n“ഇദ്ദേഹം ഇരുനൂറ് രൂപാ നാളെ തരും അല്ലേല് ഇരുനൂറ് രൂപാ നാളെ ഞാന് തരാം. എന്റെ പേരിലെഴുതിയ്ക്കോ..“\nഞാന് കാഷ്യറോട് പറഞ്ഞു.\n“അങ്ങനെ പറഞ്ഞാലെങ്ങനാ സാറേ..അതെങ്ങനാ ഞാന് ബില്ലാക്കുന്നത്? “\n“ഹ ഞാന് ഇവിടെ ജോലി ചെയ്യുന്നവനല്ലേ. ഇയാള് കൊണ്ടത്തന്നില്ലെങ്കില് ഞാന് നാളെ തരാം ഇപ്പം എന്റെ കയ്യിലില്ല. നിങ്ങക്ക് പാതിരാത്രീലാരേം കണക്ക് ബോധിപ്പിയ്ക്കണ്ടല്ലോ?“\nമനസ്സില്ലാ മനസ്സോടെ അവര് സമ്മതിച്ചു. അങ്ങേര് പിറ്റേന്ന് കാശുകൊണ്ടുക്കൊടുത്തു.\nസീ ടീ ചെയ്തപ്പോള് അവന്റെ തലച്ചോറിന്റെ ആവരണങ്ങളിലൊന്നില് രക്തസ്രാവം ഉണ്ടായിരുന്നു. \nതിരക്കിനിടയിലൂടെ നൂണ്ട് ഒരു ഗവണ്മെന്റ് ആശുപത്രിയുടെ ഓപീ ഡിവിഷനില് ചെന്ന് കാശുനിറച്ച പൊതി ഡോക്ടറെ ഏല്‍പ്പിയ്ക്കുമ്പോള് ചുറ്റിനും നിറഞ്ഞ് നില്‍ക്കുന്ന ആള്‍ക്കാരെ വകവയ്ക്കാതെ, ഒരുളുപ്പുമില്ലാതെ അയാള് പറഞ്ഞു.\n“ട്രിവാണ്ട്രം സ്കാന്‍സ്‌കാരു എണ്ണൂറു രൂപയാ ഇപ്പം കട്ട് തരുന്നേ. ഞാനിനി അവിടേയ്ക്കേ ആളെ അയയ്ക്കുകയുള്ളൂ..ഹും..“\nശരി. ആളു വന്നില്ലേല് എന്റെ ജോലി അത്രയും കുറഞ്ഞിരിയ്ക്കും എന്നു ഞാന് മനസ്സില് കരുതി.\nഒരാശുപത്രിയുടേ പീ ആര് ഓ ആയിരുന്നു ഞാന് അന്ന്.\nഫിനാന്‍സ് ആപ്പീസര് കാശെല്ലാം കവറിലിട്ട് പേരെഴുതി തരും. ഞാന് ജീപ്പില് അതാതിടത്ത് പോയി അത് വിതരണം ചെയ്യണം. സീ ടീ ചെയ്യാന് ആളേ വിടണമെന്ന് പറയണം എന്ന് ഒരു ജോലികൂടെ ചെയ്യണം എന്നാണ് നിയമം. പോസ്റ്റ്മാന്റെ പണി ചെയ്യുന്നത് തന്നെ വലിയ വിഷമിച്ചാ..:)\nതലയുടെ സ്കാനിങ്ങ് 500 രൂപ\nഡൈ കുത്തിവച്ച് ചെയ്തിട്ടാ‍ണേല് 600 രൂപാ\nനെഞ്ച് വയറ് ഒക്കെ സ്കാന് ചെയ്യണേല് 650 രൂപാ ആയിരുന്നു പറഞ്ഞ് വിടുന്ന ഡോക്ടര്‍മാര്‍ക്കുള്ള കമ്മീഷന് അന്ന്.\nഅതിനൊക്കെ കുറെ നാള് മുന്‍പ്..എറണാകുളം ജനറല് ആശുപത്രിയില് പോസ്റ്റിങ്ങിന് നില്‍ക്കുന്ന സമയം(ഡിഗ്രിയുടെ ഭാഗമായ ട്രെയിനിങ്ങ്) അള്‍ട്രാസൌണ്ട് സ്കാനിങ്ങിലായിരുന്നു അന്നത്തെ ട്രെയിനിങ്ങ്.\nആദ്യത്തെ ദിവസം അവിടുത്തെ അള്‍ട്രാസൌണ്ട് സ്കാനിങ്ങ് വിഭാഗം എവിടെയെന്ന് ഞാന് അവിടെ കണ്ട ഒരു അറ്റന്ററോട് ചോദിച്ചു.(എന്നെ കണ്ടാല് വിദ്യാര്‍ത്ഥിയെന്ന് തിരിച്ചറിയുന്ന രീതിയിലുള്ള വേഷമായിരുന്നില്ല അന്ന്.:)\n“ ഇവിടെ ആ സ്കാനിങ്ങില്ല.അതിന് പുറത്ത് പോണം..എന്താ പേര് ?“ എന്നു പറഞ്ഞ് അങ്ങേരെനിയ്ക്ക് എറണാകുളത്തെ പ്രശസ്തമായ ഒരു ഡയഗ്ണോസ്റ്റിക് സെന്ററിന്റെ പേരു പറഞ്ഞു തന്നു.\n(കാര്യം മനസ്സിലാക്കിയ ഞാന് ഒന്ന് ചിരിച്ച് നന്ദിയും പറഞ്ഞ് രണ്ട് ചുവട് മുന്നോട്ട് പോയപ്പോള് സ്കാനിങ്ങ് വിഭാഗത്തിനു മുന്നില് തന്നെയെത്തി)\nഞങ്ങളുടെ കോളേജില് ട്രെയിനിങ്ങിനായി വച്ചിരുന്ന അള്‍ട്രാസൌണ്ട് സ്കാനിങ്ങ് യന്ത്രം രോഗികള്‍ക്ക് ഉപകരിയ്ക്കാതെ ചുമ്മായിരിയ്ക്കുവാണല്ലോ എന്ന് വിചാരിച്ച് ഞങ്ങളുടെ വകുപ്പ് തലവനും, ഞങ്ങളുടെ സീനിയറായി പഠിച്ച് അവിടെത്തന്നെ ലക്ചറര് ആയ ഒരാളും മുന്‍കൈ എടുത്ത് ചെറിയ തുകയ്ക്ക് ഒരു അള്‍ട്രാസൌണ്ട് ചെയ്തു കൊടുക്കുന്ന ക്ലിനിക്ക് തുടങ്ങി.\nവെളിയില് സ്വകാര്യസ്ഥാപനങ്ങളില് നാനുറ്റമ്പത് രൂപയൊക്കെ വാങ്ങുമ്പോള് അവിടെ നൂറ്റമ്പത് രൂപാ.\nഇടയ്ക്ക് വച്ച് രോഗികള് തീരെ വരാതായി. ഞങ്ങള് വിചാരിച്ചു കാശുകുറച്ച് കൊടുക്കുന്ന സേവനം വേണ്ടാ എന്നു തീരുമാനിയ്ക്കത്തക്കവണ്ണം മലയാളികള് കാശുകാരായെന്ന് :)\nപരിചയമുള്ള ഒരു ഓട്ടോ ഓടിയ്ക്കുന്ന ചേട്ടനാണത് പറഞ്ഞത്. ചില സ്വകാര്യ സ്ഥാപനങ്ങള് രോഗികളെ ഞങ്ങളുടെ സ്കൂളിലേയ്ക്ക് കൊണ്ട് വരാതിരിയ്ക്കാനും (പൂട്ടിപ്പോയെന്ന് കള്ളം പറയുക )അവരെ സ്വകാര്യ സ്ഥാപനങ്ങളിലെത്തിയ്ക്കുന്നതിനും കോട്ടയം മെഡിയ്ക്കല് കോളേജ് സ്റ്റാന്റിലെ ഓട്ടോക്കാര്‍ക്ക് കമ്മീഷന് കൊടുക്കുമായിരുന്നത്രേ..\nഎന്തായാലും അതൊന്നും അധികകാലം നിന്നില്ല ചില നല്ല ഡോക്ടര്‍മാര് മെഡിയ്ക്കല് കോളേജില് വരുന്ന കാശിനു ബുദ്ധിമുട്ടുള്ള രോഗികളെ പ്രത്യേകം അവിടേയ്ക്ക് തന്നെ പറഞ്ഞയയ്ക്കാന് തുടങ്ങി. ചില ഡോക്ടര്‍മാര് വഴിയൊക്കെ വരച്ച് കൊടുത്ത് വിടുമായിരുന്നു.\nഅപ്പോള് സ്വകാര്യക്കാര് വേറേ വഴിനോക്കിക്കാണും...കാണുമല്ലോ....\nഒരു സുപ്രഭാതത്തില് കേരളത്തിലെ മാന്യമഹാപത്രക്കടലാസുകളെല്ലാം ഞങ്ങളുടെ വകുപ്പ് ക്ലിനിക്കില് “കോടികളുടെ തട്ടിപ്പ് “ എന്ന് വെണ്ടക്കാ നിരത്തി.(ദിവസം ഒന്നോ രണ്ടൊ സ്കാന്. അതായത് 150+150 രൂപാ. മാസം എങ്ങനെ പോയാലും 10000 രൂപയിലധികം സ്കാനിങ്ങൊന്നും നടക്കാത്ത വകുപ്പ് രണ്ട് കൊല്ലം പൂര്‍ത്തിയാക്കുന്നതിനു മുന്‍പാണീ “കോടികളുടെ തട്ടിപ്പ്“ വെണ്ടക്കാ നിരന്നത് എന്നോര്‍ക്കണം.\nഎന്തായാലും കാര്യം അറിയാവുന്നത് കൊണ്ട് ആരും പതറിയില്ല. ( ക്ലിനിക് തുടങ്ങുവാന് മുന്‍കൈ എടുത്ത ലക്ചറര് കുറച്ച് വിഷാദവാനായി എന്നത് നേര്..മനുഷ്യര്‍ക്ക് നല്ലതു ചെയ്യാന് പോയ ഞാനിങ്ങനെ കേട്ടല്ലോ കര്‍ത്താവേ സ്റ്റയിലില്) ..എന്തായാലും യൂണിവേഴ്സിറ്റി വിജിലന്‍സ് കാര്യം അന്വേഷിച്ചു.\nഅത് കൊണ്ട് നന്നായി\nഒന്ന് : കണക്കുകളേല്ലാം യൂണിവേഴ്സിറ്റിയ്ക്ക് ബോധ്യമായി. ഇനിയൊരു സംശയം വരാത്ത രീതിയില് .\nരണ്ട്: പത്രവാര്‍ത്തയില് നിന്ന് ഇങ്ങനെയൊരു ക്ലിനിക്ക് നടക്കുന്ന കാര്യമറിഞ്ഞ രോഗികള് അവിടേയ്ക്ക് നേരിട്ട് വരാന് തുടങ്ങി. രോഗികളുടെ എണ്ണം ഇരട്ടിയിലധികമായി.\nഎന്തുകൊണ്ട് എന്തുകൊണ്ട് എന്തുകൊണ്ടെന്തുകൊണ്ടെന്തുകൊണ്ട് ?? ????\nഇതെന്തിനാ ചേട്ടാ ഈ രോഗിയെ സീ റ്റീ എടുക്കാന് ഇയാള് പറഞ്ഞ് വിട്ടത്. ഇത് സൈനസൈറ്റിസാണേന്ന് ഉറപ്പല്ലേ?\n“ചുമ്മാ കിട്ടുന്ന അറുനൂറ് രൂപാ വേണ്ടെന്ന് വയ്ക്കുമോ, ആരെങ്കിലും?“\nഈ ഹോമിയോ ഡോക്ടറെന്തിനാ സ്ഥിരം രോഗികളെ സീ ടീ എടുക്കാന് വിടുന്നത്?\nമോനേ ഞാന് ഇനിയും ഉത്തരം പറയണോ?\nഇതെന്താ കാല്‍പ്പാദത്തിന്റെ സീടീ യോ? കാലുവേദനയ്ക്ക്..അതും പറഞ്ഞ് വിട്ടിരിയ്ക്കുന്നത് ഒരു കഷ്വാല്‍റ്റി മെഡിയ്ക്കല് ആപ്പീസറോ?\n“നീയിനി ഇങ്ങനൊന്നും മേലാ ചോദിയ്ക്കരുത്..“\nഈ ജനറല് മെഡിസിന് വിദഗ്ധനെന്തിനാ ഈ തലച്ചോറില് രക്തസ്രാവമുള്ള രോഗിയെ ന്യൂറോ സര്‍ജനുള്ള ആശുപത്രിയിലേയ്ക്ക് റഫര് ചെയ്യാതെയിരിയ്ക്കുന്നത്? ഇപ്പത്തന്നെ മൂന്ന് സീ റ്റീ ഒരാഴ്ചയ്ക്കുള്ളിലായല്ലോ?\n“നീ സീ ടീ എടുത്താല് പോരേ..കുഴിയെണ്ണുന്നതെന്തിന്?”\nഷോള്‍ഡര് ഡിസ്ലൊക്കേഷനായി വന്ന രോഗിയെ സീ ടീ എടുപ്പിയ്ക്കണതെന്തിന്?\nഇതെന്താ ഈ റേഡിയോളജിസ്റ്റ് റിപ്പോര്‍ട്ടില് മിക്കവാറും രോഗനിര്‍ണ്ണയം ഉറപ്പായിരുന്നാലും സജസ്റ്റ് എം ആര് ഐ എന്നെഴുതുന്നത്?\nഇതെന്താ ഈ ഒവേറിയന് സിസ്റ്റിന്റെ വലിപ്പം ഇയാള് മനപൂര്‍വം കൂട്ടിയെഴുതുന്നത്?\nഅല്ല ഇതെന്താ ഈ സ്കൂട്ടറെന്ന് വീണ് മുട്ട് മുറിഞ്ഞയാളുടെ മുട്ടിന്റെ എം ആര് ഐ എടുക്കാന് പറയുന്നത്?\nഎറണാകുളത്തെ പ്രശസ്തമായ ചാരിറ്റബിള് ആശുപത്രി.\nഞാന് അവിടേയും ജോലി ചെയ്തിട്ടുണ്ട്\nരോഗിസഹായ വകുപ്പിന്റെ മുന്നിലൂടെ വേണം അകത്തേയ്ക്ക് കയറാനുമിറങ്ങാനും.\nഒരു ദിവസം ഉച്ചയൂണിനു പോകുമ്പോള് അവിടെ ഒരു മനുഷ്യന് വല്ലാതെ നില്‍ക്കുന്നു.വല്ലാതെ വിഷമിച്ച്.\nഞാനങ്ങേരുടെ മുഖത്ത് നോക്കി.\n“ഞാനേ ഇവിടെ പേഷ്യന്റ് സര്‍വീസത്തില് വന്നതാണേ. ഭാര്യയുടെ ഹാര്‍ട്ടാപ്പറേഷനും പതിനായിരം രൂപാ ഇവിടുന്ന് കുറച്ച് കൊടുക്കാംന്ന്. അമ്മയെ പറ്റി എന്തെങ്കിലും എഴുതിത്തരണം.“\n“എനിയ്ക്കേ എഴുത്തും വായനയും അറിയില്ല. എന്തെങ്കിലും എഴുതിത്തരണം. എഴുതിക്കൊടുക്കാതെ കാശ് കൊറച്ച് തരത്തില്ല.“\nഅയാളുടെ കണ്ണ് നിറഞ്ഞു.\nഅതിപ്പം സാറങ്ങെഴുതിയാല് മതി..\nചേട്ടന് പറ. ഞാന് അതുപോലെയെഴുതാം.\nഎന്റെ ഭാര്യ........................ഞാന് ......യൊട് വളരെ നന്ദി............---------ന്ദമയി അമ്മ..........കാശ് കൊറച്ച് തന്ന......നന്ദി.....ആ കാശ് കൂടെയൊണ്ടാക്കാന് പാട്......നന്ദി.....\nആ കണ്ണുകള് നിറഞ്ഞഞ്ഞൊഴുകിയത് നന്ദി കാരണമായിരുന്നില്ല.\nഎനിയ്ക്കറിയാവുന്ന മറ്റൊരാള് നാട്ടില് നിന്ന് അവിടെ ചികിത്സയ്ക്ക് വന്നു. കാശു കുറച്ച് തരാന് പേഷ്യന്റ് സര്‍വീസില് അപേക്ഷ നല്‍കി. പാവപ്പെട്ട മനുഷ്യര്. ചെറിയ എന്തോ ജൊലി ചെയ്യുന്നവര്..\n“കാശില്ലെങ്കില് വല്ല സര്‍ക്കാരാശുപത്രീലും പോയിക്കൂടേന്ന് ചോദിച്ചു..... അവരുടെ വലിയ ഭക്തനൊക്കെ തന്നെ ഞാന്. പക്ഷേങ്കീ അവിട്ന്നൊള്ള ചോദ്യങ്ങള് കേട്ടാ തൊലിയങ്ങ് പൊളിഞ്ഞ് പോവും കേട്ടോ.“\nആളും അമ്പാരിയുമൊന്നുമില്ലാതിരുന്നപ്പോഴേ പ്രവചനം കേള്‍ക്കാന് അവിടെ പൊയ്ക്കൊണ്ടിരുന്ന അയാള് പറഞ്ഞു.\nഅയാളുടെ ചികിത്സ ആര് സീ സീ യില് ചെയ്യുന്നതിന് പരമാവധി പതിനായിരം രൂപയാകും.\nചാരിറ്റി ആശുപത്രിയില് അമ്പതിനായിരം രൂപയില് നിന്ന് പതിനായിരം കുറച്ച് നല്‍കി.(ചികിത്സ ആര് സീ സീ യിലും അവിടെയും യാതൊരു വ്യത്യാസവുമില്ല.).\nമുതുപഴകിയ തുണിക്കട ബിസിനസ് തന്ത്രം തന്നെ. അമ്പത് രൂപയുടെ ഷര്‍ട്ടിന് മുന്നൂറ് രൂപ വിലയിട്ട് അമ്പത് ശതമാനം റിഡക്ഷന്..\nഎന്നാലും അത് ഭേദമാകുന്ന തരം കാന്‍സറായിരുന്നു..\nസുലൈമാന് ശ്വാസകോശത്തില് നിന്ന് എല്ലുകളിലേയ്ക്ക് പടര്‍ന്ന കാന്‍സര് ആയിരുന്നു. അവസാന ഘട്ടം. കൂലിപ്പണിക്കാരനായിരുന്നു. നാട്ടുകാര് പിരിവിട്ടാണ് ചികിത്സ നടത്തുന്നത്. . റേഡിയേഷന് ചികിത്സ എടുക്കാനായി സേവനം നടത്തുന്ന ആശുപത്രിയില് വന്നു.വേദനമാറാനുള്ള ചികിത്സയായിരുന്നു ആവശ്യം.\nഇരുപതിനായിരം രൂപയോളം റേഡിയേഷനാകും എന്നവരോട് പറഞ്ഞു. അവസാനം പതിനായിരം കുറച്ച് നല്‍കി. പിരിവിട്ട് അവരത് നല്‍കി.\nതൊട്ടപ്പുറത്ത് ജനറല് ആശുപത്രിയില് ആ ചികിത്സ സൌജന്യമാണ്. അതവരോടാരും പറഞ്ഞില്ല.വേദന മാറാനുള്ള റേഡിയേഷന് ചികിത്സയ്ക്ക് ഹൈടെക്കും സെന്‍ട്രലൈസ്ഡ് ഏ സീ യും ഒന്നും വേണ്ടാ.\nഇതൊന്നും ഒന്നുമല്ല. ഞാന് നേരിട്ട് അനുഭവിച്ചതില് തന്നെ വളരെ കുറച്ചും സത്യമായും വസ്തുതകളെന്ന് അറിയാവുന്നവയുമാണ് ഇവിടെ എഴുതിയിരിയ്ക്കുന്നത്. നേരിട്ടുള്ള അനുഭവം മാത്രമേ എഴുതിയിട്ടുള്ളൂ. പറഞ്ഞ് കേട്ടത് എഴുതിയാല് ശരിയായ തെളിവുകള് എപ്പോഴും നല്‍കാന് പറ്റില്ല എന്നതുകൊണ്ടാണത്. ഇത് വായിയ്ക്കുന്നവരില് ഓരോരുത്തര്‍ക്കും ഇതിലുപരി പറയാനുണ്ടാകും. അതുകൊണ്ട് തന്നെ ദയവായി പറയുക.കമന്റുകള് ഇവിടെ എനിയ്ക്കാവശ്യമുണ്ട്.-----------------------------------------------------\nഅല്ലടെ ചെക്കാ നീ എന്തായിപ്പൊ പറയാനുദ്ദേശിയ്ക്കുന്നേ ????\nഒന്നുമില്ല..അങ്ങനെ ഞാനൊരു അഞ്ചര മണിയ്ക്കൂര് ഇങ്ങ് പിറകിലെത്തി.\nമുതലാളിത്ത ഫാസിസ്റ്റ് മൂരാച്ചികള്.തൊഴിലാളിവര്‍ഗ്ഗപ്രസ്ഥാനത്തിന്റെ കൊടും ശത്രുക്കള്. മുതലാളിത്ത ഭീകരതയുടെ ക്രൂരമുഖം..നമ്മളെ ഭരിച്ച് മുടിച്ച ഭീകരര്..ഹോ..\nസംസ്കാരമില്ലാത്ത ആള്‍ക്കാര്.. നമ്മളുപനിഷത്തെഴുതിക്കൊണ്ടിരുന്നപ്പൊ കാടന്മാരായി നടന്ന വാലില്ലാക്കുരങ്ങന്മാരുടെ നാട് ..\nവൃത്തികെട്ടവന്മാര്.കുളിക്കില്ല. ചന്തികഴുകില്ല....ഹേയ്..കണ്ട പെണ്ണുങ്ങളേയെല്ല്ലാം കേറി ഭോഗിയ്ക്കും..മരിയുവാനയും ഹാഷിഷുമൊക്കെ തിന്ന് നടക്കുന്നവന്മാര്.\nമാടിന്റെ കൊടലില് വരെ എറച്ചി വച്ച് തിന്നുമത്രേ\nമക്കളേ അവിടെ അവരെ നോക്കാന് ആരുമില്ല. എല്ലാവരും സ്വന്തം കാര്യം മാത്രം..കുടുംബമില്ല..മക്കളില്ല..അച്ഛനില്ല...മക്കള്‍ക്കച്ഛനില്ല അമ്മയില്ല വിവാഹമോചനമാണ് കൂടുതല്..പണമുണ്ടെന്ന് പറഞ്ഞിട്ടെന്ത് കാര്യം?\nമദാമ്മമാരൊക്കെ എവനെ വലവീശിപ്പിടിച്ച് കളയും. ഇവനെ കെട്ടിച്ചിട്ട് വിട്ടാല് മതിയാരുന്നു..\nപെണ് ഭരണമല്ലിയോ. രാജ്ഞിയല്ലിയോ ഭരണം. ?എങ്ങനെ ശരിയാവും?\nഅവിടെ ഭയങ്കര ചിലവാ....ഇവിടൊന്നും നിനക്ക് സെവ് ചെയ്യാന് പറ്റൂല്ലെന്നേ..\nവല്ല മദാമ്മമാരേം ഒപ്പിച്ചോടാ...ങ്മും.. കള്ളന് പിന്നേ ചക്കരക്കൊടത്തീ കൈയ്യിട്ടാല് ആരും നക്കാതിരിക്കുവല്ലേ..\nഅവിടെ ഭയങ്കര റേസിസമാണ്. ജോലി സ്ഥലത്തൊക്കെ നിന്നെ ഒറ്റപ്പെടുത്തും. സായിപ്പ് ശരിയല്ല. അവര് ചൂഷകരാണ്.\nഅവസാനം നീയും മുതലാളിത്തകെണിയില് വീണു അല്ലേ.\nമാന് ഇസ് ദ പ്രൊഡക്റ്റ് ഒഫ് എന്‍വയോന്മെന്റ് എന്ന് മാര്‍ക്സ് പറഞ്ഞിട്ടുണ്ട്\nഇവിടുത്തെ ആശുപത്രിയില് പൈസ എവിടെയാ കൊടുക്കുന്നേ? (നാട്ടിലിതാ ഗതിയെങ്കില് ഇവിടെ മുതലാളിത്ത ഭീകരതയുടെ താണ്ഡവമായിരിയ്ക്കുമല്ലോ?)\nആരും പൈസ കൊടുക്കണ്ടാ..\nചുമ്മാ പോഡാ..പൈസ ബാങ്കീന്ന് പിടിയ്ക്കുമാരിയ്ക്കും.എല്ലാം ഇപ്പം ഏ ടീ എം അല്ലേ..\nഒരു ദിവസം എന്റെ കണ്ണ് ചുവന്ന് തടിച്ചു. കോണ്ടാക്ട് ലെന്‍സ് ഇട്ടപ്പോഴേയ്ക്കും കണ്ണ് കൊളമായി. എമര്‍ജന്‍സി ഡിപ്പാര്‍ട്ട്മെന്റില് പോയി.\nഇതൊന്നുമില്ല. സാധാരണ കണ്ണുതുള്ളിമരുന്നൊഴിച്ചാല് മതി. ഫാര്‍മസിയില് ചെന്നു വാങ്ങിയ്ക്കൂ.\nമരുന്നിനെഴുതി തന്നു. ഫാര്‍മസിയില് ചെന്നു. ആറുപൌണ്ട് ചില്ലറ.(നാനൂറ്റമ്പത് രൂപാ ഒരു ചെറിയ ഡപ്പി ആന്റിബയീട്ടിക് കണ്ണ് മരുന്നിന്)\nമരുന്നിന്റെ വെല അപാരം തന്നെ. പക്ഷേ മരുന്നിന്റെ വാണിജ്യനാമം അല്ല ഉപയോഗിച്ചിരിയ്ക്കുന്നത് എന്ന് ശ്രദ്ധിച്ചോ. അവന്മാര് ട്രേഡ് നേം മറച്ച് സ്റ്റിക്കറൊട്ടിച്ച് കൊണ്ട് രാസവസ്തുവിന്റെ ജെനറിക് പേര് ഉപയോഗിച്ചിരിയ്ക്കുന്നു.അത് കൊള്ളാം.എന്നാലും മരുന്നിന്റെ വെല അപാരം..\nപിന്നീടൊരിയ്ക്കല് കാലുവേദന വന്നു. എക്സ്രേ ....രക്തപരിശോധന..എന്റെ കാശുകുറേ പോകും.\nഹേയ് ഇല്ലില്ല ...പരിശോധന ഫ്രീ...\nഹമ്മേ പരിശോധനകളെല്ലാം സൌജന്യമോ..പക്ഷേ മരുന്നിന് കാശാകുമല്ലോ?\nഒരു കൂട്ടം മരുന്നെഴുതിത്തന്നു. തകര്‍ന്നു. കണ്ണിലൊഴിയ്ക്കാന് ഒരു കുഞ്ഞ് കുപ്പി മരുന്നിന് വെല ആറ് പൌണ്ടെങ്കില് ...ഇത് കുറേ കടുക്കും.\nഅല്ല ,മണിയാ..ഈ മരുന്നിനെല്ലാം കൂടേ വീണ്ടും ആറ് പൌണ്ടേ ആയുള്ളൂ.\nഅതങ്ങനാ. ഒരു രൂപായുടെ മരുന്നിനും ഒരു ലക്ഷം രൂപായുടെതിനും ആറു പൌണ്ട്. അത് മരുന്നിന്റെ വിലയല്ല.ഒരു ടൊക്കൺ മാത്രം. ഇന് പേഷ്യന്റ്(ആശുപത്രിയില് താമസിച്ചുള്ള രോഗചികിത്സ) ആണെങ്കില് മരുന്ന് ഫ്രീ.\nഅത് ഞാനീ ആശുപത്രി ജോലിക്കാരനായിട്ടാണൊ..?\nഹേയ് അല്ല ഇന്നാട്ടിലുള്ളവര്‍ക്കെല്ലാം ഫ്രീ ആണത്രേ..ഇവിടത്തെ പൌരന്മാര്‍ക്ക് മാത്രമല്ല. ഇവിടെ താമസിയ്ക്കുന്നവര്‍ക്കെല്ലാം സൌജന്യം.\nഹേയ് അതുവരുമോ.നമ്മള് പത്ത് അറുപത് കൊല്ലമായി കമ്മ്യൂണിസ്റ്റ്കാരും, മാര്‍ക്സിസ്റ്റുകളും, ഹ്യൂമനിസ്റ്റുകളും, സോഷ്യലിസ്റ്റുകാരും, ഡെമോക്രാറ്റുകളും, കര്‍ഷക സോഷ്യലിസ്റ്റുകളും, മുതലാളിത്ത സോഷ്യലിസ്റ്റുകളും ഒരുമിച്ചും ഒറ്റയ്ക്കും ഭരിച്ച് ഭരിച്ച് ഭാരിയിട്ടും നാട്ടിലുള്ളയെല്ലാര്‍ക്കും ഫ്രീ പരിശോധനയും മരുന്നും കൊടുത്തിട്ടില്ല. മെഡിയ്ക്കല് കോളേജില് പോലും പുറത്ത് നിന്ന് മരുന്ന് വാങ്ങിച്ച് വരണം.പിന്നല്ലേ മുതലാളിത്ത മൂരാച്ചികള്..\nപക്ഷേ ഇവിടെ എങ്ങനെ പുറത്ത് പോയി മരുന്ന് വാങ്ങിയ്ക്കും മെഡിക്കല് ഷോപ്പൊന്നും കാണുന്നില്ലല്ലോ?\nഎല്ലാ മരുന്നും ആശുപത്രിയിലുണ്ട് മാഷേ. ഒന്നിനും പുറത്ത് പോണ്ടാ. എല്ലാം സൌജന്യം ആണ്. ഇവിടെ ഡയഗ്ഗ്ണോസ്റ്റിക് സെന്ററും മെഡിയ്ക്കല് ഷോപ്പും ഒന്നുമില്ല. എല്ലാം എന് എച് എസ്.\nഅതേ മരുന്നിന് ആറുപൌണ്ടും ടോക്കണ് കൊടുക്കാനില്ലാത്തവരെന്ത് ചെയ്യും?\nപതിനെട്ട് വയസ്സിനു താഴെയോ അറുപത് വയസ്സിന് മേലോ ഉള്ളവര് കാശു കൊടുക്കണ്ടാ. നീണ്ട് നില്‍ക്കുന്ന, എന്നും മരുന്ന് വേണ്ടുന്ന രോഗങ്ങള് (ഉദാ: ഡയബറ്റിസ്) ഉള്ളവര് പൈസ കൊടുക്കണ്ടാ.വൈകല്യങ്ങളുള്ളവര്, ഗര്‍ഭിണികള്...ഒന്നും പൈസ കൊടുക്കണ്ടാ..\nഈ അപ്പൂപ്പനമ്മൂമ്മമാരൊക്കെ എങ്ങനെ ബസ് കയറി എല്ലാ ദിവസത്തേയും ചികിത്സ വരുന്നോ ആവോ?\nഅതോ ? അത് ആശുപത്രി സൌജന്യ ഗതാഗത സൌകര്യം ഒരുക്കിയിട്ടുണ്ട്.\nഇവിടെ കിടക്കുന്നവര്‍ക്ക് ആരു ചോറുകൊണ്ട് കൊടുക്കും?\nആശുപത്രി രോഗികള്‍ക്ക് സൌജന്യമായി എല്ലാ നേരവും ഭക്ഷണം നല്‍കും.\nഞാന് യൂ കേ യിലല്ലേ നില്‍ക്കുന്നത്. ഇതാണോ സമത്വ സുന്ദര സോവിയറ്റ്.... ഭഗവാനേ നാട് തെറ്റിയോ..എവിടെ സ്റ്റാലിന് ????\nനീ മുതലാളിത്ത മൂരാച്ചി ബ്രിട്ടീഷ് ഏകീകൃത സാമ്രാജ്യത്തില് തന്നെ മോനേ നില്‍ക്കുന്നത്.\nഅടുത്ത ഭാഗം ...“ ചൊട്ട മുതല് ചുടല വരെ” )\nകണ്ണില് മണ്ണെണ്ണയൊഴിച്ച് കാത്തിരിയ്ക്കുക....:)


'കൈപ്പത്തി' ചെറുതായിപ്പോയി; പരാതിയുമായി കോൺഗ്രസ് | Congress | Thrissur | Voting Machine\n'കൈപ്പത്തി' ചെറുതായിപ്പോയി; പരാതിയുമായി കോൺഗ്രസ്\nസ്വന്തം ലേഖകൻ April 16, 2019 02:38 PM IST\nതൃശൂരിലെ വോട്ടിങ് മെഷീനില് കോണ്‍ഗ്രസിന്‍റെ ചിഹ്നം ചെറുതായി പോയെന്ന് പരാതി. മറ്റു പാര്‍ട്ടി ചിഹ്നങ്ങളെ അപേക്ഷിച്ച് കൈപ്പത്തി ചിഹ്നത്തിന് വലുപ്പമില്ലെന്ന് ജില്ലാ കലക്ടര്‍ക്കു പരാതി നല്‍കി. അതേസമയം, മറ്റു പാര്‍ട്ടി ചിഹ്നങ്ങള് അളന്ന ജില്ലാ കലക്ടര് കൈപ്പത്തി ചിഹ്നത്തിന് വലുപ്പ കുറവില്ലെന്ന് കോണ്‍ഗ്രസ് നേതാക്കളെ അറിയിച്ചു.\nതൃശൂര് ലോക്സഭാ മണ്ഡലത്തിലെ ഒല്ലൂര് നിയമസഭാ മണ്ഡലത്തിനു നല്‍കിയ വോട്ടിങ് മെഷീനില് കൈപ്പത്തി ചിഹ്നം ചെറുതായെന്നാണ് കോണ്‍ഗ്രസിന്റെ പരാതി. ബി.എസ്.പിയുടെ ആനയും സി.പി.ഐയുടെ അരിവാളും ബി.ജെ.പിയുെട താമരയും വോട്ടിങ് മെഷീനില് കാണുമ്പോള് കുറേക്കൂടി വലുപ്പത്തിലാണ്. എന്നാല്, കൈപ്പത്തിയാകട്ടെ ചെറുതായാണ് കാണുന്നത്. കോണ്‍ഗ്രസിന്‍റെ പരാതി ജില്ലാ കലക്ടര് ടി.വി.അനുപമ പരിശോധിച്ചു. വോട്ടിങ് മെഷീനുകള് സൂക്ഷിക്കുന്ന കേന്ദ്രത്തില് കലക്ടര് നേരിട്ടെത്തി പരിശോധിച്ചു. എല്ലാ ചിഹ്നങ്ങള്‍ക്കും ഒരേ വലുപ്പമാണെന്ന് കലക്ടര് കോണ്‍ഗ്രസ് നേതാക്കളെ അറിയിച്ചു. എന്നാല്, ഈ മറുപടിയില് കോണ്‍ഗ്രസ് നേതാക്കള് തൃപ്തരല്ല.\nപരാതിയുമായി മുന്നോട്ടു പോകാനാണ് കോണ്‍ഗ്രസിന്‍റെ തീരുമാനം. മുഖ്യ തിരഞ്ഞെടുപ്പ് ഓഫിസറെ പരാതിയുമായി സമീപിക്കാനാണ് കോണ്‍ഗ്രസ് നേതൃത്വത്തിന്റെ നീക്കം.


ക്രോ, ക്രോം... തവളകളുടെ കുളം | frog-pool-qatar-qatar news | Madhyamam\ndate_range9Jun 2019 5:58 AM GMT\nക്രോ, ക്രോം... തവളകളുടെ കുളം\nദോഹ: നാടിെൻറ തണലും കുളിർമയുമൊക്കെ നഷ്ടപ്പെടുന്നവരാണ് പ്രവാസികളെന്നാണ് പ ൊതുവർത്തമാനം. ഖത്തറിലെന്തായാലും അത്രവരില്ല, ഇല്ലെങ്കിൽ അൽഖോറിലെ ഫാമിലി പാർക ്കിലൊന്ന് പോകൂ. ഒറ്റ ഒാട്ടപ്പാച്ചിലിന് പോയിവരുന്ന രീതിയിലല്ല, തിരക്കുകളൊക്കെ മ ാറ്റിവെച്ച് വൈകുന്നേരം അൽപം നേരത്തേ തന്നെയെത്തി കാഴ്ചകളൊക്കെ കാണണം. മൃഗശാലയി ലെ മൃഗങ്ങെള മൊൈബലിൽ പകർത്തണം. പക്ഷികേന്ദ്രത്തിലെ നാനാതരം പക്ഷികളെ കാണണം. വിശാലമായ പച്ചപ്പിൽ ഏറെ നേരം ഇരിക്കണം. പിന്നെ എഴുന്നേറ്റ് കുട്ടികൾക്കുള്ള ഗെയിം സോണിൽ കളികളിൽ ഏർപ്പെടാം. അതും കഴിഞ്ഞാണ് സംഗതി വരുന്നത്. ഫാമിലി പാർക്ക് മിക്കവാറും എല്ലാവരും സന്ദർശിച്ചിട്ടുണ്ടെങ്കിലും ഇൗ ക്രോ, ക്രോം...തവളകളുടെ വലിയ കുളം അങ്ങിനെ ആരും അത്ര കണ്ട് ശ്രദ്ധിക്കാറില്ല. കുളത്തിനരികെ പകൽ സമയത്താണ് എത്തുന്നതെങ്കിൽ അത് സാധാരണ കുളം മാത്രം. പക്ഷേ, വൈകുന്നേരം വെയിലൊക്കെ പോയി ഏഴ് മണിയോടെ കുളത്തിനരികെ എത്തണം.\nഅൽപം അകലെ നിന്നുതന്നെ കേട്ട് പരിചയിച്ച ഒരു ശബ്ദം കേൾക്കാം. എവിടെയോ കേട്ടപോലെയുണ്ടാകും. അൽപം കൂടി അടുത്തേക്ക് വന്നാലോ... ശബ്ദം കൂടിക്കൂടി വരും. അതുതന്നെ നമ്മുടെ നാട്ടിലെ അതേ ശബ്ദം. ക്രോ, ക്രോം...ഇടവിട്ട് കേൾക്കുന്ന ശബ്ദം പിന്നെ തുടർച്ചയായി കേൾക്കാം. നാട്ടിലെ പാടത്തും കുളത്തിലും കേൾക്കുന്ന അേത തവളകളുടെ ശബ്ദം. പാർക്കിലെ കുട്ടികളുടെ ഗെയിം സോണിനടുത്താണ് ഇൗ കുളമുള്ളത്. അധികം വെള്ളമില്ല.\nനൂറുകണക്കിന് തവളകളുടെ ആവാസകേന്ദ്രം കൂടിയാണ് കുളം. കുളത്തിനരികെ നിന്നാൽ സ്പീക്കറിലാണോ ഇൗ ശബ്ദമെന്ന് ആദ്യം തോന്നും. പിന്നെ മനസിലാകും, നൂറുകണക്കിന് തവളകളുടെ യഥാർത്ഥ കരച്ചിലും ചിരിയുമാണ് അതെന്ന്. കുളത്തിലെ തവളകൾ അവിടെ തന്നെ കഴിയുകയൊന്നുമില്ല. ചില സാഹസികർ കുളം ചാടി കരയിലെത്തും. അവിടെ പാർക്കിലെ പച്ചപ്പിൽ ഇരിക്കുന്നവർക്ക് ഇടയിലൂടെ അവ ചുറ്റിക്കറങ്ങും. അങ്ങിനെ തവളച്ചാട്ടം കാണാനുള്ള അവസരവും ഉണ്ട്. ചില കുട്ടികൾ തവളകൾക്ക് പിന്നാലെ ഒാടുന്ന കാഴ്ചയും രസകരമാണ്.\nഇവിടേക്ക് പോകാൻ സഞ്ചാരികൾ ദോഹയിൽ നിന്ന് ശമാൽ എക്സ്പ്രസ് ഹൈവേയിലൂടെ പോകുേമ്പാൾ എക്സിറ്റ് നമ്പർ 35 എടുക്കണം. നേരേ പോയാൽ ഇടതുഭാഗത്തായാണ് ഫാമിലി പാർക്കുള്ളത്. ദോഹയിൽ നിന്ന് ഏകദേശം 48 കിലോമീറ്റർ ആണ് ദൂരം. അഞ്ചുരൂപയാണ് പ്രവേശന ഫീസ്. ഒമ്പതുവയസിന് താഴെ പ്രായമുള്ള കുട്ടികൾക്ക് ടിക്കറ്റ് വേണ്ട. പാർക്കിന് അകത്ത് കയറുന്നത് മുമ്പ് തന്നെ അൽഖോർ പട്ടണം ഉണ്ട്. അവിടെ നിന്ന്ആവശ്യത്തിന് ചായയോ ഭക്ഷണമോ ഒക്കെ കഴിച്ച് കൈയിൽസാധനങ്ങളും വാങ്ങി കരുതിയിട്ട് പാർക്കിലേക്ക് കയറുന്നത് നന്നാകും.\nപാർക്കിനകത്ത് ഭക്ഷണസാധനങ്ങൾക്ക് അൽപം വില കൂടുമല്ലോ...\nTAGS:frog Pool qatar qatar news\nWeb Title - frog-pool-qatar-qatar news


നീഹാരബിന്ദുക്കൾ: June 2021\nഈ കഥയിലെ സംഭവങ്ങളും കഥാപാത്രങ്ങളും സത്യം സത്യമായും സാങ്കല്പികം മാത്രമാണ്. സാദൃശ്യം വെറും യാദൃശ്ചികം മാത്രം.\nഅമാവാസിയാണോ, പൗർണ്ണമിയാണോ എന്ന കാര്യത്തിൽ തർക്കമുണ്ട്. പക്ഷെ അർദ്ധരാത്രി എന്ന കാര്യത്തിൽ ആർക്കും ഒരു സംശയവുമില്ല. അത്ഭുതങ്ങൾ അർദ്ധരാത്രിയിലേ സംഭവിക്കൂ എന്ന സമൂഹവിശ്വാസത്തിൽ ഇതുവരേക്കും ഒരു മാറ്റവും വന്നിട്ടില്ല എന്നതു തന്നെ ഒരു അത്ഭുതമാണ്! ഉത്തരേന്ത്യയിൽ, അതും പൊതുതിരഞ്ഞെടുപ്പ് കാലത്ത് മാത്രം പുറംലോകത്തിന്റെ സംസാരപരിധിക്കുള്ളിൽ വന്നിരുന്ന ആ പ്രദേശത്ത്, ആ കുഞ്ഞ് ജനിച്ചത് അർദ്ധരാത്രിയിലായിരുന്നു. വെറുതെ ജീവിച്ചു മരിച്ചു പോകാനല്ല താൻ ജനിച്ചതെന്ന് പ്രഖ്യാപിക്കും വിധം ആ കുഞ്ഞ്, പുറംലോകത്തിലെത്തിയതും കൈകളുയർത്തി ഉറക്കെ കരഞ്ഞു. കാഴ്ച്ചയിൽ മറ്റേതു കുഞ്ഞിനേയും പോലെ തന്നെ - കുഞ്ഞു തല, നനുത്ത മുടി, തളിരില പോലെ മൃദുലമായ പാദങ്ങൾ. ഒരു കാര്യത്തിൽ മാത്രമായിരുന്നു വ്യത്യാസം - ആ കുഞ്ഞിനു നാലു കൈകളുണ്ടായിരുന്നു...\nകുഞ്ഞ് ജനിച്ച് അല്പനേരത്തിനുള്ളിൽ തന്നെ അമ്മ മരിച്ചു പോവുകയാണുണ്ടായത്. അത് കുഞ്ഞിന്റെ കൈകൾ കണ്ട് ഭയന്നിട്ടാണോ, അതോ അമിതമായ രക്തസ്രാവം കൊണ്ടാണോ എന്ന കാര്യത്തിൽ ഇപ്പോഴും വ്യക്തതയില്ല. എന്തിനും ഏതിനും തർക്കിച്ചു ശീലിച്ച ജനതയിൽ നിന്നും വ്യക്തത പ്രതീക്ഷിക്കുന്നതിൽ യുക്തിയുമില്ല. കുഞ്ഞിനെ കണ്ട്, പേറെടുത്ത വൃദ്ധ നിലവിളിക്കാതിരിക്കാൻ പണിപെട്ടു. അവർ തോളിൽ കിടന്ന തുണി വായിലേക്ക് തിരുകിയാണ് നിലവിളിയുടെ വഴിയടച്ചത്. സഹായികളിൽ ഒരുവളുടെ കൃഷ്ണമണികൾ മുകളിലേക്ക് ഉരുണ്ട് കയറി മറഞ്ഞു, തൊട്ടടുത്ത നിമിഷം അവളുടെ ബോധവും. വയറ്റാട്ടി കുഞ്ഞിനെ തുടച്ച് വൃത്തിയാക്കി തുണിയിൽ പൊതിഞ്ഞെടുത്ത്, കുടിലിനു പുറത്ത് കാത്ത് കുത്തിയിരുന്ന കുഞ്ഞിന്റെ അച്ഛന് കാണിച്ചു കൊടുത്തു. തുണിയുയർത്തി നോക്കി, ആൺകുട്ടി തന്നെ എന്നയാൾ ഉറപ്പിച്ചു സന്തോഷിച്ചു. എന്നാൽ കുഞ്ഞിന് നാല് കൈകൾ കണ്ട്, അയാൾ ഞെട്ടിത്തരിച്ചു നിന്നു. ചിലർ ആ കാഴ്ച്ച കണ്ട് നിലവിളിച്ചു കൊണ്ട് ഓടിയകന്നു. മനുഷ്യവാർത്തകളുടെ സഞ്ചാരവേഗമൊന്നും കാട്ടുതീക്ക് പോലുമുണ്ടാവില്ല. നിമിഷങ്ങൾക്കകം ഗ്രാമവാസികൾക്കിടയിൽ വാർത്ത പരന്നു. ‘എന്തോ വലിയ ദുരന്തം വരാൻ പോകുന്നതിന്റെ സൂചനയാണ്’ - ചിലർ അടക്കം പറഞ്ഞു. കഴിഞ്ഞാണ്ടത്തെ ഭൂമികുലുക്കത്തിലുണ്ടായ വിള്ളലുകൾ മണ്ണിലിപ്പോഴും വായും പിളർന്ന് കിടപ്പുണ്ട് പലയിടത്തും. ഇനി ഈ വർഷം...വരൾച്ച? പകർച്ചവ്യാധി? എന്ത് പൂജയാണ് ചെയ്യേണ്ടത്? എന്ത് ബലിയാണ് കൊടുക്കേണ്ടത്? എവിടേക്കാണ് പലായനം ചെയ്യേണ്ടത്? ഗ്രാമം മുഴുവൻ അസ്വസ്ഥതയുടെ വിത്തുകൾ ചിതറി വീണു.\nകരഞ്ഞ് ക്ഷീണിച്ചുറങ്ങിയ കുഞ്ഞ്, ഉണർന്നപ്പോൾ നാല് കൈകളുമിളക്കി ചിരിച്ചു. എന്നാൽ അവന്റെയടുത്ത് ആരുമില്ലായിരുന്നു, ഹതഭാഗ്യനായ ആ പിതാവ് ഒഴികെ. ഈ കുഞ്ഞിനെ എങ്ങനെ വളർത്തും? വിശന്ന് കരഞ്ഞാൽ ആര് പാലൂട്ടും? അയാൾ ഗ്രാമം മുഴുക്കെയും അലഞ്ഞു, അന്വേഷിച്ചു, കരഞ്ഞു കാല് പിടിച്ചു. ഒടുവിൽ വെള്ളം തിളപ്പിച്ച്, തണുപ്പിച്ച് കുഞ്ഞിന്റെ ഇളംചുണ്ടിലൊഴിച്ചു. മനുഷ്യരുടെ പാൽ കുടിക്കാതെ അങ്ങനെ അവൻ ജീവിതം തുടങ്ങി.\nഎക്കാലത്തേയും പോലെ, കാര്യകാരണങ്ങളില്ലാതെ ഭൂമി സൂര്യനെ ഭ്രമണം ചെയ്തു കൊണ്ടിരുന്നു. അപ്പോഴേക്കും നടക്കാൻ പാകത്തിൽ അവന്റെ കാലുകൾ ഉറച്ചു കഴിഞ്ഞിരുന്നു. എന്നാലപ്പോഴും ചുറ്റുവട്ടത്തുള്ള കുട്ടികൾ, അവനെ കളിക്കാൻ കൂട്ടിയില്ല. പഠിക്കാൻ പള്ളിക്കൂടത്തിൽ അധ്യാപകരും. അക്ഷരങ്ങൾക്ക് മുൻപിലവൻ പകച്ചു നിന്നു. ശബ്ദമില്ലാത്ത വളഞ്ഞ വരകൾ മാത്രമായി അതൊക്കെയും അവന്. ഒരുനാൾ അവന്റെ അച്ഛൻ അപ്രത്യക്ഷനായി. നിർഭാഗ്യം കൊണ്ടു വന്ന അയാൾ, ഗ്രാമവാസികൾക്ക് മുന്നിൽ ശപിക്കപ്പെട്ടവനായത് ആ ബാലൻ അറിഞ്ഞതേയില്ലായിരുന്നു. സമീപത്തുള്ള കുളത്തിന്റെ കരയിൽ ചെന്നിരുന്ന് അവൻ നാലു കൈകളിലും കല്ലുകളെടുത്ത് എറിഞ്ഞു. അവ, വളരുന്ന വൃത്തങ്ങൾ വെള്ളത്തിൽ വരച്ചു. വളർന്ന് വലുതാവുകയും എപ്പോഴോ മാഞ്ഞു പോകുന്ന ഒരു ജലവൃത്തം പോലെയാണ് ജീവിതവും എന്ന് അവൻ അന്ന് മനസ്സിലാക്കിയിട്ടുണ്ടോ ആവോ. താൻ ഒരു പറവയോ പാറ്റയോ ആയിരുന്നെങ്കിലെത്ര നന്നായിരുന്നു എന്ന് അവനപ്പോൾ വിചാരിച്ചിട്ടുണ്ടാവണം. നിവൃത്തിയില്ലാതെ അവൻ ഭിക്ഷ യാചിച്ചു തുടങ്ങി. അവൻ നീട്ടിയ തകരപ്പാത്രത്തിൽ നാണയത്തുട്ടുകൾക്ക് പകരം പലപ്പോഴും കല്ലുകളാണ് വന്നു വീണത്. രഹസ്യമായി ചിലർ തന്ന ഉണങ്ങിയ ഭക്ഷണം കഴിച്ച് അവൻ വിശപ്പ് അടിച്ചമർത്തി. അവൻ പതിയെ വളർന്ന് അയാൾ ആയി. തന്റെ കൈകൾ ശരീരത്തിലേക്ക് ചേർത്തുകെട്ടിവെച്ചു കൊണ്ടായി പിന്നീട് ഭിക്ഷാടനം. താടിയും മുടിയും വളർന്നിറങ്ങിയ അയാൾ, ഒരവധൂതനെ പോലെ അലഞ്ഞു തിരിഞ്ഞു. ഭ്രാന്തില്ലെന്ന് സ്വയം വിശ്വസിക്കുന്ന സമൂഹം, അയാളെ ഭ്രാന്തനെന്ന് വിളിച്ചു. ആ വിളി കുട്ടികൾക്ക് പോലും ഒരു സ്വാതന്ത്ര്യം കൊടുത്തു - അയാളുടെ നേർക്ക് കല്ലെറിയാനുള്ള സ്വാതന്ത്ര്യം! സൗജന്യമായി കിട്ടുന്ന കല്ലുകൾ കൊണ്ട് സ്വാതന്ത്ര്യം പ്രകടിപ്പിക്കുക എന്നത് ഏതോരു സമൂഹത്തിന്റേയും അവകാശമാണല്ലോ!\nനാളുകൾ കഴിഞ്ഞപ്പോൾ അയാളുടെ കൈകളുടെ കാര്യം എല്ലാവരും മറന്നു. എന്നിട്ടുമയാൾ ഭ്രാന്തനായി തുടർന്നു. തസ്ക്കരപ്പട്ടവും ഭ്രാന്തൻപട്ടവും ഒരിക്കൽ കൊടുത്താൽ തിരിച്ചെടുക്കാൻ സമൂഹം ഒരിക്കലും തയ്യാറാവില്ലെന്ന സത്യം അയാൾ വേദനയോടെ മനസ്സിലാക്കി. വയറ്റിനുള്ളിൽ വിശപ്പ്, അയാളെ പോലെ തന്നെ ചുറ്റിത്തിരിഞ്ഞു. ഒരു നാൾ, ശക്തിയൊക്കെയും കൂട്ടിപ്പിടിച്ച് അയാൾ നടക്കാനാരംഭിച്ചു. അകലേക്ക്...ഗ്രാമത്തിന്റെ അതിർത്തിയും കടന്ന്...\nഅയാൾ നടന്നു കൊണ്ടേയിരുന്നു. കാലുകൾ തളർന്നപ്പോൾ, തൊണ്ട വരണ്ടപ്പോൾ, വിശപ്പ് വയറിനെ തന്നെ തിന്നു തുടങ്ങിയപ്പോൾ, പൊട്ടിയടർന്ന തൂണുകൾ താങ്ങി നിർത്തിയ ഒരു കൽമണ്ഡപത്തിനുള്ളിൽ ചുരുണ്ട്, വയറമർത്തിപ്പിടിച്ച്, വിശപ്പമർത്തിപ്പിടിച്ച് അയാൾ കിടന്നുറങ്ങി. കണ്ണുകളിറുക്കിയടച്ചുള്ള ഉറക്കം - സർവ്വപ്രശ്നങ്ങൾക്കുമുള്ള സാർവ്വലോകിക പരിഹാരം!\nഈ പ്രപഞ്ചം തന്നെ ഉണ്ടായത് ആകസ്മികവും അത്ഭുതകരവുമായ ചില കൂട്ടിമുട്ടലുകളുടേയോ, കൂടിച്ചേരലുകളുടേയോ ഫലമായിട്ടാണെന്നാണല്ലോ അറിവുള്ളവർ എന്നവകാശപ്പെടുന്നവർ പഠിപ്പിക്കുന്നതും മനുഷ്യഭൂരിപക്ഷം ധരിച്ചു വെച്ചിരിക്കുന്നതും. പ്രപഞ്ചത്തിന്റെയൊരു ചെറുപതിപ്പ് തന്നെയാവണം മനുഷ്യജീവിതവും. ജീവിതം വഴിമാറുന്നതും വഴിതെറ്റുന്നതും ചില കണ്ടുമുട്ടലുകളുടെയോ കൂട്ടിമുട്ടലുകളുടെയോ ഫലമായിട്ടാണ്. ഉണർന്നപ്പോൾ അയാളുടെ കാഴ്ച്ച ചെന്നു മുട്ടിയത്, തന്റെ നേർക്ക് അത്ഭുതം നിറച്ച കണ്ണുകളോടെ മിഴിച്ചിരിക്കുന്ന ഒരാളിലാണ്. വരണ്ട, പൊടിമണ്ണ് ഒട്ടിപ്പിടിച്ച മുഖം. നീണ്ട യാത്രകൾ വളയം വരച്ച കൺതടങ്ങൾ. തലയിൽ മഞ്ഞ പുള്ളിക്കുത്തുള്ള ഒരു ചുവന്നകെട്ട്. അയഞ്ഞ വസ്ത്രം. നീണ്ട ചെമ്പൻ താടിയും മീശയുമൊക്കെയായി ഒരു തെരുവുമാന്ത്രികനെ പോലെയുണ്ട് കാണാൻ. അപരിചിതന്റെ മുഖം തന്നെ ഒരു വലിയ ചിരി ആയിട്ടാണ് തോന്നിയത്. ആ നോട്ടം മുഴുക്കെയും, കെട്ടി വെച്ചിരിക്കുന്ന തന്റെ കൈകളിലാണെന്ന് ശ്രദ്ധിച്ചു. ഉറക്കത്തിൽ ഉരുണ്ട്പിരണ്ടപ്പോൾ പുതപ്പ് എങ്ങനെയോ മാറി പോയതാണ്. മുഷിഞ്ഞു നാറിയ പുതപ്പ് വലിച്ചിട്ട് തന്റെ വൈകല്യം മറയ്ക്കാനയാൾ വൃഥാ ഒരു ശ്രമം നടത്തി. തന്റെ പക്കലൊന്നുമില്ലെന്നും, അപഹരിക്കാൻ വേദനയായി അള്ളിപ്പിടിക്കുന്ന സ്വന്തം വിശപ്പ് മാത്രമേ ബാക്കിയുള്ളൂ എന്നും പറയണമെന്നുണ്ടായിരുന്നു. അയാൾ ശ്രമപ്പെട്ട് ശബ്ദങ്ങൾ കൂട്ടിവെയ്ക്കാൻ ശ്രമിച്ചു. തന്റെ ഒരേയൊരു ആവശ്യം പറയാൻ ശ്രമിച്ചു - ഭൂമിയിലെ ആദ്യത്തെ മനുഷ്യന്റെ ആദ്യത്തെ ആവശ്യം.\nഅതിനു മറുപടിയെന്നോണം അപരിചിതൻ പൊട്ടി വന്ന ചിരിയടക്കി കൊണ്ട് അയാളുടെ ഭാണ്ഡത്തിൽ നിന്നും ഉണങ്ങിയ ഒരു റൊട്ടിയെടുത്ത് നീട്ടി. വിശപ്പൊന്നടങ്ങിയപ്പോഴാണ് അപരിചിതന്റെ നേർക്ക് മുഖമുയർത്തിയത്.\nഇനി ദാഹത്തിന്...അയാൾ ചുറ്റിലും നോക്കി.\nമണ്ഢപത്തിനു മുന്നിലായി ഒഴുകുന്ന, തന്നെ പോലെ മെലിഞ്ഞ പുഴയിലേക്ക് അയാൾ പതിയെ നടന്നു. പിന്നിലുയർന്ന അപരിചിതന്റെ ചിരി അയാൾ ശ്രദ്ധിച്ചതേയില്ല. ദാഹവും ശമിച്ചപ്പോഴാണ് തനിക്ക് വിശപ്പടക്കാൻ സഹായിച്ചയാളെ കുറിച്ചോർത്തത്. നന്ദിയോടെ കൈ കൂപ്പിക്കൊണ്ട് ചോദിച്ചു,\n‘കൗശൽ...തെരുവിൽ ചെപ്പടിവിദ്യകൾ കാണിക്കും...ഗ്രാമങ്ങളിലും പട്ടണങ്ങളിലും മാറി മാറി സഞ്ചരിച്ചു കൊണ്ടിരിക്കും...ഇന്നിവിടെങ്കിൽ നാളെ മറ്റൊരിടത്ത്...’\nഅയാൾ കൗശലിന്റെ മുഖത്തേക്ക് തന്നെ സൂക്ഷിച്ചു നോക്കി കുറച്ച് നേരമിരുന്ന ശേഷം തളർന്ന ശബ്ദത്തിൽ ചോദിച്ചു,\n‘പിന്നില്ലാതെ! ഉണ്ടല്ലോ...’ കൗശൽ ചിരിച്ചു കൊണ്ടാണ് മറുപടി പറഞ്ഞത്.\nകൗശൽ പറയുന്നത് കളിയാണോ കാര്യമാണോ എന്നു മനസ്സിലാക്കാനാവാതെ ദയനീയമായി ചോദിച്ചു,\n‘എനിക്കതൊന്നു പഠിപ്പിച്ചു തരാമോ?...ആ ഒരു വിദ്യ മാത്രം...’\nആവശ്യം കേട്ട് അപരിചിതൻ പൊട്ടിച്ചിരിച്ചു. ചിരിയടങ്ങിയപ്പോൾ പറഞ്ഞു,\n‘അതിലും വലിയൊരു വിദ്യ ഞാൻ പഠിപ്പിച്ചു തരാം! ഇന്ന് മാത്രമല്ല, ഒരിക്കലും വിശപ്പറിയാതിരിക്കാനുള്ള വിദ്യ...പക്ഷെ ഞാൻ പറയുന്നത് പോലെ ചെയ്യണം...സമ്മതം?’\nഅയാൾ കൗശലിനെ സൂക്ഷിച്ചു നോക്കിയിരുന്നു.\nകൗശൽ പറഞ്ഞു തുടങ്ങി.\n‘സുഹൃത്തെ, ഞാൻ ഒരുപാട് സഞ്ചരിച്ചിട്ടുണ്ട്. ലോകം ഒരുപാട് കണ്ടു. ഒരുപാട് മനുഷ്യരെ കണ്ടു. ഇനി ഞാൻ പറയാൻ പോകുന്നത് ശ്രദ്ധിച്ചു കേൾക്കണം. നിങ്ങളുടേയും എന്റേയും ജീവിതം മാറ്റി മറിക്കാൻ കെൽപ്പുള്ള ഒരു വിദ്യയെ കുറിച്ചാണ് പറയാൻ പോകുന്നത്’\nഅയാൾ ശ്രദ്ധ മുഴുക്കെയും ചേർത്തു വെച്ച് കൗശൽ പറയുന്നത് കേൾക്കാൻ തയ്യാറെടുത്തു.\n‘എല്ലാമൊരു പേരിലാണാരംഭിക്കുന്നത്...ഇന്ന് മുതൽ താങ്കളുടെ പേര് പരമാനന്ദൻ എന്നായിരിക്കും...എനിക്ക് ഞാൻ തന്നെ ഒരു പേര് കണ്ടു വെച്ചിട്ടുണ്ട്...ആനന്ദൻ’\nപരമാന്ദൻ ആനന്ദനെ സസൂക്ഷ്മം നോക്കി ഇരുന്നു. അയാളുടെ ഓരോ വാക്കും, ചലനവും, ഭാവവും...\n‘ഇന്ന്...ഈ നിമിഷം മുതൽ നിങ്ങളാണെന്റെ ഗുരു...പരമാനന്ദഗുരു...അതാണ് നിങ്ങളുടെ നിയോഗം...ഒരോരുത്തർക്കും ഒരോ നിയോഗമുണ്ട്...‘\nഅതു കേട്ട് ആനന്ദൻ ’ഗുരു...ഗുരു...‘ എന്ന് മനസ്സിൽ രണ്ടുവട്ടം മന്ത്രിച്ചു.\n’എല്ലാം അറിഞ്ഞു കൊണ്ടല്ലല്ലോ എല്ലാവരും എല്ലാം ആരംഭിക്കുന്നത്! എല്ലാമെനിക്ക് വിട്ടു തന്നേക്കൂ...ഇനി എല്ലാം ഞാൻ നോക്കിക്കൊള്ളാം‘ ആനന്ദൻ സ്വന്തം നെഞ്ചിൽ കൈവെച്ച് പറഞ്ഞു.\nതണുപ്പകറ്റാൻ ചുള്ളിക്കമ്പുകൾ കൂട്ടിയിട്ട് കത്തിച്ചതിൽ നിന്നും ശിഷ്യൻ, ചൂണ്ടുവിരലും തള്ളവിരലും കൂട്ടിപ്പിടിച്ച് കുറച്ച് ചാരമെടുത്ത് ഗുരുവിന്റെ നെറ്റിയിൽ നീളത്തിലൊരു വര വരച്ചിട്ടു. ഗുരു ശിഷ്യനാവുകയും, ശിഷ്യൻ ഗുരു ആവുകയും ചെയ്ത ആ നിമിഷം തൊട്ടാണവരുടെ വിശുദ്ധബന്ധം ആരംഭിച്ചത്.\n’കൈവശമുള്ളതിന്റെ പ്രാധാന്യം മറന്ന് മറ്റുള്ളതിന്റെ പിന്നാലെ പോകരുത് എന്ന് പറഞ്ഞു കേട്ടിട്ടില്ലേ? ഗുരുവിന്റെ കൈവശമുള്ളത് കൈകളാണ്! ആദ്യം ഈ കൈകൾ സ്വതന്ത്രമാക്കൂ! ഈ കൈകൾ ഇങ്ങനെ കെട്ടിയിടാനുള്ളതല്ല. ഈ നാല് കൈകൾ കൊണ്ടും എന്തൊക്കെ ചെയ്യാനാവുമെന്ന് പറഞ്ഞു തരാം. കാര്യങ്ങൾ മുഴുക്കെയും ഈ ശിഷ്യൻ നോക്കിക്കൊള്ളാം...ഗുരു അതു പോലെ ചെയ്താൽ മാത്രം മതിയാവും...‘\nശിഷ്യൻ സംസാരിച്ചു തുടങ്ങി.\n‘ഗുരോ, ആദ്യം വേണ്ടത് നല്ലൊരു വേഷമാണ്. എല്ലാമൊരു വേഷമാണ്. വേഷം അതിപ്രധാനം. വേഷം കൊണ്ട് വ്യക്തിയെ അറിയാമെന്നാണ് സകലരുടേയും ധാരണ. അതു കൊണ്ട് വേഷത്തിലാരംഭിക്കാം. വേഷമില്ലെങ്കിൽ കുറ്റവാളിയേയും കാവൽക്കാരനേയും തിരിച്ചറിയാനാവുമോ? രോഗിയേയും വൈദ്യനേയും തിരിച്ചറിയാനാവുമോ? എന്തിന്...സർവ്വശ്വരൻ സാധാരണ വേഷത്തിൽ വന്നാൽ തിരിച്ചറിയാനാവുമോ?’\nപരമാനന്ദൻ ഇടം വലം തലയാട്ടി.\n‘ഗുരു ഇനി മുതൽ വെളുത്ത വസ്ത്രങ്ങൾ മാത്രമേ ധരിക്കാവൂ. നിറമുള്ളതോ ചിത്രപ്പണികളുള്ളതോ ധരിക്കരുത്. ഒന്നുകിൽ ഒരു വസ്ത്രവും ധരിക്കരുത്. അല്ലെങ്കിൽ എല്ലാം മൂടിപൊതിഞ്ഞ അയഞ്ഞ വസ്ത്രങ്ങൾ. സാധാരണക്കാർ ധരിക്കുന്ന വസ്ത്രങ്ങൾ ധരിച്ചാൽ എങ്ങനെയാണ് ഗുരോ ഗുരു ആവുക?’\n‘വാക്കാണ് ശക്തി. പറയാൻ കഴിഞ്ഞില്ലെങ്കിൽ, പറഞ്ഞതായി പലരെ കൊണ്ടും പറയിച്ചാലും മതി. പറഞ്ഞു പറഞ്ഞാണ് പലരും പലതും ആകുന്നത്, ആയിട്ടുള്ളത്’\nഗുരുവിന് ശിഷ്യൻ പറയുന്നത് മുഴുക്കെയും മനസ്സിലായില്ലെങ്കിലും സശ്രദ്ധം കേട്ടു കൊണ്ടിരുന്നു.\nകേൾക്കുന്നതിനിടയ്ക്ക് പരമാനന്ദൻ ദുർഗ്ഗന്ധം വമിക്കുന്ന മുടി ചൊറിയാൻ തുടങ്ങി. ദീർഘകാലം കുളിക്കാതെ, പൊടിയും അഴുക്കും പിടിച്ച് മുടി ജട പിടിച്ചു തുടങ്ങിയിരുന്നു. ജട കണ്ട് ആനന്ദന് ആനന്ദക്കണ്ണീര് വന്നു.\n‘എനിക്ക് ചൊറിയുന്നു...ദയവായി ഇതൊന്നു മുറിച്ചു തരാമോ?’ പരമാനന്ദൻ അപേക്ഷിച്ചു.\n‘മുറിക്കാനോ?! ഗുരുവിന്റെ അപേക്ഷ കേട്ട് ശിഷ്യൻ പൊട്ടിച്ചിരിച്ചു.\n’പാടില്ല ഗുരു...ഒന്നുകിൽ മൊട്ടയടിക്കണം...അല്ലെങ്കിൽ മുടി നീട്ടി വളർത്തണം...വെട്ടിയൊതുക്കി ചീകി വെച്ചു നടന്നാൽ ഗുരു ആവില്ല! ഗുരുവിനു ജടയും താടിയുമാണ് അലങ്കാരം. ജ്ഞാനഗുരു ആയി തോന്നാൻ ജടയും മുടിയും താടിയും നിർബന്ധം!‘\n’ഉപദേശങ്ങളിനിയും ബാക്കി. തത്ക്കാലം ഇത്രയും. ചില തയ്യാറെടുപ്പുകൾ വേണം...ഗുരു വിശ്രമിക്കൂ‘\nആനന്ദൻ ചിന്തിച്ചു കൊണ്ട് നടന്നകന്നു.\nതുടർന്നുള്ള ദിവസങ്ങളിലും ശിഷ്യൻ ഉപദേശങ്ങൾ തുടർന്നു. ഗുരു ശിഷ്യനോട് ചോദ്യങ്ങൾ ചോദിച്ച് സംശയങ്ങൾ നിവർത്തിച്ചു കൊണ്ടിരുന്നു. എല്ലാ ഗുരുക്കന്മാരും ഒരിക്കൽ ശിഷ്യന്മാരായിരുന്നല്ലോ! ചില ശിഷ്യന്മാർ എന്നും ഗുരുക്കന്മാരും.\nഏതാനും ആഴ്ച്ചകൾ കഴിഞ്ഞപ്പോൾ തീരത്തായി ഒരു ചെറിയ കുടിലുയർന്നു. അല്ല, കുടിലു പോലെ ഒന്ന്. ആനന്ദനും പരമാനന്ദനും ചേർന്നാണത് കെട്ടിയുണ്ടാക്കിയത്. അതിനുള്ളിലിരുന്നാണ് ഗുരുവിന് ശിഷ്യൻ, ഭാവിയിലേക്കായി ബാലപാഠങ്ങൾ പറഞ്ഞു കൊടുത്തത്.\nപരമാനന്ദന് സംശയങ്ങൾ ഒഴിയുന്നില്ല. ഉപദേശങ്ങൾ കേൾക്കും തോറും സംശയങ്ങൾ കൂടി കൂടി വരുന്നു.\nതാൻ ഗുരു ആണെന്ന് എങ്ങനെ മറ്റുള്ളവർക്ക് മനസ്സിലാകും?\nസന്ദർശകരോട് ഗുരു എന്താണ് പറയേണ്ടത്?\nഅവരുടെ ചോദ്യങ്ങൾക്ക് എങ്ങനെയാണ് ഉത്തരം നൽകേണ്ടത്?\nഎല്ലാത്തിനും ശിഷ്യന്റെ പക്കൽ ഉത്തരങ്ങളുണ്ടായിരുന്നു.\nഇന്നലെ ചിലർ നിവേദിച്ചത് നാളെ മറ്റുള്ളവർക്ക് പ്രസാദമായി കൊടുക്കാം. വെറുതെ കിട്ടുന്നത് വെറുതെ കൊടുത്താൽ കൂടുതൽ വെറുതെ കിട്ടും. വെറുതെ കിട്ടുന്നത് കൊണ്ട്, കൊടുക്കാനും ബുദ്ധിമുട്ടില്ല.\n‘എങ്കിൽ രണ്ടു മൂന്ന് പാട്ടുകൾ കാണാതെ പഠിച്ചു വെച്ചോളൂ... ഞാൻ പഠിപ്പിച്ചു തരാം. അത് മാത്രമല്ല, പാട്ട് ആസ്വദിക്കുന്നതായി അഭിനയിക്കാനും അറിയണം. സർവ്വം സംഗീതമയമാണ്. പാട്ട് മൂർച്ഛിക്കുമ്പോൾ ചെറുതായി ആടി തുടങ്ങാം. ഉച്ചസ്ഥായിയിൽ എത്തുമ്പോൾ ആനന്ദനൃത്തം ആവാം. ഒക്കെയും പറഞ്ഞു തരാം. നിർമ്മലചിത്തനായി, ആനന്ദതുല്യനായി ആളുകളിലേക്ക് ഇറങ്ങി ചെല്ലണം. ഏറ്റവും പ്രധാനം സർവ്വജ്ഞാനിയെന്ന് അവർക്ക് തോന്നുക എന്നതാണ്. സാമാന്യബുദ്ധി മാത്രമുള്ള വെറുമൊരു സാധാരണക്കാരനാണെന്ന് തോന്നാനാർക്കും ഇട കൊടുക്കരുത്’\nപാഠങ്ങൾ സശ്രദ്ധം ശ്രവിച്ച് ശ്രവിച്ച് ഗുരുവിന് ജ്ഞാനം സിദ്ധിച്ചു. ഗുരു ആനന്ദതുല്യനായി. ശരിക്കും പരമാനന്ദനായി. ഗുരുവും ശിഷ്യനും ഒരു പോലെ പുളകിതനായി. പത്മാസനത്തിലിരുന്ന് ദൂരെയുള്ള മൊട്ടക്കുന്നുകളിലേക്ക് നോക്കി ഇരുവരും ദീഘശ്വാസമെടുത്തു.\n‘സമയമായി’ ശിഷ്യൻ വെളിപാട് കിട്ടിയവനെ പോലെ പറഞ്ഞു. ഗുരു താടിയുഴിഞ്ഞും തലകുലുക്കിയും അത് ശരിവെച്ചു. വിശപ്പ് കൂടുതലും വിദ്യാഭ്യാസം കുറഞ്ഞതുമായ, ദരിദ്രനാരായണന്മാർ തിങ്ങിപാർക്കുന്ന അയൽഗ്രാമത്തിലേക്കവർ, തോളിലൊരു തുണിസഞ്ചിയും തൂക്കി കാൽനടയായി യാത്രയായി. നീണ്ടയാത്രയിലേക്ക് നീളുന്ന ഒരു ചെറിയ യാത്ര.\nഗ്രാമത്തിലെത്തിയ അവർ, വിശ്രമിക്കാൻ, തണൽ തളർന്നു കിടന്നൊരിടമാണ് തിരഞ്ഞെടുത്തത്. ഉണങ്ങിയ, ചോദ്യചിഹ്നരൂപം പ്രാപിച്ച ഒരു മരത്തിന്റെ ചുവട്ടിൽ ഇരുവരും ഇരുന്നു.\nഗുരുവിന്റെ ഒരോ കൈകളിലും ശിഷ്യൻ ഒരോ വസ്തുക്കൾ വെച്ചു കൊടുത്തു. ഒരു കൈയ്യിൽ ആയുധമായാലോ? ഭക്തിയുടെ കൂടെ ഭയവും വേണ്ടേ? ശിഷ്യന്റെ ഉപദേശങ്ങൾ കേട്ടു പഠിച്ച ഗുരുവിനു സംശയം. ഒരു കൈ അനുഗ്രഹിക്കുന്ന മട്ടിൽ ഉയർത്തി പിടിച്ചാൽ മതി. ഒരു കൈ കൊണ്ട് ഗുരുവിനു നിവേദിക്കുന്നത് വാങ്ങാം. ഗുരു കൊടുത്താൽ മാത്രം പോര, വാങ്ങുകയും വേണം. ജീവിതം ഒരു നീണ്ട കൊടുക്കൽ വാങ്ങൽ അല്ലെ? ഭൂമിയിൽ സൗജന്യമായി ഒന്നും കിട്ടില്ലെന്നറിയില്ലേ? ഗുരു പതിവു പോലെ തലയാട്ടിക്കൊണ്ടത് ശരി വെച്ചു.\n‘എന്തിനും ഏതിനും പ്രചാരണം അവശ്യം. ഇവിടെല്ലാമൊന്ന് ചുറ്റിക്കറങ്ങി, ഗുരുവിന്റെ സന്ദർശനവാർത്ത അറിയിക്കാം. ഗുരു സാന്നിധ്യം മഹാഭാഗ്യം!’\nഗൂഢമായൊരു ചിരിയുമായി ആനന്ദഗുരു നടന്നകന്നു.\nസായാഹ്നമായപ്പോഴേക്കും അവിടേക്ക് ദരിദ്രഗ്രാമവാസികൾ ഒഴുകി തുടങ്ങിയിരുന്നു. സർവ്വതുമറിയുന്ന, സകലപ്രശ്നങ്ങൾക്കും പരിഹാരമാർഗ്ഗമറിയുന്ന ഗുരുവിനെക്കുറിച്ചുള്ള വാർത്ത കാതുകളിൽ നിന്നും കാതുകളിലേക്കതിവേഗം സഞ്ചരിച്ചു കൊണ്ടിരുന്നു. കാൽനടയായും, കാളവണ്ടിയിലുമായിട്ടാണവർ വന്നത്. ‘ഒരു പള്ളിക്കൂടം തുടങ്ങുന്നു, പഠിക്കാൻ വരൂ‘ എന്ന് പറഞ്ഞാൽ ഒരു കുഞ്ഞും വരില്ലായിരുന്നു. വിശ്വാസികളായ ഗ്രാമവാസികളുടെ നിഷ്ക്കളങ്കതയിലും വിവരമില്ലായ്മയിലും ആനന്ദന് അത്രയ്ക്കും വിശ്വാസമുണ്ടായിരുന്നു.\nഒരു കാരണവശാലും കണ്ണു തുറക്കുകയോ, ചലിക്കുകയോ ചെയ്യരുതെന്ന ശിഷ്യന്റെ നിർദ്ദേശം, പരമാനന്ദഗുരു അക്ഷരംപ്രതി പാലിച്ചു.\nനാലു കൈകളുമുയർത്തി ചമ്രം പടിഞ്ഞിരിക്കുന്ന ഗുരുവിനെ ഗ്രാമവാസികൾ അത്ഭുതപൂർവ്വം, ആദരപൂർവ്വം വണങ്ങി. ആയുസ്സിൽ ആദ്യമായിട്ടാണവർ, തങ്ങൾ ആരാധിക്കുന്ന രൂപത്തിനോട് സാദൃശ്യമുള്ളൊരു രൂപം നേരിൽ കാണുന്നത്! അതുവരേയ്ക്കും കഥകളിലും, ചിത്രങ്ങളിലും ശിലകളിലും മാത്രമേ ആ ഒരു രൂപം അവർ ദർശിച്ചിരുന്നുള്ളൂ! അത്ഭുതപരതന്ത്രരായ അവർ, തങ്ങൾക്കറിയാവുന്ന മന്ത്രങ്ങളൊക്കെയും ഉരുവിടാനാരംഭിച്ചു. കൈകൂപ്പിയും, സാംഷ്ടാംഗം പ്രണമിച്ചും അവർ ആനന്ദതുല്യരായി, ആവേശഭരിതരായി. ആൾക്കൂട്ടം വളർന്നപ്പോൾ ആനന്ദൻ, പരമാനന്ദന് കണ്ണുതുറക്കാൻ പതിയെ നിർദ്ദേശം കൊടുത്തു. ശേഷം ദർശനമായി, അനുഗ്രഹമായി, പ്രവചനങ്ങളായി, സമാധാനപ്പെടുത്തലുകളായി, ആശ്ളേഷങ്ങളായി... ഗുരുകടാക്ഷമേറ്റവർ ആത്മനിർവൃതിയിലാണ്ട്, പരിസരം മറന്ന് ഉച്ചത്തിൽ സ്തുതിക്കാനും ആനന്ദതുല്യരായി നൃത്തം ചെയ്യാനും തുടങ്ങി. എവിടെ നിന്നോ പുഷ്പഹാരങ്ങൾ...നൈവേദ്യങ്ങൾ...പലഹാരങ്ങൾ ഗുരുസമക്ഷം വന്നു ചേർന്നു. ആകെ മൊത്തം ബഹളമായി. സത്യത്തിൽ അത്രയ്ക്കും വലിയൊരു പ്രതികരണം ശിഷ്യൻ പ്രതീക്ഷിച്ചിരുന്നില്ല. ഒരു നിമിഷം പകച്ചു പോയെങ്കിലും ആനന്ദൻ മനോധൈര്യവും സമചിത്തതയും വീണ്ടെടുത്ത് തൊഴുകൈയ്യോടെ പറഞ്ഞു.\n‘പരമാനന്ദഗുരുവിന് ഇത് ധ്യാനമുഹൂർത്തം. സകലരും സദയം പിരിഞ്ഞു പോകണം’\nഗുരു കണ്ണുകളടച്ച് പത്മാസനത്തിൽ വീണ്ടും നിശ്ചലരൂപം പ്രാപിച്ചു. ഗ്രാമവാസികൾ നിർവൃതി നിറഞ്ഞ മനസ്സോടെ തിരികെ പോയി.\nഅന്ന്, അവിടെ വെച്ച് തന്നെ ശിഷ്യനായി മാറിയ ഒരാളുടെ വീട്ടിലാണ് ഇരുവരും രാത്രി ഉറങ്ങിയത്. ജീവിതത്തിൽ ആദ്യമായി പരമാനന്ദൻ വയറ് നിറയെ ഭക്ഷണം കഴിച്ച്, മനസ്സ് നിറയെ ആനന്ദവുമായി മനസ്സമാധാനത്തോടെ ഉറങ്ങി. ഉറങ്ങുമ്പോൾ പോലും അയാൾ അനന്ദത്താൽ ചിരിച്ചു കൊണ്ടിരുന്നു. അത് കണ്ട്, ഗുരുവിനു ശരിക്കും ജ്ഞാനോദയം സംഭവിച്ചോ എന്നു പോലും ആനന്ദൻ സംശയിച്ചു. പിന്നീട് അങ്ങനെ ഒരപകടവും സംഭവിച്ചില്ലെന്ന് തിരിച്ചറിഞ്ഞ് സമാധാനിച്ചു. ആദ്യദിവസപ്രകടനത്തിൽ ശിഷ്യൻ തികച്ചും സംതൃപ്തനായിരുന്നു. ഗുരുവും ശിഷ്യനും തൃപ്തിയോടെ ഉറങ്ങി.\nതുടർന്നുള്ള ദിവസങ്ങളിൽ ഗുരു, തന്റെ പ്രകടനം മെച്ചപ്പെടുത്തി കൊണ്ടിരുന്നു. സന്ദർശകരെക്കുറിച്ച് കൂടുതൽ അറിയാനും, പഠിക്കാനും, അവരെ തൃപ്തിപ്പെടുത്താനും സ്വാധീനിക്കാനുമായി. അവരുടെ സങ്കടങ്ങൾ കേട്ട് സമാധാനിപ്പിക്കാനും, ചിലരെ അണച്ചു പിടിച്ച് അനുഗ്രഹിക്കാനും തുടങ്ങി. വരുന്നവർക്ക് പൂവോ, പഴമോ, പലഹാരമോ കൊടുക്കാനും മറന്നില്ല. പരമാനന്ദഗുരുവിന്റെ ഖ്യാതി ആഴ്ച്ചകൾ കൊണ്ട് തന്നെ ഗ്രാമത്തിന്റെ അതിരുകൾ ഭേദിച്ച് പുറത്തെത്തി.\nചില ദിവസങ്ങളിൽ സന്ദർശകരുടെ, ഭക്തരുടെ കൂടിക്കാഴ്ച്ച അനുവദിച്ച സമയവും കടന്ന് നീണ്ടു പോകാറുണ്ട്. വിശന്ന് വയറ് നൊന്ത് തുടങ്ങും. എന്നിട്ടും വേദനയും കടിച്ചു പിടിച്ച്, നെറ്റിയിൽ ചുളിവൊന്നും വീഴാതെ ശ്രദ്ധിച്ച്, പാതി അടഞ്ഞ കണ്ണുകളോടെ, നിറഞ്ഞ ചിരിയോടെ ഗുരു ഉപദേശം തുടരും. അപ്പോഴൊക്കെ തോന്നും, വിശപ്പിനു പല്ലും നാവുമുണ്ടെന്ന്...കൂർത്ത നഖങ്ങളുണ്ടെന്ന്...ചിലപ്പോൾ തോന്നും ഉള്ളിൽ മറ്റൊരാളുണ്ടെന്ന്...വായും പിളർന്ന്...ഭക്ഷണവും കാത്ത്...\nസന്ധ്യാസമയത്തെ സംഘംചേരൽ കഴിഞ്ഞ് തിരികെ കൂടാരത്തിലേക്ക് കയറിയ ശേഷം ജടയഴിച്ചിട്ട് ഗുരു, ആർത്തിപിടിച്ച് നാലു കൈകൾ കൊണ്ടും വാരിവലിച്ച് ഭക്ഷണം കഴിക്കും. തികച്ചും യുദ്ധസമാനമായ സാഹചര്യം. ശേഷം തളർന്ന്, മലർന്നു കിടന്ന് കൂർക്കം വലിച്ചു ഉറങ്ങും.\nഏതാനും നാളുകൾ കൊണ്ട്, നെയ്യും പാലും പഴങ്ങളും കഴിച്ച് കഴിച്ച് ഗുരു കൊഴുത്തു. വരണ്ടുണങ്ങിയ ചർമ്മം, മിനുങ്ങി മിനുസമായി. ഒട്ടിയ കവിളുകൾ ചുവന്നു വീർത്തു. ഗുരുമുഖത്ത് ‘ദിവ്യത്വം കളിയാടുന്നു’, ‘ദിവ്യ തേജസ്സ് നിറഞ്ഞൊഴുകുന്നു’ - ശിഷ്യന്മാർ പ്രകീർത്തിച്ചു.\nഗുരുവിനു ജട ശല്യമായി തുടങ്ങി. ശരിക്കുറങ്ങാൻ കഴിയുന്നില്ല. ആകെ മൊത്തം ചൊറിച്ചിലും പേനും. പോരെങ്കിൽ കിടക്കുമ്പോൾ തലയെപ്പോഴും ഉയർത്തി വെച്ചിരിക്കുന്നതിനാൽ കഴുത്തിന് വേദനയും.\n‘ജഡ മുറിച്ചു കളഞ്ഞ് കൃത്രിമ മുടി വെച്ചാലോ?’ ഗുരു പ്രിയശിഷ്യനോട് അഭിപ്രായമാരാഞ്ഞു.\n‘അരുത് ഗുരു! അരുത്! ഒരു കാരണവശാലും ചെയ്യരുത്!’\nആനന്ദഗുരു അപ്പോൾ തന്നെ കൈയ്യോടെ ജടയുടേയും നീണ്ട താടിയുടെയും ഗുണവശങ്ങളെ കുറിച്ച് പറഞ്ഞ് ഗുരുവിനെ ബോധ്യപ്പെടുത്തി കൊടുത്തു.\nഅക്കാലത്താണ്, ഗുരുവിന്റെ ജീവിതത്തിന്റെ അലകും പിടിയും മാറ്റിയ ഒരു സംഭവമുണ്ടായത്. ഒരു ദിവസം പതിവ് പോലെ ഗുരു ഉപദേശങ്ങൾ കൊടുക്കാൻ തയ്യാറായി ഇരിക്കുകയായിരുന്നു. ഒരോ ദിവസവും ഒരോ ഉപദേശം. ഒരേയൊരു ഉപദേശം. കൂടുതലുമില്ല കുറവുമില്ല. അങ്ങനെ ഒരു വർഷത്തേക്ക് വേണ്ട ഉപദേശങ്ങൾ തയ്യാറാക്കി വെച്ചിട്ടുണ്ട്. തലേദിവസം തന്നെ, പിറ്റേന്ന് പറയേണ്ട ഉപദേശവും അതുമായി ബന്ധപ്പെട്ട കാര്യങ്ങളും കഥയും ഉപകഥയും ഒരു നർമ്മകഥയും കാണാതെ പഠിച്ചു വെച്ചിട്ടുണ്ടായിരുന്നു. ഉപദേശവേളയിൽ ചോദിക്കേണ്ട സംശയങ്ങൾ, അതിനായി തയ്യാറാക്കി നിർത്തിയവരെ പഠിപ്പിച്ചു, അതിന് പറയേണ്ട ഉത്തരങ്ങൾ ഗുരു കാണാതെ പഠിച്ചു. എന്താണ് ഉപദേശിക്കേണ്ടതെന്ന കാര്യത്തിൽ ഗുരുവിനൊരു സംശയവുമില്ല. എല്ലാം തയ്യാർ. ഇങ്ങനെ എല്ലാവിധ തയ്യാറെടുപ്പുകളോടെ ഇരുന്നാലും ചിലപ്പോൾ ചിലത് കൈവിട്ടു പോകും. ഉപദേശം കേട്ടു കൊണ്ടിരിക്കുന്ന നിഷ്ക്കളങ്കരായ ചിലർ, ചിലപ്പോൾ ആവശ്യമില്ലാത്ത സംശയം ചോദിച്ചു കളയും. അത്തരം സന്ദർഭങ്ങളിൽ യുദ്ധകാലടിസ്ഥാനത്തിൽ ചിലത് ചെയ്തില്ലെങ്കിൽ കാര്യങ്ങൾ കൈവിട്ടു പോകും. മിക്കപ്പോഴും ആ സമയം കൈയ്യിൽ കരുതുന്ന നാണയമോ, മോതിരമോ അന്തരീക്ഷത്തിൽ ഒരു മൂന്നാലു വട്ടം വരച്ചിട്ട് ആ സംശയാലുവിനു കൊടുത്ത് കാര്യം ഒതുക്കുകയാണ് പതിവ്. അങ്ങനെ ഒരു ചെറിയ സ്വർണ്ണമോതിരവും കൈവെള്ളയിലൊതുക്കി ഗുരു ഉപദേശം പ്രക്ഷേപണം ചെയ്തു കൊണ്ടിരിക്കുകയായിരുന്നു.\n‘ഇന്നലകളെ മറന്നേക്കൂ. നാളയെ കുറിച്ച് ആലോചിക്കാതിരിക്കൂ! ഇന്ന് നിങ്ങൾ എന്താണ് ചെയ്യാൻ പോകുന്നത്? അതേറ്റവും പൂർണ്ണതയോടെ ചെയ്തു തീർക്കൂ’\nകേട്ടു കൊണ്ടിരുന്നവരിൽ ഒരാൾക്ക് സഹിക്കാൻ വയ്യാത്ത സംശയമുണ്ടായി. ഇരിക്കപ്പൊറുതിയില്ലെന്നായി.\n‘ഗുരു...എനിക്ക്...നാളെ കുറിച്ച് ആലോചിക്കാതിരിക്കുമ്പോൾ ഇന്ന് ഒന്നും ചെയ്യാതിരിക്കാൻ തോന്നുന്നു. അത് ശരിയാണോ?’\nഗുരു ഒരു നിമിഷം പകച്ചു. ശേഷം ഭൂമി താഴ്ന്നു പോയെങ്കിൽ എന്ന് ചിന്തിക്കും മട്ടിൽ കണ്ണുകളടച്ച് ഒരു നിമിഷം ഇരുന്നു. ബുദ്ധിയുള്ള ശിഷ്യന്മാരിൽ ആരെങ്കിലും ഒരാൾ, ‘ഗുരുവിന് ധ്യാനിക്കാൻ സമയമായി’ എന്നു പറഞ്ഞിരുന്നെങ്കിലെന്ന് അതിയായി ആഗ്രഹിച്ചു.\nഅടുത്ത നിമിഷം വെളിവ് കിട്ടിയത് പോലെ ഗുരു പതിയെ പറഞ്ഞു തുടങ്ങി.\n‘സംസാരലോകത്ത് സംസാരിക്കാതിരിക്കാനാവുമോ മകനെ?...കർമ്മം ചെയ്യാതിരിക്കാനാവുമോ? ജീവന്റെ കണിക അവശേഷിച്ചിട്ടിട്ടുള്ള ഒരു ജീവിക്കും ചലിക്കാതിരിക്കാനാവില്ല...കടൽത്തിരകളെ കണ്ടിട്ടില്ലെ?...കടൽ കാക്കകളെ കണ്ടിട്ടില്ലെ?...കടൽമത്സ്യങ്ങൾ...’\nകടൽമത്സ്യം എന്ന വാക്ക് പൊടുന്നെ മനസ്സിലെ ചൂണ്ടയിൽ കുടുങ്ങി.\nഗുരു രണ്ടു ദിവസത്തിനു ശേഷം പറയാൻ പഠിച്ചു വെച്ച ഒരു മത്സ്യത്തിന്റെ കഥ പറഞ്ഞു തുടങ്ങി. പറഞ്ഞ് പറഞ്ഞ് പോയപ്പോൾ ചോദ്യം ചോദിച്ച ആളും കേട്ടു കൊണ്ടിരുന്നവരും ചോദ്യത്തിനെ കുറിച്ച് പൂർണ്ണമായും മറന്നു പോയിരുന്നു.\nകഥ പൂർത്തിയാക്കിയ ശേഷം ഗുരു ഒരു വലിയ ചിരിയുമായി ഇരുന്നു.\nഒരു പൂർണ്ണതയ്ക്ക്, അയാളെ അടുക്കലേക്ക് വിളിച്ച് ഒരു അനുഗ്രഹം കൊടുക്കാമെന്ന് ഗുരു വിചാരിച്ചു. തൊണ്ട വരണ്ടു പോയതു കൊണ്ട് അരികിൽ വെച്ചിരുന്ന ചെമ്പ് മൊന്തയിൽ നിന്നും ഒരു കവിൾ വെള്ളം കുടിച്ചു. കുടിച്ചത് വേഗത്തിലായത് കൊണ്ടും, കുടിക്കുന്നതിനിടയിൽ എന്തോ പറയാൻ ശ്രമിച്ചത് കൊണ്ടും വെള്ളം മണ്ടയിലേക്ക് ഇരച്ചു കയറി. പ്രാണൻ പറിഞ്ഞു പോകുന്നത് പോലെ തോന്നി ഗുരുവിന്. ഗുരു ചുമയ്ക്കാനാരംഭിച്ചു. നാലു കൈകൾ കൊണ്ടും സ്വന്തം തലയ്ക്കടിച്ചു. ആനന്ദഗുരുവിന് അപകടം മനസ്സിലായി. വേഗം അടുത്തേക്ക് വന്നു. ജട നിറഞ്ഞ ശിരസ്സിൽ ഉള്ളം കൈയ്യാൽ ഒരുഗ്രപ്രഹരമേൽപ്പിച്ചാലോ എന്നൊരു നിമിഷം ചിന്തിച്ചു. പക്ഷെ ജട കാരണം ഒരു കാലത്തും താഢനം തലയിലെത്തില്ലെന്ന് മനസ്സിലാക്കി എന്തു ചെയ്യണമെന്നറിയാതെ പകച്ചു നിന്നു. ഗുരു മരണവെപ്രാളത്തിൽ തല കുടയുകയും ചുമയ്ക്കുകയും ചെയ്തു. അടുത്ത നിമിഷം ഒരു ഉഗ്രൻ ചുമയിൽ ഗുരുവിനു പ്രാണൻ തിരിച്ചു കിട്ടി. ഗുരു വാ പൊത്തി. പിന്നീട് കൈയ്യെടുത്ത് ഒരു ദീർഘശ്വാസമെടുത്തു. പതിയെ കൈ വിടർത്തി. അതാ! കൈവെള്ളയിൽ ഒരു സ്വർണ്ണമോതിരം! ശിഷ്യരടക്കം അവിടെ കൂടിയിരുന്നവർ ഒന്നടങ്കം വാ പൊളിച്ചു. കണ്ണുകൾ ചെങ്കല്ല് പോലെ ചുവന്നു പോയെങ്കിലും, ജീവൻ തിരിച്ചു കിട്ടിയ ആശ്വാസം പുറത്തു കാണിക്കാതെ, തന്റെ പ്രാണന് പണി കൊടുത്ത സംശയാലുവിനെ വിളിച്ചു ഗുരു സ്വർണ്ണമോതിരം സമ്മാനിച്ചു. നിഷ്ക്കളങ്കസംശയാലു ആ നിമിഷം തന്നെ ഗുരുവിന്റെ ശിഷ്യനായി ആയുഷ്ക്കാല അംഗത്വം എടുത്തു. ഈ കാഴ്ച്ച മുഴുവൻ അടുത്തു നിന്നു കണ്ട ആനന്ദന്റെ കണ്ണുകൾ ആനന്ദം കാരണം നിറഞ്ഞു തുളുമ്പി. ഗുരു സ്വയം പുതുവഴികൾ കണ്ടെത്തുന്നു! ആരാധകവൃന്ദം വളർത്താൻ പ്രാപ്തനായിരിക്കുന്നു!\nകാഴ്ച്ച കണ്ടിരുന്ന, എല്ലും തോലുമായ കുറച്ച് വിദേശിയർ ഗുരുവിന്റെ കുഴിനഖം വന്ന കാലുകളിൽ വീണ് നമസ്ക്കരിച്ചു. അവരും ആനന്ദനിർവൃതിയിലാണ്. ഏതു നിമിഷവും അവർ എഴുന്നേറ്റ് നിന്ന് നൃത്തം ചെയ്തേക്കാം. അങ്ങനെ വല്ല അത്യാഹിതവും സംഭവിച്ചാൽ അത് നിയന്ത്രിക്കാനായി തയ്യാറെടുത്ത് നില്ക്കാൻ, ആനന്ദൻ കൂട്ടാളികളെ കണ്ണു കാണിച്ചു നിർത്തി.\nആ ഒരു അത്ഭുതസംഭവത്തിനു ശേഷം ഗുരുവിന്റെ ഉയർച്ച അതിവേഗത്തിലായിരുന്നു. ഗുരുവിന്റെ പ്രസിദ്ധി രാജ്യാതിർത്തി കടക്കാൻ കാരണമായി ആ സംഭവം.\nഉപദേശിച്ച് ഉപദേശിച്ച് ഗുരു നല്ല പദസമ്പത്തും പരിചയസമ്പത്തുമുള്ള വ്യക്തിയായി മാറി. നിരന്തരപ്രയോഗം കൊണ്ട് പ്രാവീണ്യം സിദ്ധിച്ചു എന്നു പറഞ്ഞാൽ മതിയല്ലോ. അറിഞ്ഞോ അറിയാതെയോ വായിൽ നിന്നും വീണ അബദ്ധങ്ങൾ പോലും ശിഷ്യർക്ക് നിഗൂഢാർത്ഥങ്ങൾ നിറഞ്ഞതായി തോന്നിത്തുടങ്ങി. ആരും ചിന്തിക്കാത്ത അർത്ഥതലങ്ങളും, വ്യാഖ്യാനങ്ങളും വിനയവിധേയരായ അവർ ഗുരുഭാഷണങ്ങളിൽ നിന്നും നിരന്തരം കണ്ടെടുത്തു കൊണ്ടിരുന്നു. സർവ്വം ഗുരുമയം! സർവ്വം ആനന്ദമയം!\nഇതാ ഒരു ഉദാഹരണം:\n‘പുൽക്കൊടികളെ നോക്കൂ. ആരേയും ഭയക്കാതെ, ഒന്നിനേയും ആശ്രയിക്കാതെ വളരുന്ന പുൽക്കൊടികൾ...നിങ്ങളും ഒരു പുൽക്കൊടിയാവൂ...’\nസംഗമം നടക്കുമ്പോൾ ഇടയ്ക്കിടെ ഗുരു തനിക്ക് ബോധോദയം സിദ്ധിച്ച നാളിനെ കുറിച്ച് പറയും. അത് കേട്ട് വിശ്വാസികൾ അത്ഭുതാദരങ്ങളോടെ കണ്ണും മിഴിച്ച്, വായും പൊളിച്ച് ഇരിക്കും. ആർക്കും ഒരിക്കലും തെളിയിക്കാനാവാത്ത കാര്യങ്ങൾ ആത്മവിശ്വാസത്തോടെ വിശ്വാസികളോട് പറയുന്നത് ഗുരു നല്ലത് പോലെ ആസ്വദിച്ച പ്രവൃത്തികളിലൊന്നായിരുന്നു.\nഒരോ സംഗമവും കഴിയും തോറും സംസാരവും, ഉപദേശവും നന്നായി വരുന്നു. എങ്ങനെയോ വായിൽ കൃത്യമായി വാക്കുകൾ വന്നു വീഴുന്നു. ആരോ തിരുകി വെയ്ക്കും പോലെ... തനിക്കെന്താണ് സംഭവിക്കുന്നത്? ഇനി ഉറക്കത്തിലോ മറ്റോ അറിയാതെ ശരിക്കും ബോധോദയമുണ്ടായി പോയാൽ...അതോർത്തപ്പോൾ ഉള്ള ഉറക്കം കൂടി നഷ്ടപ്പെടും എന്ന് സ്ഥിതിയായി. ഒരു നേരത്തെ ഭക്ഷണത്തിനായി അലഞ്ഞു തിരിയുന്ന കാലത്ത് മനസ്സമാധാനമുണ്ടായിരുന്നു...സുന്ദരമായ നാളുകൾ...അതിന്റെ വില ഇപ്പോൾ മനസ്സിലാക്കുന്നു...\nസർവ്വം നിരീക്ഷിക്കുന്ന ശിഷ്യനും സംശയം. ഗുരുവിനെന്തോ പ്രശ്നമുണ്ട്...അതിരാവിലെ എഴുന്നേറ്റ് തണുത്ത വെള്ളത്തിൽ കുളിക്കുന്നത് കൊണ്ടാവുമോ..ചില സമയങ്ങളിൽ ജ്ഞാനികളെ പോലെ സംസാരിക്കുന്നു...ഇല്ല, അങ്ങനെ വരാൻ വഴിയില്ല...ഇനി ശരിക്കും ജ്ഞാനിയായിരുന്ന ഏതെങ്കിലും ഗുരുവിന്റെ ബാധയോ മറ്റോ...\nഗുരു ശിഷ്യനോട് ആശങ്ക പങ്കുവെച്ചു. ഗുരുവിന്റെ സംശയങ്ങളുടെ ചിലന്തിവലകളൊക്കെയും ശിഷ്യൻ തത്സമയം തൂത്തു മാറ്റി.\n‘ഏയ്..അങ്ങനെ ഭയക്കേണ്ട ഗുരോ...ഇതൊക്കെ ശീലം കൊണ്ട് അറിയാതെ സംഭവിക്കുന്നതാണ്. ഗുരുവിന് ഒരപകടവും സംഭവിക്കില്ല...ശിഷ്യനല്ലേ പറയുന്നത്...ധൈര്യമായിരിക്കൂ!’ ശിഷ്യൻ സമാധാനിപ്പിച്ചു.\nഇപ്പോൾ ഗുരുവിന് ദൈവത്തിന്റെ തൊട്ടടുത്ത സ്ഥാനമാണ് ജനമനസ്സിൽ. ഒരു പടി കൂടി കടന്നാൽ ദൈവമായി. ഗുരു അതിനുള്ള തയ്യാറെടുപ്പിലാണ്. ശിഷ്യർ ഗുരുവിന്റെ അത്ഭുതസിദ്ധികളെ കുറിച്ച് വാഴ്ത്തിപ്പാടി. ഗുരുവിന്റെ പക്കൽ എന്തിനും ഏതിനും ഉത്തരമുണ്ട്. ഒരേ സമയം രണ്ടിടത്ത് പ്രത്യക്ഷപ്പെടാൻ കഴിയുന്നു. ഒരു സാധാരണ മനുഷ്യന് അസാധ്യമായ പലതും ചെയ്യാനുള്ള കഴിവുകൾ. ഗുരു ധ്യാനിച്ച് മഴ പെയ്യിക്കുന്നു, ഇംഗ്ലീഷ് വ്യാകരണത്തെറ്റ് കൂടാതെ സംസാരിക്കുന്നു. വായുവിൽ നിന്നും സ്വർണ്ണമോതിരമോ, വാച്ചോ, പഴങ്ങളോ ഏതു സമയത്തും വരുത്താനാകുന്നു. ചതുർഭുജനായ അത്ഭുതഗുരു കാരണം മറ്റു പല ഗുരുക്കന്മാരുടേയും നില പരുങ്ങലിലായി.\nപതിയെ ഗുരു ആത്മീയ കാര്യങ്ങൾ മാത്രമല്ല; സാമൂഹ്യം, രാഷ്ട്രീയം, സ്ത്രീപുരുഷ ബന്ധം എന്നു വേണ്ട നാനാവിധ കാര്യങ്ങളെ കുറിച്ചും ആധികാരികസ്വരത്തിൽ ആഭിപ്രായം പറയാനാരംഭിച്ചു. അതൊക്കെ കേൾക്കാനും, കേട്ടതൊക്കെയും അവസാനവാക്കായി വിശ്വസിക്കാനും വിശ്വാസികൾ കാതോർത്തു. രാജ്യത്ത് എന്ത് സംഭവിച്ചാലും ഗുരു അതേക്കുറിച്ച് രണ്ട് വാക്ക് പറയാതെ അത് വാർത്താപ്രാധാന്യമുള്ളതാകില്ല എന്ന നിലയിലെത്തി.\nഗുരു ഏറ്റവും ആസ്വദിച്ചിരുന്നത് പരസ്യസംവാദങ്ങളായിരുന്നു. അവിടെ വെച്ച് ആർക്കും എന്തും ചോദിക്കാം. എന്തിനേക്കുറിച്ചും സംസാരിക്കാൻ തക്ക ജ്ഞാനമുള്ളത് കൊണ്ട് ഗുരുവിന് അതൊക്കെയും വെറും നേരമ്പോക്ക് മാത്രം. ചോദ്യം വരുമ്പോൾ ആദ്യം ഗുരു ഒരു വലിയ തമാശ കേട്ടത് പോലെ അല്പനേരം ശരീരം കുലുക്കി, കുഭ കുലുക്കി ചിരിക്കും. ആ ചിരി കണ്ടമാത്രയിൽ ശിഷ്യരും അനുയായികളും ചിരിക്കാൻ തുടങ്ങും. അതിനു ശേഷം ഗുരു ആ ചോദ്യത്തിനെ വിശദീകരിക്കാൻ തുടങ്ങും. പതിയെ അതിനെ മറ്റൊരു ചോദ്യമാക്കി മാറ്റും. പിന്നീട് ഒരു നീണ്ട വിശദീകരണം കൊടുക്കും. ചിലപ്പോൾ കേട്ടു പഴകിയ ഏതെങ്കിലുമൊരു കഥ പറയും. അതൊക്കെയും കേട്ട് എല്ലാവരും നിർത്താതെ കൈയ്യടിക്കും.\nമാസത്തിലൊരിക്കൽ ഗുരു ഒരു പ്രത്യേക ദർശനം സന്ദർശകർക്ക് നൽകും. അത് സൗജന്യമല്ല. തൊട്ടടുത്ത് നിന്ന് ദർശിക്കണമെങ്കിൽ ഒരു ലക്ഷം. അൻപത് മീറ്റർ ദൂരെയാണെങ്കിൽ അമ്പതിനായിരം, നൂറ് മീറ്റർ ദൂരെ നിന്നാണെങ്കിൽ പതിനായിരം...അങ്ങനെയങ്ങനെ. അതും മാസങ്ങൾക്ക് മുൻപേ ബുക്ക് ചെയ്യണം. ദർശനദിവസം ഗുരു ആഭരണഭൂഷിതനായി ആസനസ്ഥനാവും. നാലു കൈകളിലും എന്തെങ്കിലും വസ്തുക്കൾ ഉണ്ടാവും. ഗുരു ഇരിക്കുന്നിടത്തേക്ക് സ്പോട്ട് ലൈറ്റ്. പിന്നണിയിൽ പതിഞ്ഞ ശബ്ദത്തിൽ ഉപകരണ സംഗീതം. മിക്കവാറും അതു ഓടക്കുഴലോ വീണയോ ആവും. ഗുരുദർശനം ലഭിക്കുന്നവരിൽ മോഹാലസ്യം വന്ന് വീണു പോകുന്നവരും, ആനന്ദാധിക്യം കാരണം പരിസരം മറന്ന് നൃത്തം ചെയ്ത് പോകുന്നവരും അനവധിയാണ്. അവരെയെല്ലാം കോരിയെടുത്ത് കൊണ്ടു പോയി ശുശ്രൂക്ഷിക്കാൻ പ്രത്യേകം ഒരു വിഭാഗം ആളുകളെ റിക്രൂട്ട് ചെയ്യേണ്ടി വന്നു. ദർശനദിവസം ഗുരു നാല് കൈകളിലും ആയുധങ്ങൾ പിടിച്ചായിരിക്കും മിക്കപ്പോഴും ഇരിക്കുക. അങ്ങനെ ഇരിക്കുമ്പോഴാണ് ഗുരുവിന് പുതിയ ഒരാശയം തോന്നിയത്. ഇതൊക്കെയും പഴയ ആയുധങ്ങളല്ലേ? ഈ വാളും ഗദയും അമ്പും വില്ലുമൊക്കെ പഴയതല്ലേ? കാലത്തിനനുസരിച്ച് മാറ്റം വേണ്ടേ? ഗണ്ണും ഗ്രനേഡും മിസൈലും ആയാലെന്താ? പുതിയ കാലത്തെ പ്രശ്നങ്ങൾക്ക് പുതിയ ആയുധങ്ങൾ... എന്നാൽ ലൈസൻസിന്റെ പ്രശ്നം ഉണ്ടാവുമെന്ന് ആനന്ദഗുരു പറഞ്ഞപ്പോൾ ഗുരു ആ നൂതന ആശയം ദുഃഖപൂർവ്വം ഉപേക്ഷിച്ചു.\nശിഷ്യൻ, ഉറക്കമിളച്ച് ചിന്തിച്ച് കണ്ടെത്തിയ പുതിയ ചില ആശയങ്ങളുമായി വന്നു. എന്തു കൊണ്ട് ഗുരുവിന് എല്ലാവരേയും ചിലത് അഭ്യസിപ്പിച്ചു കൂടാ? ഇത്രയും ബുദ്ധിവികാസമില്ലാത്ത ഒരു സമൂഹത്തിനെ വേറെ എവിടെ ലഭിക്കും?\nഗുരു പറയുന്നതെന്തും ഇവർ കണ്ണുമടച്ച് വിശ്വസിക്കും.\nഇത്രനാളും മനുഷ്യർ ശ്വാസം എടുത്തു കൊണ്ടിരുന്നത് ശരിയായ രീതിയിൽ ആയിരുന്നില്ല എന്നു പറയുക. എല്ലാത്തിനും അതിന്റേതായ രീതികളുണ്ടെന്ന് പറയുക.\nഅങ്ങനെ ഗുരു അഭ്യാസം ആരംഭിച്ചു.\nവെള്ളം കുടിക്കാൻ പഠിപ്പിച്ചു.\nഅങ്ങനെ മനുഷ്യർ ഇക്കണ്ട കാലമത്രയും, ആരോടും ചോദിക്കാതെയും പറയാതെയും ചെയ്തു കൊണ്ടിരുന്നതെല്ലാം എങ്ങനെയാണ് ‘ശരിയായ’ രീതിയിൽ ചെയ്യേണ്ടതെന്ന് ഗുരു പഠിപ്പിച്ചു കൊടുത്തു. ഇതൊന്നും സൗജന്യമല്ല. ചെറിയ ഒരു ഫീ ഉണ്ട് എല്ലാത്തിനും. ശിഷ്യർ അനുസരണയോടെ അതെല്ലാം പഠിച്ചു, പരിശീലിച്ചു, പ്രചരിപ്പിച്ചു.\nഈ ചെറിയ രാജ്യത്തിൽ ഉള്ളവർക്ക് മാത്രം ഗുരുവിന്റെ സേവനങ്ങൾ ലഭിക്കുന്നത് നീതിയാണോ? ലോകം മുഴുക്കെയും ഗുരുവിന്റെ അനുഗ്രഹവും കൃപാകടാക്ഷവും ചെന്നെത്തേണ്ടതല്ലെ? അതിസമ്പന്നതയിൽ മുഴുകിയും, മുങ്ങിയും ജീവിക്കാൻ മറന്നു പോയി, ഒടുവിൽ ‘ഞാനാര്? നീ ആര്?’ എന്ന നിലയിലെത്തിയ ചില വിദേശിയർ കൂടെയുണ്ടല്ലോ അവരുടെ സഹായത്തോടെ വിദേശരാജ്യങ്ങളിലേക്കും ഗുരുവിന്റെ സേവനം എത്തിക്കുക എന്നത് ധർമ്മാചരണത്തിന്റെ ഭാഗമല്ലേ? ആ വഴിക്കായി ആനന്ദഗുരുവിന്റെ ചിന്ത. അത് പ്രാവർത്തികമാക്കാനായി പിന്നീട് ശിഷ്യന്റെ ശ്രമം. പ്രതീക്ഷിച്ചതിലും വേഗത്തിലാണത് യാഥാർത്ഥ്യമായത്. പബ്ലിസിറ്റി ക്യാമ്പയിൻ വൻവിജയമായിരുന്നു. ‘കിഴക്ക് നിന്ന് മറ്റൊരു അത്ഭുതഗുരു!’ എന്ന തലക്കെട്ടോടെ വാർത്ത വിദേശമാധ്യമങ്ങളിൽ നിരന്നു. അതിനു ശേഷം ഗുരു പറക്കുകയായിരുന്നു. വിമാനങ്ങളിൽ നിന്ന് വിമാനങ്ങളിൽ, ഒരു രാജ്യത്ത് നിന്ന് മറ്റൊരു രാജ്യത്തിലേക്ക്... ലോകം മുഴുക്കെയുമുള്ള മനുഷ്യരുടെ സംശയങ്ങൾ നിവർത്തിക്കാൻ അതു കൊണ്ടായി. ആർക്കെങ്കിലും ഗുരുവിന്റെ ഒരു ഉപദേശം കേൾക്കണമെന്നുണ്ടെങ്കിൽ, ഒരു ടോൾ ഫ്രീ നമ്പറിലേക്ക് മിസ് കോൾ അടിക്കുകയേ വേണ്ടൂ. വിളിച്ച ആളെ തേടി ഉപദേശം എത്തും. പഴമയിലേക്ക് മടങ്ങണമെന്നും, പുരാതന അറിവുകളാണ് ഉത്കൃഷ്ഠമെന്നുമുള്ള ഗുരുവിന്റെ ഉപദേശങ്ങൾ സാറ്റ്‌ലൈറ്റ് വഴി ടിവിയിലും ഫോണിലും ടാബിലും കമ്പ്യൂട്ടറിലും വന്നത് ലക്ഷങ്ങൾ സശ്രദ്ധം ശ്രവിക്കുകയും കാണുകയും പരസ്പരം തലകുലുക്കി ശരിവെയ്ക്കുകയും ചെയ്തു.\nവിദേശരാജ്യങ്ങളിൽ വെച്ചു നടത്താറുള്ള ലോകസമ്മേളനങ്ങളിൽ സ്ഥിരസാന്നിധ്യമായി ഗുരു. പ്രശസ്തരോടൊപ്പമുള്ള ചിത്രങ്ങളും വീഡിയോകളും മാധ്യമങ്ങളിൽ പതിവായി വന്നു കൊണ്ടിരുന്നു. ഇപ്പോൾ ഗുരുവിന് സ്വന്തമായി ഒരു ആസ്ഥാനമുണ്ട് - ‘ആനന്ദപുരി’. ആനന്ദപുരിയുടെ കവാടം കടന്നു ചെന്നാൽ ഒരു ചെറുപട്ടണത്തിലേക്ക് കാലെടുത്ത് വെച്ചത് പോലെ തോന്നും. പുരിയുടെ ഉള്ളിൽ ധാരാളം കെട്ടിടങ്ങൾ. പുറമേന്ന് വന്നവർക്ക് സൗജന്യമായി താമസിക്കാം. ഭക്ഷണവും സൗജന്യം. ഉള്ളിൽ തന്നെ ആശുപത്രികൾ, പള്ളിക്കൂടങ്ങൾ എന്നിവയും താമസിയാതെ ഉയർന്നു. ചികിത്സ സൗജന്യം. എല്ലാത്തിനും കാരണം ഗുരുവിന്റെ മഹത്വം തന്നെ. ആയിരങ്ങൾക്ക് ഗുരു കൺകണ്ട ദൈവമായി. അത്ഭുതങ്ങൾ കാണിക്കുന്ന ഗുരു എന്തു കൊണ്ട് ആശുപത്രികൾ പണിതു എന്നാരും ചോദിച്ചില്ല. സന്താനമില്ലാത്തവർക്ക് സന്താനം ഉണ്ടാവുന്നു, നടക്കാൻ പോലും ആകാത്തവർ ഓടി ചാടുന്നു, സംസാരിക്കാൻ കഴിയാത്തവർ പാട്ടു പാടുന്നു...അങ്ങനെ അത്ഭുതങ്ങൾ പലതും നടന്നു. പ്രശസ്തർക്ക് ഗുരു ഇടയ്ക്കിടെ സമ്മാനങ്ങൾ കൊടുക്കും. മോതിരമോ മാലയോ മറ്റോ... അതൊക്കെയും വലിയ വാർത്താപ്രാധാന്യത്തോടെ പത്രങ്ങളിൽ അച്ചടിച്ചു വരും. സർവ്വം ഗുരുമയം. സർവ്വം ആനന്ദമയം!\nഒരു ദിവസം പതിവ് പോലെ പ്രഭാഷണവും നർമ്മകഥാകഥനവും കഴിഞ്ഞ് തന്റെ മുറിയിൽ തിരികെ എത്തിയതായിരുന്നു ഗുരു. ഹൃദയഭാഗത്തായി ഒരു ചെറിയ വേദന...ശ്വാസതടസ്സം. ഉടനടി ഗുരുവിന്റെ ആശുപത്രിയിലെ ഗുരുവിന്റെ ഡോക്ടർമാർ സന്നിഹിതരായി. സർവ്വപരിശോധനകളും നടത്തി. ടെസ്റ്റായ ടെസ്റ്റുകൾ ചെയ്തു. ഒടുവിലവർ കാരണം കണ്ടെത്തി. ഗുരു വെയില് കൊള്ളുന്നില്ല, വിയർക്കുന്നില്ല, വ്യായാമം ചെയ്യുന്നില്ല. അതു തന്നെ. പതിവായി നെയ്യും പാലും കഴിച്ച് കഴിച്ച്, ഹൃദയത്തിലേക്കുള്ള കുഴലുകൾ കൊഴുപ്പ് കൊണ്ട് ഭാഗികമായി അടഞ്ഞു പോയിരിക്കുന്നു. രക്താണുക്കളുടെ സഞ്ചാരവഴികൾ തടസ്സപ്പെട്ടിരിക്കുന്നു. ലോകം മുഴുക്കെയും പറന്ന് നടന്ന് സകലരേയും ശ്വാസം എടുക്കാൻ പഠിപ്പിച്ച ഗുരു ശ്വാസമെടുക്കാൻ ആയാസപ്പെട്ടു.\nപരമാനന്ദഗുരു ചികിത്സയിൽ പ്രവേശിച്ചു. പതിവ് പോലെ ഗുരു ഏകാന്ത ധ്യാനത്തിലാണെന്നും, മൗനവ്രതത്തിലാണെന്നും, ഘോര തപസ്സിലാണെന്നുമൊക്കെ വാർത്തകൾ പരന്നു. ആനന്ദപുരിയുടെ നിയന്ത്രണം ആനന്ദഗുരുവിന്റെ കൈവശമാണ് വന്നു ചേർന്നത്. ആനന്ദപുരിയിൽ ദുരൂഹസാഹചര്യത്തിൽ ഒരാളുടെ മരണം സംഭവിച്ചത് അക്കാലത്താണ്. അത് ആനന്ദഗുരുവിന് ചെറിയ, വളരെ ചെറിയൊരു തലവേദന ആയി. എന്നാൽ രാഷ്ട്രീയത്തിലും ഭരണരംഗത്തുമുള്ള ഉന്നതർ ശിഷ്യരായും, അനുയായികളായും, ആരാധകരായും അനുഭാവികളായും ഉള്ളത് കൊണ്ട് അത് വെറുമൊരു കിംവദന്തി ആയി ഒതുങ്ങി. എന്തെങ്കിലും സംഭവിച്ചിരുന്നെങ്കിൽ കൂടിയും തെളിവുകളും സാക്ഷികളും ഉണ്ടാവില്ലായിരുന്നു, പരാതി കൊടുക്കാൻ ആരുമുണ്ടാവില്ലായിരുന്നു, അന്വേഷിക്കാൻ ഉദ്യോഗസ്ഥർ ഉണ്ടാവില്ലായിരുന്നു. ഇനി കേസ് കോടതിയിൽ എത്തിയാൽ തന്നെയും രണ്ടു തലമുറ കഴിഞ്ഞേ അത് വിചാരണയ്ക്ക് വരുമായിരുന്നുള്ളൂ. ഇനി വിചാരണ ആരംഭിച്ചാൽ തന്നെ ജഡ്ജി രാജി വെയ്ക്കുകയോ അവധിക്ക് പോവുകയോ ചെയ്യുമായിരുന്നു. എല്ലാത്തിനുമൊടുവിൽ ഒരു വിധി വന്നാൽ തന്നെ അത് കേൾക്കാൻ കുറ്റവാളിയോ പരാതിക്കാരോ ജീവിച്ചിരിക്കാനുള്ള സാധ്യതയേ ഉണ്ടാവില്ലായിരുന്നു. അങ്ങനെ എല്ലാവിധത്തിലും കുറ്റമറ്റതും ഫലപ്രദവുമായ ഒരു സംവിധാനം നിലവിലുണ്ടായിരുന്നത് കൊണ്ട് ആരും ഒട്ടും വേവലാതിപ്പെട്ടില്ല. എല്ലാം എല്ലാവരുടെയും ഭാഗ്യം!\nഏതാണ്ട് ആറ് മാസം കഴിഞ്ഞാണ് പരമാനന്ദഗുരു ഭക്തജനങ്ങൾക്ക് വീണ്ടും ദർശനം നൽകി തുടങ്ങിയത്. അനുയായികളും ആരാധകരും വീണ്ടും ആഹ്ലാദപുളകിതരായി.\nഗുരുവിന്റെ വിവിധ പോസിലും അലങ്കാരത്തിലും വേഷത്തിലുമുള്ള ചിത്രങ്ങൾക്ക് ലോകം മുഴുക്കെയും ആവശ്യക്കാരുണ്ടായി. ഗുരു ഉപയോഗിച്ച പാത്രങ്ങൾ ഉയർന്ന വിലയ്ക്കാണ് ലേലത്തിൽ പോയത്. അതു മാത്രമല്ല, ഗുരു കുലുക്കുഴിഞ്ഞ വെള്ളം, ഗുരു കുളിച്ച വെള്ളം, ഗുരുവിന്റെ തലയിൽ നിന്നും ഊർന്ന് വീണ മുടിനാരുകൾ, വെട്ടിക്കളഞ്ഞ നഖങ്ങൾ... അങ്ങനെ പലതും! അതൊക്കെയും കുപ്പിയിലും ഡപ്പിയിലും പെട്ടിയിലുമായി പാക്ക് ചെയ്ത് വിറ്റു തുടങ്ങി. വാങ്ങാൻ ജനങ്ങൾ നീണ്ട വരിയിൽ മണിക്കൂറുകൾ കാത്തു നിന്നു. അതൊക്കെയും വാങ്ങി വീട്ടിൽ കൊണ്ടു വെച്ചു പൂജിച്ചവർ, അതിനു ശേഷമാണ് തങ്ങൾക്ക് എല്ലാവിധ ഭാഗ്യവും ഐശ്വര്യവും വന്നു ചേർന്നതെന്ന് അവകാശപ്പെട്ടു.\nഗുരുവിന്റെ ജന്മദിവസം ആനന്ദപുരിയിലേക്ക് ആയിരങ്ങൾ തീത്ഥാടനമായി പോകും. ആ ദിവസം ഗുരു പ്രത്യേകവേഷത്തിൽ ആയിരിക്കും ദർശനം നല്കുക. അന്നാണ് നാലു കൈകൾ കൊണ്ടും ഗുരു സന്ദർശകരെ അനുഗ്രഹിക്കുക. ദിവ്യദർശനത്തിനും ദിവ്യാനുഗ്രഹം ലഭിക്കാനും ആയിരങ്ങൾ ലോകത്തിന്റെ പല ഭാഗത്ത് നിന്നും വരും. തിക്കും തിരക്കും നിയന്ത്രിക്കാൻ വലിയ ബുദ്ധിമുട്ടുണ്ടാകാറുണ്ട്. വർഷാവർഷമുള്ള തിരക്ക് കാരണം ഒടുവിൽ സർക്കാർ ഗുരുവിന്റെ ജന്മദിവസം, പൊതു അവധിയായി പ്രഖ്യാപിച്ചു!\nഗുരുവിന്റെ പ്രഭാഷണങ്ങൾ, ചോദ്യോത്തരങ്ങൾ, ഉപദേശങ്ങൾ, അനുഭവങ്ങൾ എല്ലാം പുസ്തകരൂപത്തിലും സിഡി രൂപത്തിലും പുറത്തിറങ്ങി. അതൊക്കെയും ചൂടപ്പം പോലെ വിറ്റു പോയി. ചിലർ പുസ്തകത്തിൽ പറയും പ്രകാരം ശ്വാസമെടുക്കാനും, നടക്കാനും, ഇരിക്കാനും, കിടക്കാനും, വെള്ളം കുടിക്കാനും ശ്രമിച്ചു. എങ്ങനെയും ബോധോദയം ഉണ്ടാവാനായിരുന്നു ചിലരുടെ ശ്രമം.\nപ്രശസ്തിയും തിരക്കും തുടർച്ചയായ യാത്രകളും ഗുരുവിന് പതിയെ മടുപ്പുണ്ടാക്കി തുടങ്ങി. ആൾക്കുട്ടത്തിന് നടുവിൽ ഇരിക്കാൻ ആശിച്ചിരുന്ന ഗുരു ഏകനായി ഏകാന്തതയിൽ ഒരല്പം സമയം ചിലവഴിക്കാൻ വല്ലാതെ കൊതിച്ചു. ആകെമൊത്തം ഒരു അസ്വസ്ഥത. ഒരു മുഷിവ്. ജീവിതത്തിന്റെ അർത്ഥത്തെ കുറിച്ച് നിരവധി ഉപദേശങ്ങൾ നല്കിയ ഗുരു, പതിയെ നിരർത്ഥകതയെ കുറിച്ച് ചിന്തിച്ചു തുടങ്ങി. ഒരു രാത്രിയിൽ ഉറക്കം വരാതെ തിരിഞ്ഞും മറിഞ്ഞും കിടന്ന ഗുരുവിന്, തന്നെ ആരോ പഴയ ഓർമ്മകളിലൂടെ കൂട്ടിക്കൊണ്ട് പോകും പോലെ തോന്നി. എത്ര ശ്രമിച്ചിട്ടും ഓർമ്മകൾ മനസ്സിലേക്ക് തള്ളിക്കയറി വന്നു കൊണ്ടിരിക്കുന്നു. വിടുവിക്കാനാവുന്നില്ല. മനസ്സിലെവിടെയോ കോണിൽ പൊടിപിടിച്ച് കിടന്ന, പഴകി പോയ ഓർമ്മകൾ.. തകരപാത്രവുമായി, അപമാനവും വിശപ്പും അമർത്തിപ്പിടിച്ച് നടന്നത്...പാത്രത്തിൽ കല്ലുകൾ വന്നു വീഴുന്നത്...മറയ്ക്കാൻ കൈകൾ മുറുക്കെ കെട്ടി വെച്ചത്... ഗുരു, മേടയിൽ നിന്നും പുറത്തിറങ്ങി നിലാവിലൂടെ നടന്നു.\nഅടുത്ത ദിവസമാണ് എല്ലാവരും, ഞെട്ടിക്കുന്ന ആ സത്യമറിഞ്ഞത്. ഗുരുവിനെ കാണ്മാനില്ല! തിരയാവുന്നിടത്തെല്ലാം തിരഞ്ഞെങ്കിലും ഗുരുവിനെ കണ്ടെത്താനായില്ല. ആനന്ദഗുരു ആകെ ആശയക്കുഴപ്പത്തിലായി. തന്നോട് പോലും പറയാതെ എവിടേക്കാണ്...\nകഥകൾക്ക് പഞ്ഞമില്ലാത്ത രാജ്യമായതിനാൽ, ഊഹാപോഹങ്ങളുടെ പെരുമഴ പെയ്തു. സകലയിടത്തും കഥകൾ പെരുകി നിറഞ്ഞു. ഗുരു അപ്രത്യക്ഷനായതാണെന്നും, ഒരു പുക പോലെ അന്തരീക്ഷത്തിൽ അലിഞ്ഞു ചേരുന്നത് സ്വന്തം കണ്ണുകൾ കൊണ്ട് കണ്ടതാണെന്നും ചില ശിഷ്യന്മാർ ആവർത്തിച്ചാണയിട്ടു. മാഞ്ഞു പോകും മുൻപ്, തന്നെ സ്പർശിച്ചെന്നും വൈദ്യുതി പോലെ എന്തോ ഒന്ന് ശരീരത്തിലൂടെ കടന്നു പോയതായി അനുഭവപ്പെട്ടെന്നും അവരിലൊരാൾ സാക്ഷ്യം പറഞ്ഞു. അന്നേരം ഗുരുവിന്റെ കണ്ണിൽ നിന്നും ഒരു നീലവെളിച്ചം ഇറങ്ങി വന്ന് തന്റെ ശരീരത്തിലേക്ക് കയറി പോയത് പോലെ തോന്നിയെന്നും ആതേ ആൾ തന്നെ അല്പനേരം കഴിഞ്ഞ് കൂട്ടിച്ചേർത്തു. എല്ലാം പറഞ്ഞ ശേഷം കണ്ണുകളടച്ച് ആ ശിഷ്യൻ ധ്യാനനിരതനായി ഇരുന്നു. പുതിയ ഗുരു, അഗാധമായ ധ്യാനത്തിന്റെ അങ്ങേയറ്റത്തെ അവസ്ഥയിലാണെന്ന് പുതിയ ശിഷ്യന്മാർ അവകാശപ്പെട്ടു.\nആയിരക്കണക്കിനു പേർക്കു മസ്തിഷ്ക്കപ്രക്ഷാളനം നടത്തിയ ഗുരുവിന് മസ്തിഷ്ക്കവുമായി ബന്ധപ്പെട്ട എന്തോ ഒരു ഗുരുതര അസുഖം ബാധിച്ചിരിക്കുകയാണെന്നും, എതോ രഹസ്യ സങ്കേതത്തിൽ ചികിത്സയിലാണെന്നും ഒരു കൂട്ടർ അടക്കം പറഞ്ഞു. കടുത്ത ചില വിശ്വാസികളുടെ ഭാഷ്യം മറ്റൊന്നായിരുന്നു - ഗുരു സമയത്തിലൂടെ സഞ്ചരിച്ച് മറ്റൊരിടത്ത് ദേശാടനം നടത്തിക്കൊണ്ടിരിക്കുകയാണ്. അവിടത്തെ കർമ്മനിയോഗം കഴിഞ്ഞ് തിരികെ ആനന്ദപുരിയിൽ തന്നെ എത്തും. ആ വാദത്തെ സാധൂകരിക്കാനെന്നോണം ഗുരുവിനെ കണ്ടെന്നവകാശപ്പെട്ട് രാജ്യത്തിന്റെ പലഭാഗത്ത് നിന്നും പലരും മുന്നോട്ടു വന്നു.\nഎന്തിലും ഏതിലും ചികഞ്ഞ്, ചിക്കിപെറുക്കി വാർത്ത കണ്ടെടുക്കാൻ മിടുക്കരായ മാധ്യമപ്രവർത്തകർ അവിശ്രമം പ്രയത്നിച്ചു കൊണ്ടിരുന്നു. എങ്ങനേയും നാലു വിവാദമുണ്ടാക്കി എല്ലാവരുടെയും ഉറക്കം കെടുത്തിയിട്ട് വേണം സമാധാനമായി ഒന്നുറങ്ങാൻ എന്നു വിചാരിക്കുന്ന അവരിൽ ചിലർ, തങ്ങളുടെ മനോധർമ്മം പോലെ ഓരോരോ കഥകൾ ‘അത്രേ’ എന്ന വാക്കിൽ അവസാനിപ്പിച്ച് എഴുതി നിറച്ചു. അങ്ങനെ സർവ്വത്ര ആശയക്കുഴപ്പം സൃഷ്ടിച്ച ശേഷം അവർ സസുഖം ഉറങ്ങുകയും ചെയ്തു! സാമൂഹമാധ്യമങ്ങളിൽ നിറം പിടിപ്പിച്ച കഥകൾ നിറഞ്ഞു. പതിവു പോലെ സാമൂഹമാധ്യമബുദ്ധിജീവികൾ രണ്ടും മൂന്നും വിഭാഗങ്ങളായി പിരിഞ്ഞ് ഓൺലൈനിൽ ഘോരയുദ്ധം നടത്തി.\nഗുരുവിനെ രഹസ്യപോലീസ് തടങ്കലിൽ ആക്കിയിരിക്കുകയാണെന്നും ഏതോ രഹസ്യ കേന്ദ്രത്തിൽ ചോദ്യം ചെയ്യൽ നടന്നു കൊണ്ടിരിക്കുകയാണെന്നും അവിശ്വാസികളായ ഒരു ന്യൂനപക്ഷം ആത്മാർത്ഥമായി വിശ്വസിച്ചു. ഗുരുവിനെ അന്വേഷിച്ച് അനുയായികളും ആരാധകരും നാലുപാടും യാത്ര ചെയ്തു. ആഴ്ച്ചകൾ കഴിഞ്ഞു, മാസങ്ങൾ കഴിഞ്ഞു. ഒടുവിൽ ആരുമറിയാതെ അന്വേഷണം അവസാനിച്ചു. എങ്കിലും ഗുരു ഒരു വിസ്മയമായി തന്നെ തുടർന്നു. കാണുന്നതിനേക്കാൾ വിശ്വാസം കാണാത്തതിനെ കുറിച്ചാണല്ലോ! ഗുരുവിന്റെ പേരിൽ ആരാധനാലയങ്ങൾ ഉയർന്നു. കോടിക്കണക്കിന് രൂപ അതിന്റെ നിർമ്മാണത്തിനായി സംഭരിച്ചു. ഉയർന്നു വന്ന ക്ഷേത്രത്തിനു മുന്നിൽ പട്ടിണിപ്പാവങ്ങൾ കൈകൂപ്പി നിന്ന് എക്കാലത്തേയും പോലെ അത്ഭുതത്തിനായി ആത്മാർത്ഥമായി പ്രാർത്ഥിച്ചു. എല്ലാവരും അടുത്ത അത്ഭുതഗുരുവിന്റെ വരവും പ്രതീക്ഷിച്ച് താടിക്ക് കൈയ്യും കൊടുത്ത് ഇരുപ്പായി. അത്ഭുതങ്ങൾ കാണിക്കാനും തങ്ങളെ നയിക്കാനും നേർവഴി നടത്താനും ഉപദേശിക്കാനും കെൽപ്പുള്ള ഒരു അവതാരപ്പിറവിയുടെ വരവ് അവർ സ്വപ്നം കണ്ടു കൊണ്ടിരിക്കുകയാണ്...\nPosted by Sabu Hariharan at 6/19/2021 07:03:00 pm 1 comment:


എംഎൽഎമാരെ ജയ്പൂർ റിസോർട്ടിലേക്കും മുംബൈ ഹോട്ടലിലേക്കും മാറ്റി കോൺഗ്രസും സേനയും എൻസിപിയും|congress sena and ncp shifts mlas to jaipur resort and mumbai hotel – News18 Malayalam\nഎംഎൽഎമാരെ ജയ്പൂരിലേക്ക് മാറ്റി കോൺഗ്രസും ശിവസേനയും; എൻസിപി എംഎൽഎമാർ മുംബൈ ഹോട്ടലിൽ\nകുതിരക്കച്ചവടം തടയുന്നതിനായിട്ടാണ് എംഎൽഎമാരെ റിസോർട്ടുകളിലേക്ക് നീക്കിയിരിക്കുന്നത്.\nLast Updated : November 24, 2019, 07:51 IST\nന്യൂഡൽഹി: മഹാരാഷ്ട്രയിൽ രാഷ്ട്രീയ നാടകങ്ങൾ തുടരുന്നതിനിടെ എംഎൽഎമാരെ റിസോർട്ടുകളിലേക്ക് മാറ്റി കോൺഗ്രസും ശിവസേനയും എൻസിപിയും. അജിത് പവാറിന്റെ അപ്രതീക്ഷിത കാലുമാറ്റത്തിന് പിന്നാലെയാണ് പാർട്ടികളുടെ ഈ നീക്കം. കുതിരക്കച്ചവടം തടയുന്നതിനായിട്ടാണ് എംഎൽഎമാരെ റിസോർട്ടുകളിലേക്ക് നീക്കിയിരിക്കുന്നത്.\nalso read:Maharashtra Govt Formation:'മഹാ'രാഷ്ട്രീയം ഇന്ന് സുപ്രീം കോടതിയിൽ; പരിഗണിക്കുന്നത് ശിവസേന-കോൺഗ്രസ്-NCP സംയുക്ത ഹർജി\nകോൺഗ്രസ്, ശിവസേന എംഎൽഎമാരെ ജയ്പൂരിലെ റിസോർട്ടിലേക്കാണ് മാറ്റിയത്. എൻസിപി എംഎൽഎമാരെ മുംബൈയിലേക്ക് മാറ്റാനാണ് തീരുമാനിച്ചിരിക്കുന്നത്. നേരത്തെ കോണ്‍ഗ്രസ് എംഎല്‍എമാരെ ഭോപ്പാലിലേക്ക് കൊണ്ടുപോകാനായിരുന്നു നീക്കം. മുതിര്‍ന്ന നേതാവ് ദിഗ്‌വിജയ് സിങ്ങിനാവും കോണ്‍ഗ്രസ് എംഎൽഎമാരെ സംരക്ഷിക്കാനുള്ള ചുമതല. വിശ്വാസവോട്ടെടുപ്പിൽ കോൺഗ്രസ് എംഎൽഎമാരെ ബിജെപിക്കെതിരെ ഒന്നിപ്പിച്ച് നിർത്തേണ്ടത് അത്യാവശ്യമാണ്.\nനിയമസഭാ തെരഞ്ഞെടുപ്പ് ഫലം പുറത്തുവന്ന ഒക്ടോബര് 24 നുതന്നെ പാര്‍ട്ടി എംഎല്‍എമാരെ കോണ്‍ഗ്രസ് രാജസ്ഥാനിലെ ജയ്പൂരിലേക്ക് മാറ്റിയിരുന്നു. ഗാന്ധി കുടുംബത്തിന്റെ വിശ്വസ്തനായ അശോക് ഹെഗ്‌ലോത് ഭരിക്കുന്ന സംസ്ഥാനമെന്ന നിലയിലാണ് എംഎല്‍എമാരെ കോണ്‍ഗ്രസ് ആദ്യം രാജസ്ഥാനിലേക്ക് മാറ്റിയത്.\nനിയമസഭാ തെരഞ്ഞെടുപ്പിനുശേഷം ബിജെപിക്കും ശിവസേനയ്ക്കും സര്‍ക്കാര് രൂപവത്കരിക്കാന് കഴിയാതെ വന്നതോടെയാണ് മഹാരാഷ്ട്രയില് രാഷ്ട്രീയ നാടകങ്ങള്‍ക്ക് തുടക്കമായത്. 105 സീറ്റ് നേടി ബിജെപി ഏറ്റവും വലിയ ഒറ്റക്കക്ഷിയായി തെരഞ്ഞെടുക്കപ്പെട്ടിരുന്നു. 56 സീറ്റുകളിൽ ശിവസേന വിജയിച്ചു. തെരഞ്ഞെടുപ്പ് ഫലം പുറത്തുവന്നതിനു പിന്നാലെ ശിവസേനയും എംഎൽഎമാരെ മുംബൈയിലെ ഹോട്ടലിലേക്ക് മാറ്റിയിരുന്നു.\nമഹാരാഷ്ട്ര ഗവർണർ ഭരത് സിംഗ് കോഷ്യാരി ആദ്യം ബിജെപിയെ സർക്കാർ രൂപീകരിക്കാൻ ക്ഷണിച്ചു. എന്നാൽ ഇത് ബിജെപി നിരസിച്ചു. ഇതിനു പിന്നാലെ ശിവസേനയുടെ നേതൃത്വത്തില് സര്‍ക്കാര് രൂപവത്കരണ നീക്കങ്ങള് തുടങ്ങി. കഴിഞ്ഞ ദിവസം സേനയും എന്‍സിപിയും കോണ്‍ഗ്രസും സര്‍ക്കാര് രൂപവത്കരണം സംബന്ധിച്ച ധാരണയിൽ എത്തിയിരുന്നു. എന്നാൽ നാടകീയ നീക്കങ്ങളിലൂടെ ദേവേന്ദ്ര ഫട്നാവിസ് മുഖ്യമന്ത്രിയായും അജിത് പവാർ ഉപമുഖ്യമന്ത്രിയായും സത്യപ്രതിജ്ഞ ചെയ്യുകയായിരുന്നു.\nFirst published: November 24, 2019, 07:42 IST


മറക്കാനാവാത്തവര്: മറക്കാനാവാത്തവര്-10. അഡ്വ.കുമരകംശങ്കുണ്ണിമേനോന്\nകോട്ടയം വാര്‍ത്തയുടെ മൊബൈല് സന്ദേശം ഏഴാം തിയതി(ഫെബ്രു: 7) രാവിലെ എനിയ്ക്കും ലഭിച്ചു. അഡ്വ. കുമരകം ശങ്കുണ്ണി മേനോന് അന്തരിച്ചു. വിളിച്ച് അന്വേഷിച്ചപ്പോള് വൈകിട്ട്5നു സംസ്കാരം നടക്കുമെന്നറിഞ്ഞു. പിന്നീടും പലരും വിളിച്ചു പറഞ്ഞു, ശങ്കുണ്ണിമേനോന്‍സാര് മരിച്ചു എന്ന്. ഞാനും അപ്പോള്‍ഈ ദു:ഖ വാര്‍ത്ത പലരെയും വിളിച്ചറിയിച്ചു.\nപ്രഗല്‍ഭനായ അഭിഭാഷകന്, മികച്ച സാംസ്കാരിക പ്രവര്‍ത്തകന്, സി.പി.ഐ നേതാവ്, ഉജ്ജ്വല വാഗ്മി,നല്ല കലാകാരന്, അതിലുപരി കലാസ്വാദകന് , കുമരകം പഞ്ചായത്തിന്റെ മുന് പ്രസിഡന്റ്, സംഗീത നാടക അക്കാദമിയുടെ മുന് വൈസ് പ്രസിഡന്റ്, കെ.പി.എ.സിയുടെ മുന് സാരഥി..... എന്നിങ്ങനെ നിരവധി വിശേഷണങ്ങള് അദ്ദേഹത്തിനുണ്ട്. അദ്ദേഹത്തിന്റെ കോട്ടയത്തെ വീട്ടിലേയ്ക്ക് ജനപ്രവാഹം. രാവിലെയാണ് മരിച്ചതെങ്കിലും വൈകിട്ടു തന്നെ സംസ്കാര ചടങ്ങ് നടന്നു.\nമൃതശരീരം കണ്ട ശേഷം ഞാന് അദ്ദേഹത്തിന്റെ സഹധര്‍മ്മിണിയെക്കാണാന് അകത്തേയ്ക്കു ചെന്നു.\nശ്രീമതി ഇന്ദു. ബി.നായരോടും( വനിതയുടെ മുന് എഡിറ്റര്) തന്റെ പെണ് മക്കളോടുമായി ഓരോന്നു പറഞ്ഞു കരയുകയാണ് അവര്.\nപതിനാറു വയസ്സില് മേനോന്‍സാറിന്റെ നിഴലായി കൂടിയതാണ്. “ഞാന് ഈ എഴുപതാം കാലത്തും വിളിക്കും മോളേ, എന്റെ ഉണ്ണിച്ചേട്ടനെ... ഉണ്ണിച്ചേട്ടാ, ഉണ്ണിച്ചേട്ടാ.....”. ഒരു വേള അവര് മകളെ വിളിച്ചു ചോദിക്കുന്നതു കേട്ടു, “ അമ്മ ഇന്ന് എവിടെ കിടക്കും മോളേ?”. അസുഖം അദ്ദേഹത്തെ നേരത്തെ ബാധിച്ചിരുന്നെങ്കിലും, അപ്രതീക്ഷിതമായി വന്ന ഹൃദയാഘാതം മൂലമുള്ള ആ വേര്‍പാട് ശ്രീമതി അമ്മിണിയെ (രാജ ലക്ഷ്മി മേനോന്) വല്ലാതെ ഉലച്ചു കളഞ്ഞു. വാര്‍ദ്ധക്യമായല് ഒരുമിച്ചുള്ള യാത്രയും ഒരു മുറിയിലുള്ള കിടപ്പുമൊന്നും വലിയ കാര്യമാക്കാത്ത ദമ്പതികള്‍ക്ക് അപവദമായിരുന്നു, ഈ മാതൃകാ ദമ്പതികള്.\nരഞ്ജിനി സംഗീത സഭയുടെ സംഗീത പരിപാടികള് കേള്‍ക്കാനും, കഥകളി കാണാനും മറ്റും ശങ്കുണ്ണി മേനോന് സാറിന്റെ സഹചാരിയായി അമ്മിണിയമ്മയും ഉണ്ടായിരുന്നു. കലാകാരന്മാരും കേരളത്തിലെ പഴയകാല നേതാക്കളടക്കമുള്ള കമ്മ്യൂണിസ്റ്റുകാരുമൊക്കെ ആ അമ്മ വച്ച ഭക്ഷണം കഴിക്കാനിഷ്ടപ്പെട്ടിരുന്നു എന്നും കേട്ടിട്ടുണ്ട്.\nകുമരകത്തെ മേനോന് വീട്ടിലെ വിശേഷങ്ങളും ശങ്കുണ്ണിമേനോന്റെ പ്രാഗല്‍ഭ്യത്തെക്കുറിച്ചുമൊക്കെ\nചെറിയ പ്രായത്തിലേ, ഞാന് കേട്ടിരുന്നത് എന്റെ അച്ഛന്റെ കുഞ്ഞമ്മായി(അമ്മിണിയമ്മായി) പറഞ്ഞാണ്. അവരുടെ കസിന് ആയിരുന്നു, ശങ്കുണ്ണി മേനോന് സാര്. അടുത്ത കാലത്ത് അദ്ദേഹം\nസമകാലിക മലയാളം വാരികയില് എഴുതിത്തുടങ്ങിയ ‘വഴിത്തിരിവുകള്’ എന്ന ഓര്‍മ്മക്കുറിപ്പ് വായിച്ചും മേനോന് വീട്ടിലെ വിശേഷങ്ങള് അറിയാന് കഴിഞ്ഞു . എന്തേ ഇതൊക്കെ ഇദ്ദേഹം നേരത്തേ എഴുതാഞ്ഞത് എന്ന്, വഴിത്തിരിവിന്റെ ഓരോ ലക്കവും വായിച്ച് ഞാന് ചിന്തിച്ചിട്ടുണ്ട് .പിന്നീട് അനുശോചന സമ്മേളനത്തില് മേനോന് വീട്ടിലെ വിശേഷങ്ങള് അയവിറക്കിയത് ഇപ്പോഴത്തെ കുമരകം പഞ്ചായത്തു പ്രസിഡന്റ് ശ്രീ.ജി.സി. ദാമോദരനായിരുന്നു.\nരണ്ടു പതിറ്റാണ്ടായി ശങ്കുണ്ണി മേനോന് സാറിനെ എനിയ്ക്കും നന്നായി അറിയാമായിരുന്നു. തലയെടുപ്പുള്ള ഒരു നേതാവായല്ല അദ്ദേഹം എന്നോടു പെരുമാറിയിരുന്നത്. പൊതു വേദികളും സദസ്സുകളുമൊക്കെ പങ്കിടുമ്പോള്, നല്‍കുന്ന പ്രോത്സാഹനങ്ങളും നല്ല വാക്കുകളും ഞാന് എന്റെ ഹൃദയത്തിന്റെ ഒരു കോണില് ഇന്നും സൂക്ഷിച്ചു വച്ചിട്ടുണ്ട്. ചങ്ങനാശ്ശേരിയിലെ തറവാട്ടില് താമസിച്ച്, . ഹൈസ്കൂളില് പോയിരുന്നപ്പോള് രണ്ടു വര്‍ഷം കേവലം രണ്ട് മുണ്ടും ഷര്‍ട്ടും മാത്രം ഉപയോഗിച്ചിരുന്ന ഉണ്ണിച്ചേട്ടനെക്കുറിച്ച്, ആറുമാനൂരോ പരിസരത്തോ പാര്‍ട്ടി യോഗങ്ങള്‍ക്കു വരുമ്പോള് സുഹൃത്തുക്കളുമായി പെങ്ങളുടെ വീട്ടില് ചായ കഴിക്കാനെത്തുന്ന ആങ്ങളയെക്കുറിച്ച്- കുഞ്ഞമ്മായി പറഞ്ഞ നല്ല വാക്കുകള് ഇന്നും എന്റെ ഓര്‍മ്മയിലുണ്ട്. വക്കീല് വേഷത്തില് കളക്ട്രേറ്റ് അങ്കണത്തിന്റെ ഓരം ചേര്‍ന്ന് കോടതിയിലേയ്ക്ക് തലയെടുപ്പോടെ നടന്നു നീങ്ങുന്ന മേനോന്‍സാറിനെ ബഹുമാനപുരസ്സരം ഞാന് നോക്കി നിന്നിട്ടുണ്ട്. കാണുമ്പോഴൊക്കെ കുശലം പറഞ്ഞിരുന്ന അദ്ദേഹത്തിന്, രാഷ്ടീയത്തിലെ മൂല്യച്യുതിയെക്കുറിച്ച് ഏറെപ്പറയാനുണ്ടായിരുന്നു. കലയും സാഹിത്യവുമൊക്കെ അദ്ദേഹത്തിന്റെ ഇഷ്ട വിഷയങ്ങളായിരുന്നു. മരണത്തിന്റെ തലേന്നും മേനോന് സാര് കോടതിയില് പോയിരുന്നു .ഒരുപാട് സ്നേഹിതരും , ശിഷ്യ ഗണങ്ങളും കക്ഷികളും ഉണ്ടായിരുന്ന , കര്‍മ്മ നിരതനായ ആ പ്രതിഭയെ മരണം മാടി വിളിച്ചുകൊണ്ട് പോയപ്പോള് പ്രിയപ്പെട്ടവര്‍ക്ക് വലിയ ആഘാതമായി. സ്വന്തം പ്രസ്ഥാനത്തില് എല്ല്\nചുരുങ്ങിയ സമയം കൊണ്ട് മനുഷ്യരുടെ ഒരു പ്രവാഹമായിരുന്നു. മേനോന്‍സാറുമായുണ്ടായിരുന്ന പരിചയത്തെക്കുറിച്ച് പലരും വാചാലരായി. മുനിസിപ്പല് ശ്മശാനത്തില് മതാചാരപ്രകാരമുള്ള ചടങ്ങുകളൊന്നുമില്ലാതെ, ആ ഭൌതിക ശരീരം ഓര്‍മ്മയായി. എങ്കിലും തലയെടുപ്പുള്ള, വക്കീല് വേഷ ധാരിയായ മേനോന്‍സാര് എന്റെ മനസ്സില് മറക്കാനാവാതെ നിലകൊള്ളുകതന്നെ ചെയ്യും\nPosted by Lathika subhash at 10:51 AM\nപതിറ്റാണ്ടുകളായി കോട്ടയത്തെ വേദികളില് സജീവ സാന്നിദ്ധ്യമായിരുന്ന അഡ്വ.കുമരകം ശങ്കുണ്ണി മേനോന് ഫെബ്രുവരി ഏഴിന് അന്തരിച്ചു. ഞാന് ഈ പോസ്റ്റ് അന്നു തന്നെ എഴുതിത്തുടങ്ങിയെങ്കിലും ഒരാഴ്ച യാത്രയിലായിപ്പോയതിനാല് ഇപ്പൊഴാ പൂര്‍ത്തിയാക്കിയത്.ശങ്കുണ്ണിമേനോന്‍സാറിന് ആദരാഞ്ജലികള്!\n16 February, 2009 11:07\nഅദ്ദേഹത്തെക്കുറിച്ചുള്ള ഓര്‍മ്മപ്പെടുത്തലിന് നന്ദി\n24 March, 2009 20:17\n05 May, 2009 16:08\nതനിക്കനിവാര്യമായവ മാത്രമോർക്കുന്നവരുടെ കൂട്ടത്തിൽ,ഇത്തരം മനുഷ്യരുടെ ഓർമ്മകളെ കളയാതെ ചേർത്തുവെക്കുന്ന ലതിക്ക് എല്ലാ ഭാവുകങ്ങളും.\n05 May, 2009 23:51\n06 May, 2009 00:48\nമറക്കാനാവാത്തവര്- 9. വല്യമ്മച്ചി.


Home » "Kannur Model" Exposed! » പാവം ക്രൂരന് വിക്രമന്\nമതിയായ ഉപ്പിന്റെ ലഭ്യത ഉറപ്പാകാത്തതുകൊണ്ടാകുമോ ബംഗാള് മോഡല് ഇവിടെ നടപ്പാക്കാത്തത്? അന്നത്തെ മോഡലല്ല ഇന്നാണ് ബംഗാളിലെ യഥാര്‍ത്ഥ മോഡല്. ഒരുകാലത്ത് ദല്‍ഹി കുലുക്കാന് ബംഗാളില്‍നിന്നും കുതിച്ച പാര്‍ട്ടി കിതച്ച് കിതച്ച് കുഴിയിലേക്ക് നിങ്ങുകയാണല്ലോ.\nസപ്തംബര് ഒന്നിന് കതിരൂരില് മനോജിനെ കൊലപ്പെടുത്തിയ കേസില് നേരിട്ടിടപ്പെട്ട ക്രൂരരില് ഒരാള് മാത്രമാണ് പിടിയിലായത്. സംഭവം നടന്ന് ഇരുപതുദിവസം കഴിഞ്ഞിട്ടും ബാക്കി പ്രതികള് ഒളിച്ചുകളിക്കുകയാണ്. കൂട്ടുപ്രതികളാരെന്ന് വിക്രമന് ഒരിക്കല് പറഞ്ഞതല്ല പിന്നെ പറയുന്നത്. എന്തുപറയണം എങ്ങനെ പറയണമെന്നെല്ലാം ഓരോ ദിവസവും ബാഹ്യശക്തികള് പഠിപ്പിച്ചു വിടുന്നുണ്ട്. അതിനുള്ള സാഹചര്യങ്ങളെല്ലാം പോലീസ് ഒരുക്കി കൊടുക്കുന്നു.\nരാത്രിയില് ചോദ്യം ചെയ്യുന്നത് നിയമവിരുദ്ധമാണെന്ന് പ്രതിയെ കസ്റ്റഡിയില് നല്‍കുംമുന്‍പ് പ്രതിയുടെ വക്കീല് കോടതിയെ ധരിപ്പിച്ചിട്ടുണ്ട്. അത് ലംഘിക്കാന് ക്രൈംബ്രാഞ്ചും തയ്യാറാകുന്നില്ല. പാവം വിക്രമന്, നടന്ന കാര്യങ്ങളെല്ലാം തത്തപറയുംപോലെ പറയുകയാണത്രെ. എല്ലാം ഏറ്റാല് പിന്നെ കൂടുതല് അന്വേഷണത്തിന്റെ ആവശ്യമില്ലല്ലോ. താനൊരു ക്രൂരനാണെന്നുപോലും തോന്നാത്തവിധം പോലീസ് പെരുമാറ്റവും കൂടിയാകുമ്പോള് വിക്രമനെന്തിന് ഭയക്കണം.\nആര്‍എസ്എസുകാരനായ മനോജിന്റെ മരണത്തില് പാര്‍ട്ടിക്ക് ബന്ധമേയില്ലെന്ന് സിപിഎം വ്യക്തമാക്കിയാല് പിന്നെ സംശയിക്കണോ? പക്ഷേ കൊല്ലുന്നതിന് പദ്ധതി തയ്യാറാക്കിയത് പാര്‍ട്ടി. കൊന്നശേഷം പ്രതികള്‍ക്ക് രക്ഷപ്പെടാന് വഴിയൊരുക്കിയത് പാര്‍ട്ടി. സ്‌ഫോടനത്തില് പരിക്കേറ്റ് മുറിവ് പറ്റിയവര്‍ക്ക് ചികിത്സയ്ക്ക് സംവിധാനമൊരുക്കിയതും പാര്‍ട്ടി. പ്രതിക്കുവേണ്ടി ഹാജരാകാന് പാര്‍ട്ടിയുടെ വക്കീല്. പ്രതിയെ ഒളിപ്പിക്കാന് കൊണ്ടുപോയതും അകമ്പടിക്കോടിയതും പാര്‍ട്ടി സെക്രട്ടറിയുടെ പേരിലുള്ള വണ്ടികള്. എന്നാലും പാര്‍ട്ടിപറയും കൊലപാതകത്തില് പാര്‍ട്ടിക്ക് ലവലേശം ബന്ധമില്ലെന്ന്! പാര്‍ട്ടിയുടെ നിഷ്‌കളങ്ക (?)മായ ഈ വെളിപ്പെടുത്തലുകള് കാണുമ്പോള് ഏത് പോലീസുകാരന്റെ കരളാണ് അലിഞ്ഞുപോകാത്തത്? അതുകൊണ്ടുതന്നെ വിക്രമന് പോലീസ് സ്റ്റേഷനില് സുഖവാസം. ലോക്കപ്പില് കിടക്കുകയേ വേണ്ട. കിടക്കാന് നല്ല കട്ടില്. കഴിക്കാന് അപ്പവും മുട്ടയും. മൂട്ടകടിയോ കൊതുകുശല്യമോ ഒട്ടുമില്ലാതെ വിക്രമന് സുഖനിദ്ര ഉറപ്പാക്കാന് പോലീസ് സഖാക്കള് ബദ്ധശ്രദ്ധരാണ്.\nആഭ്യന്തര മന്ത്രി എന്തുതന്നെ പറഞ്ഞാലും തലശ്ശേരിയില് അങ്ങിനയേ നടക്കൂ. യുഎപിഎ അല്ല അതിലും വലിയ കോടാലിയെറിഞ്ഞാലും പാവം ക്രൂരന്മാരുടെ രോമംപോലും നഷ്ടപ്പെടാന് സാഹചര്യമുണ്ടാകില്ല. കൊന്നവനെയും കൊല്ലിച്ചവനെയുമെല്ലാം പൂട്ടുമെന്ന് പുരപ്പുറത്ത് കയറി കൂവിയാലും തലശ്ശേരിയില് സൂര്യനുദിക്കണമെങ്കില് ജയരാജ ത്രയങ്ങള് മനസ്സുവയ്ക്കണം. ആരെ കൊല്ലണമെന്നവര് തീരുമാനിക്കും. ആര് പ്രതിയാകണമെന്നവര് നിശ്ചയിക്കും. പിന്നെങ്ങനെ കൊന്നവനെ കിട്ടും? കൊല്ലിച്ചവനെ കിട്ടും? അല്ലെങ്കിലും കൊല്ലലിന്റെ രീതി തന്നെ മാറ്റാന് ആഗ്രഹിക്കുകയല്ലേ? വിദ്യാര്‍ത്ഥി സഖാവായി ഏറെക്കാലം വിലസുകയും നേതാക്കളുടെ മനസാക്ഷി സൂക്ഷിപ്പുകാരനുമായിരുന്ന കണ്ണൂരിലെ അബ്ദുള്ളക്കുട്ടിയുടെ സത്യവാങ്മൂലം തന്നെ അതിന്റെ തെളിവാണല്ലോ. പത്തുവര്‍ഷം സിപിഎമ്മിനെ പ്രതിനിധീകരിച്ച അബ്ദുള്ളക്കുട്ടി ഈ വര്‍ഷം ജനുവരി 29ന് വീക്ഷണത്തിലെഴുതിയ ലേഖനത്തിലെ വരികള് അത് സാക്ഷ്യപ്പെടത്തുകയാണ്.\nകണ്ണൂരിലെ രാഷ്ട്രീയകലാപം കാവിലെ കളിയാട്ടംപോലെയാണ്. എല്ലാവര്‍ഷവും ഡിസംബര് മാര്‍ച്ച് മാസങ്ങളിലായിരുന്നു കൊലയുത്സവം. 2008-ല് ഉണ്ടായ അക്രമത്തില് ഇരുഭാഗത്തുമായി അഞ്ചുപേര് കൊല്ലപ്പെട്ടു. പതിവുപോലെ അവസാനം മുഖ്യമന്ത്രിയുടെ നേതൃത്വത്തില് സമാധാനയോഗം കളക്ടറേറ്റില് ചേരുന്ന ദിവസം ഉണ്ടായ മറക്കാനാകാത്ത ഒരു ഉള്‍പാര്‍ട്ടി അനുഭവമാണ് ഇവിടെ കുറിക്കുന്നത്. കണ്ണൂര് അഴിക്കോടന് മന്ദിരത്തില് പാര്‍ട്ടി സെക്രട്ടറി സഖാവ് പിണറായിയുടെ നേതൃത്വത്തില് ചേര്‍ന്ന കൂടിയാലോചനായോഗത്തില് സമാധാനയോഗത്തില് എടുക്കേണ്ട നിലപാട് ധാരണയാക്കിയിരുന്നു. ഞാനും യോഗത്തില് ഉണ്ടായിരുന്നു. പി. കരുണാകരന്, പി.സതീദേവീ എന്നീ എംപിമാര്, എംഎല്‍എമാര് ജില്ലയിലെ പ്രധാനപ്പെട്ട നേതാക്കളെല്ലാം മുറിയില് ഉണ്ടായിരുന്നു. യോഗം പിരിയുന്നതിനുമുമ്പ് സതീദേവി പിണറായിയുടെ മുമ്പില് ഒരു പരിഭവം പറഞ്ഞു.\nപാര്‍ലമെന്റില് ഞങ്ങള് ലെഫ്റ്റ് എംപിമാര് തലതാഴ്ത്തിയിരിക്കുകയായിരുന്നു. കണ്ണൂര് അക്രമത്തിലെ കബന്ധങ്ങളുടെ വര്‍ണഫോട്ടോയുമായാണ് ബിജെപിക്കാര് സഭയില് വന്നത്. തല അറുത്തുമാറ്റിയ ഉടലുകളുടെയും കൊത്തിമാറ്റിയ കൈകാലുകളുടെയും ചോരയൊലിക്കുന്ന ഫഌക്‌സുകളും അവര് ഉയര്‍ത്തികാട്ടി. പിന്നെയങ്ങോട്ട് കണ്ടുനില്‍ക്കുവാന് ഞങ്ങള്‍ക്കു കഴിഞ്ഞില്ല. ഈ രീതി അവസാനിപ്പിക്കണമെന്ന് അവര് കൂട്ടിചേര്‍ത്തു.\nഅല്‍പം ചിന്താധീനനായി ഗൗരവം പൂണ്ട പിണറായിയുടെ മറുപടി ഇങ്ങനെയായിരുന്നു. സതി പറഞ്ഞതിലും കാര്യം ഉണ്ട്. നമ്മള് ഇക്കാര്യത്തില് ബംഗാളികളെകണ്ടു പഠിക്കണം. ഒരുതുള്ളി ചോര പോലും പൊടിയാതെയാണ് അവരുടെ പരിപാടി. ആളെ കിഡ്‌നാപ്പ് ചെയ്യും. നല്ല ആഴത്തിലുള്ള കുഴിയില് ഒരു ചാക്ക് ഉപ്പും ചേര്‍ത്തുകുഴച്ചുമൂടും ചോരയും ചിത്രവും വാര്‍ത്തയും ലോകമറിയുകയില്ല.\nപിണറായിയുടെ വിശദീകരണം കേട്ടു ഞാന് ഞെട്ടിപ്പോയി. എന്റെ നാവ് വരണ്ടുപോയിരുന്നു. പക്ഷേ ജയരാജന് സഖാക്കളുടെ കണ്ണുകളില് നല്ല തിളക്കമാണ് ഉണ്ടായതെങ്കിലും മറ്റുപലരും മുഖം ചുളിച്ചു. ഞാന് വല്ലാത്ത മാനസികാവസ്ഥയോടെയാണ് പാര്‍ട്ടി ഓഫീസില്‍നിന്നും ഇറങ്ങിയത്. അത് 2008 മാര്‍ച്ച 5നായിരുന്നു. പിന്നെ കുറച്ചുമാസംപോലും ആ പാര്‍ട്ടിയില് ഞാന് ഉണ്ടായില്ല. പാര്‍ട്ടി വിടാന് ഉണ്ടായ പല അനുഭവങ്ങളില് ഒന്ന് ഇതും ആവാം.\nസമാധാനയോഗം കഴിഞ്ഞ് ഞങ്ങള് എംപിമാര് ദില്ലിയില് മടങ്ങി എത്തി. പാര്‍ലമെന്റ് സമ്മേളനത്തിനിടയില് ഞാന് സുഹൃത്ത് സുരേഷ്‌കുറുപ്പനോട് ഇക്കാര്യങ്ങള് പങ്കുവച്ചു. കുറുപ്പിന്റെ മുഖം അസ്വസ്ഥമായിരുന്നു. പിന്നീട് ഒരുദിവസം ബംഗാളിലെ അനില്‍ബാസു എംപിയെ പാര്‍ലമെന്റ് സെന്‍ട്രല് ഹാളില് കാപ്പികുടിക്കുന്നതിന് ഇടയില് കണ്ടു.\nഞാന് കുറുപ്പിന്റെ സാന്നിദ്ധ്യത്തില് തന്നെ ഇക്കാര്യം ചോദിച്ചു. അനില് ബാസു പറഞ്ഞു.”Yes comdrade, Bengal line is very simple’ നിങ്ങളുടെ കേരള ലൈന് പഴയ ബാര്‍ബേറിയനിസമാണ്. ഒരുതുള്ളി ചോരപോലും ബംഗാളില്‍പൊടിയില്ല. എല്ലുപോലും പുറംലോകം കാണില്ല. ഞാനും കുറുപ്പും അന്തംവിട്ട് ഇരുന്നുപോയി.\nരാഷ്ട്രീയം പിന്നെയും കുറെ മാറിമറിഞ്ഞു. 34 വര്‍ഷത്തെ ബംഗാള് ലൈന് പൊളിഞ്ഞു വീണു. മമത ബാനര്‍ജി പഴയ പല മാര്‍ക്‌സിസ്റ്റ് അക്രമണങ്ങളുടെയും ഞെട്ടിപ്പിക്കുന്ന കഥകള് പുറത്തുകൊണ്ടുവന്നു. അനന്തപുരിയില് മുന് മന്ത്രി സുശാന്ത് ഘോഷ്, സഹോദരന് പ്രശാന്ത് ഘോഷ് എന്നിവരുടെ വീട്ടുവളപ്പില്‍നിന്നു പോലീസ് ജെസിബി ഉപയോഗിച്ചു കുഴിച്ചെടുത്തത് ഒന്‍പതോളം മനുഷ്യരുടെ എല്ലിന് കൂടുകളാണ്. ഉപ്പിന്റെ ചേരുവ കുറഞ്ഞു പോയതുകൊണ്ടാവും തലയോട്ടികള് ബാക്കിയായത്.”\nമതിയായ ഉപ്പിന്റെ ലഭ്യത ഉറപ്പാകാത്തതുകൊണ്ടാകുമോ ബംഗാള് മോഡല് ഇവിടെ നടപ്പാക്കാത്തത്? അന്നത്തെ മോഡലല്ല ഇന്നാണ് ബംഗാളിലെ യഥാര്‍ത്ഥ മോഡല്. ഒരുകാലത്ത് ദല്‍ഹി കുലുക്കാന് ബംഗാളില്‍നിന്നും കുതിച്ച പാര്‍ട്ടി കിതച്ച് കിതച്ച് കുഴിയിലേക്ക് നിങ്ങുകയാണല്ലോ. സിറ്റിംഗ് സീറ്റില് തോല്‍ക്കുകമാത്രമല്ല നാലാം സ്ഥാനത്തേക്ക് തള്ളപ്പെടുന്ന സ്ഥിതിവരെ ഉണ്ടാകുമ്പോള് ആരായാലും മൂക്കത്ത് വിരല് വച്ച് പോകില്ലേ? ഏറ്റവും ഒടുവില് സംഭവിച്ചത് അതാണല്ലോ. ജയിച്ചതോ ഹിന്ദുവര്‍ഗീയതയെന്നും ഫാസിസ്റ്റും ജന്മികുത്തക ബൂര്‍ഷായെന്നുമൊക്കെ ആക്ഷേപിച്ച് അധിക്ഷേപിച്ച് അരിക്കാക്കാന് മോഹിച്ച ബിജെപി ഓരോ തെരഞ്ഞെടുപ്പിലും ജയിച്ചുകയറുന്നു. ഇനി ബംഗാളിലേക്ക് ഇനി ഉപ്പുചാക്കുകള് നീങ്ങട്ടെ. ആഴമേറിയ കുഴിയില് ഉപ്പും വിരിച്ച് സിപിഎമ്മിനെ കെട്ടിതാഴ്ത്തുകയേ വേണ്ടൂ. പൊടിപോലുമുണ്ടാകില്ല കണ്ടുപിടിക്കാന്.\nബംഗാളിലേതിനെക്കാളും സമര്‍ത്ഥമായാണ് കണ്ണൂരിലെ പാര്‍ട്ടി പ്രതികളെ വച്ച് പോലീസിനെ കുരങ്ങ് കളിപ്പിക്കുന്നത്. വിക്രമന്റെ കാര്യം തന്നെ അതിന് തെളിവാണല്ലോ. കുറ്റം സമ്മതിച്ച പ്രതി ആയുധം പുഴയിലെറിഞ്ഞു എന്നാണ് മൊഴിഞ്ഞത്. മഴക്കാലത്ത് കുത്തിയൊലിച്ച് ഒഴുകിയ പുഴയില് നിന്നിനി ഒരു കുന്തവും കിട്ടില്ലെന്നാണല്ലോ വിശ്വസിക്കേണ്ടത്. ഒളിവില് കഴിഞ്ഞതെല്ലാം ആള് പാര്‍പ്പില്ലാത്ത വീട്ടിലാണെന്ന് പറഞ്ഞാല് ഒളിപ്പിച്ചവരെ പിടികൂടാന് കഴിയില്ലല്ലോ. ഇതെല്ലാം വിശ്വസിച്ച് തലയാട്ടുകയാണ് പോലീസ് ചെയ്യുന്നതെങ്കില് പാവം ക്രൂരന്മാരായ വിക്രമന്മാര് തലശേരിയില് ഇനിയുമൊരുപാട് തലപൊക്കും. അതുവരെ കാത്തുനില്‍ക്കുകയാണോ ഭരണകൂടവും ജനങ്ങളും!\nകടപാട് : ജന്മഭുമി\nമാര്‍ക്‌സിസ്റ്റ് അക്രമത്തിന് ദശാബ്ദങ്ങളുടെ ചരിത്രം


Janasamaksham: എയര് ഇന്ത്യ മാനേജറോട് സ്നേഹപൂര്‍വ്വം\nഎയര് ഇന്ത്യ മാനേജറോട് സ്നേഹപൂര്‍വ്വം\nജിദ്ദ – കോഴിക്കോട് റൂട്ടില് എല്ലാ ദിവസവും സര്‍വീസ് ആരംഭിക്കാനുള്ള പുതിയ തീരുമാനത്തെ സ്വാഗതം ചെയ്യുന്നു.\nനിസ്സാര പ്രശ്നങ്ങളുടെ പേരില് എയര്‍ഇന്ത്യയെ മാത്രം കുറ്റപ്പെടുത്തുന്നത് വര്‍ഷങ്ങളായി ദേശീയ വിമാന കമ്പനിയില്‍നിന്ന് അനുഭവിച്ചുകൊണ്ടിരിക്കുന്ന അവഗണനയുടെയും നിരുത്തരവാദിത്വത്തിന്റെയും കയ്പ്പേറിയ അനുഭവങ്ങള് ഉള്ളതുകൊണ്ട് മാത്രമാണ്.\nസാങ്കേതിക കാരണങ്ങളാലോ മറ്റോ സര്‍വീസ് മുടങ്ങിയാല് മണിക്കൂറുകളോളം വിമാനത്തിലും എയര്‍പോര്‍ട്ടിലും കഴിയേണ്ടി വരുന്ന യാത്രക്കാരോട് മാന്യമായി പെരുമാറാനോ, ബദല് സംവിധാനത്തെ കുറിച്ച് വ്യക്തമായ വിവരങ്ങളും നിര്‍ദേശങ്ങളും നല്‍കാനോ ബന്ധപ്പെട്ടവര്‍ക്ക് സാധിക്കാറില്ല. കാത്തിരുന്നു ക്ഷമ നശിച്ചു വാഗ്വാദങ്ങളും മുറവിളികളും നടത്തുമ്പോഴാണ് വെള്ളവും ഭക്ഷണവും താമസ സൗകര്യങ്ങളും പലപ്പോഴും നല്‍കാറ്. അല്ലെങ്കില് ചിക്കന് ബ്രോസ്റ്റോ മറ്റോ നല്‍കി നഗരത്തിലെ ഏതെങ്കിലും ഫര്‍ണിഷട് അപ്പാര്‍ട്ടുമെന്റുകളില് കൊണ്ട് പോയി തള്ളുന്നതും പതിവാണ്. ജിദ്ദക്ക് പുറത്തുനിന്നും വരുന്ന കൂടെ ആളില്ലാതെ യാത്ര ചെയ്യുന്ന സ്ത്രീകളും കുട്ടികളും വയോധികരായ തീര്‍ഥാടകരുമാണ് ഇങ്ങനെ കഷ്ടപ്പെടുന്നവരില് അധികവും. എയര് ഇന്ത്യ നമ്മുടെ ദേശീയ വാഹനം കൂടി ആയതിനാല് മറ്റുള്ള വിമാന കമ്പനികളെക്കാള് പ്രതിഷേധത്തിന് കാഠിനൃം കൂടുന്നത് സ്വാഭാവികം.\nഅതിനാല് പുതുതായി സ്ഥാനമേല്ക്കുന്ന മാനേജര്‍മാരുടെ പതിവ് പ്രസ്താവനകള്‍ക്കതീതമായി പ്രവാസി ഇന്ത്യക്കാരുടെ ഇഷ്ടവാഹനമായി എയര് ഇന്ത്യയെ മാറ്റിയെടുക്കാന് ക്രിയാത്മകമായ നടപടികള്‍ക്ക് താങ്കള്‍ക്ക് കഴിയട്ടെ എന്നാശംസിക്കുന്നു. (Gulf Madhyamam 06 Aug 2010)\nഎയര് ഇന്ത്യ എന്ന് കേള്‍ക്കുബ്ബോഴേ 'പേടി' തോന്നുന്നു. എയറിലാണോ എര്‍ത്തിലാണോ യാത്രക്കാരനെ 'നിലക്ക് നിര്‍ത്തുന്നതെന്ന്' അറിയില്ല. എം എ യൂസഫലി എയര് ഇന്ത്യയുടെ ബോഡിയില് പ്രവേശിച്ച ശേഷമാണു ഈയിടെ 'അസുഖം' കൂടിയത്! മുന്‍പുണ്ടായിരുന്നില്ലെന്നല്ല, ഇടക്കാലത്ത് ശമനം ഉണ്ടായിരുന്നു. അദ്ദേഹത്തെ പുകച്ച് പുറത്ത് ചാടിക്കാനുള്ള വല്ല 'ലോബിയുടെയും' കളികളാണോ എന്നും സംശയമില്ലായില്ല.\nഅന്‍വര് വടക്കാങ്ങരയുടെ കത്തുകള് ശ്രദ്ധിക്കാറുണ്ട്. വളരെ\nസാമൂഹിക പ്രസക്തിയുള്ള കാര്യങ്ങളാണ് മിക്കപ്പോഴും പരാമര്‍ശ\nവിഷയമാകാര് എന്ന് തോന്നിയിട്ടുണ്ട്. വലിയ വായില് വൃഥാ ബഹളം\nവയ്ക്കുന്ന നമ്മള് പൊതു പ്രസക്തിയുള്ള പല കാര്യങ്ങളിലും മൌനി ബാബമാരാന്.\nസമൂഹത്തിലേക്കു ജാഗ്രതയോടെ തുറന്നു വച്ച കണ്ണുകളും സമൂഹത്തിനു നേരെ ഉന്നം\nവയ്ക്കുന്ന ചൂണ്ടു വിരലും അഭിനന്ദനമര്‍ഹിക്കുന്നു. ഭാവുകങ്ങള്


ഇനി ഗ്രൂപ്പ് കോളിംഗും; പുത്തന് ഫീച്ചറുകളുമായി വാട്ട്‌സ്ആപ്പ് വീണ്ടും-WhatsApp Testing group voice calling\nറീ കോള് ഫീച്ചറിനു ശേഷം മറ്റൊരു പുത്തന് ഫീച്ചറുമായി എത്തുകയാണ് വാട്ട്‌സ്ആപ്പ്\nറീ കോള് ഫീച്ചറിനു ശേഷം മറ്റൊരു പുത്തന് ഫീച്ചറുമായി എത്തുകയാണ് വാട്ട്‌സ്ആപ്പ്. ഗ്രൂപ്പ് വോയിസ് കോള് സൗകര്യമാണ് ഏറ്റവും പുതിയതായി വാട്ട്‌സ്ആപ്പ് പ്രഖ്യാപിച്ചിരിക്കുന്നത്. ഐഒഎസ് ഫോണ് ഉപയോക്താക്കള്‍ക്ക് ബീറ്റ പതിപ്പായാണ് പുതിയ ഫീച്ചര് എത്തിയിരിക്കുന്നത്. ആന്‍ഡ്രോയ്ഡില് ഉടന് ഈ ഫീച്ചര് എത്തും.\nനിലവില് വീഡിയോ കോള്, വോയ്സ് കോള്, സംവിധാനങ്ങള് മാത്രമാണ് വാട്ട്‌സ്ആപ്പില് ഉള്ളത്. ഗ്രൂപ്പ് വോയ്സ് കോള് സൗകര്യം കൂടി എത്തുന്നതോടെ വാട്ട്‌സ്ആപ്പിന്റെ ഉപയോഗം മറ്റൊരു തലത്തിലേക്ക് ഉയരുമെന്നും റിപ്പോര്‍ട്ടില് പറയുന്നു.\nഗ്രൂപ്പ് കോളിംഗ് സംവിധാനത്തിനായി വാട്ട്‌സ്ആപ്പ് ഉപയോഗിക്കുന്ന ഐഫോണ് ഉപയോക്താക്കള് 2.17.70 പതിപ്പിലേക്ക് വാട്ട്‌സ്ആപ്പ് ആപ്പ് അപ്‌ഡേറ്റ് ചെയ്യണം. ഇതിന്റെ ബീറ്റ പതിപ്പ് മാത്രമാണ് ഇപ്പോള് ലഭ്യം. അടുത്തവര്‍ഷം ഗ്രൂപ്പ് വീഡിയോ കോളിംഗ് വാട്ട്‌സ്ആപ്പ് ലഭ്യമാക്കുമെന്ന് റിപ്പോര്‍ട്ടുണ്ട്.


'CAA ഇന്ത്യയുടെ ആഭ്യന്തരകാര്യം'; നിലപാട് എല്ലാ രാജ്യങ്ങളുമായി പങ്കുവെച്ചിട്ടുണ്ടെന്ന് വിദേശകാര്യ മന്ത്രാലയം | India reached out to countries across world on CAA and NRC says MEA – News18 Malayalam\n'CAA ഇന്ത്യയുടെ ആഭ്യന്തരകാര്യം'; നിലപാട് എല്ലാ രാജ്യങ്ങളുമായി പങ്കുവെച്ചിട്ടുണ്ടെന്ന് വിദേശകാര്യ മന്ത്രാലയം\nനിയമം ഇന്ത്യയിലെ നിലവിലുള്ള പൗരന്മാരെ ബാധിക്കില്ല. ഇന്ത്യൻ അംബാസഡർമാരോട് ആ രാജ്യങ്ങളിലെ സർക്കാരുകളുമായി ബന്ധപ്പെടാനും അവിടത്തെ മാധ്യമങ്ങളുമായി ബന്ധപ്പെടാനും ആവശ്യപ്പെട്ടതായും വിദേശകാര്യ വക്താവ് രവീഷ് കുമാർ.\nഇന്ത്യൻ വിദേശകാര്യ വക്താവ് രവീഷ് കുമാർ\nLast Updated : January 02, 2020, 18:47 IST\nപൗരത്വ നിയമ ഭേദഗതി, പൗരത്വ രജിസ്ട്രേഷൻ എന്നിവയുമായി ബന്ധപ്പെട്ട വിഷയങ്ങളിൽ നിലപാട് വക്തമാക്കി വിദേശകാര്യ മന്ത്രാലയം. ഭരണഘടനയക്ക് അനുസൃതമായാണ് നിയമം പാസാക്കിയതെന്ന് വിദേശകാര്യ മന്ത്രാലയം വ്യക്തമാക്കി. വിഷയം ഇന്ത്യയുടെ ആഭ്യന്തര കാര്യമാണ്. ഇന്ത്യയുടെ നിലപാട് എല്ലാ രാജ്യങ്ങളുമായി പങ്കുവെച്ചിട്ടുണ്ടെന്നും വിദേശകാര്യ വക്താവ് രവീഷ് കുമാർ അറിയിച്ചു.\nനിയമം ഇന്ത്യയിലെ നിലവിലുള്ള പൗരന്മാരെ ബാധിക്കില്ല. ഇന്ത്യൻ അംബാസഡർമാരോട് ആ രാജ്യങ്ങളിലെ സർക്കാരുകളുമായി ബന്ധപ്പെടാനും അവിടത്തെ മാധ്യമങ്ങളുമായി ബന്ധപ്പെടാനും ആവശ്യപ്പെട്ടതായും രവീഷ് കുമാർ പറഞ്ഞു. പൗരത്വ നിയമത്തിന്റെ പശ്ചാത്തലത്തിൽ സൗദി അറേബ്യയും പാകിസ്ഥാനും തമ്മിൽ ചർച്ചകൾ നടക്കുന്നതായുള്ള റിപ്പോർട്ടുകൾ സ്ഥിരീകരിക്കാനാവില്ല. കശ്മീർ വിഷയം ചർച്ച ചെയ്യാൻ ഇസ്ലാമിക രാജ്യങ്ങൾ യോഗം ചേരുന്നുവെന്നത് അഭ്യൂഹങ്ങൾ മാത്രമാണ്. ഇന്ത്യയുമായി ബന്ധപ്പെട്ട വിഷയം ചർച്ച ചെയ്യാൻ യോഗങ്ങൾ നടക്കുന്നതായി അറിയില്ലെന്നും വിദേശകാര്യ വക്താവ് രവീഷ് കുമാർ പറഞ്ഞു.\nഎൻ ആർ.സിക്കെതിരായ പ്രതിഷേധങ്ങളെ തുടർന്ന് അസമിലെ ഗുവാഹത്തിയിൽ നടക്കേണ്ടിയിരുന്ന ഇന്ത്യ - ജപ്പാൻ ഉച്ചകോടി മാറ്റി വെച്ചിരുന്നു. ജപ്പാനുമായി ചർച്ച ചെയ്ത് പുതിയ തീയതി ഉടൻ തീരുമാനിക്കുമെന്നും രവീഷ് കുമാർ പറഞ്ഞു. പൗരത്വ നിയമ ഭേദഗതിയെ തുടർന്ന് രാജ്യത്ത് അരങ്ങേറുന്ന പ്രക്ഷോഭങ്ങൾ വിദേശ നയതന്ത്ര രംഗത്ത് രാജ്യത്തിന് തിരിച്ചടിയായേക്കുമെന്ന റിപ്പോർട്ടുകൾക്കിടെയാണ് മന്ത്രാലയം നിലപാട് വ്യക്തമാക്കിയത്.\nപുൽവാമ ആക്രമണം, ബാലകോട്ട് വ്യോമാക്രമണം, ജമ്മു കശ്മീരിലെ ആർട്ടിക്കിൾ 370 റദ്ദാക്കൽ, അയോധ്യ വിധി എന്നിങ്ങനെ വിവിധ വിഷയങ്ങളിൽ സർക്കാർ വിദേശ പ്രതിനിധികൾക്ക് രാജ്യത്തിന്റെ നിലപാട് വ്യക്തമാക്കാൻ യോഗം നടത്തുകയും രേഖകൾ ഉൾപ്പെടെ നൽകി വിശദീകരിക്കുകയും ചെയ്തിരുന്നു. പൗരത്വ നിയമത്തെ കുറിച്ച് സർക്കാർ ഇത്തരം ഒരു നടപടികൾ കൈക്കൊണ്ടില്ലെന്ന് വിമർശനം ഉയർന്നിരുന്നു. ഈ സാഹചര്യത്തിലാണ് വിദേശകാര്യ മന്ത്രാലയം നിലപാട് വ്യക്തമാക്കിയത്.\nFirst published: January 02, 2020, 18:46 IST\nAnti CAA ProtestExternal Affairs Minister S. Jaishankarexternal affairs ministry


(Suresh Raina): ധോണിയുടെ വഴിയേ സുരേഷ് റെയ്‌നയും; വിരമിക്കല് പ്രഖ്യാപനം ഇന്‍സ്റ്റഗ്രാമിലൂടെ| Suresh Raina Announces Retirement From International Cricket\nBy സ്പോർട്സ് ഡെസ്ക് • 15/08/2020 at 9:37PM\nധോണിയുടെ വിരമിക്കില് പോസ്റ്റ് വന്ന് ഏതാനും മിനുട്ടുകള്‍ക്കകമാണ് റെയ്‌നയുടെയും പ്രഖ്യാപനം.\nമുന് ഇന്ത്യന് നായകന് മഹേന്ദ്രസിങ് ധോണിയുടെ വിരമിക്കല് പ്രഖ്യാപനം വന്നതിന് തൊട്ടുപിന്നാലെ സുരേഷ് റെയ്‌നയും രാജ്യാന്തര ക്രിക്കറ്റില്‍നിന്ന് വിരമിച്ചതായി അറിയിച്ചു. ധോണിക്കൊപ്പം നിഴല് പോലെ ഇന്ത്യന് ക്രിക്കറ്റിന്റെ എല്ലാ ഫോര്‍മാറ്റിലും ഒപ്പമുണ്ടായിരുന്ന റെയ്‌നയും വിരമിക്കല് പ്രഖ്യാപനം ഇന്‍സ്റ്റഗ്രാമിലൂടെയാണ് നടത്തിയത്. ഒന്നര ദശാബ്ദക്കാലം ഇന്ത്യന് ക്രിക്കറ്റിലെ പ്രധാന ഭാഗമായ ഒരു താരം കൂടി കരിയര് അവസാനിപ്പിച്ച് വിശ്രമത്തിലേക്ക് നീങ്ങി.\nധോണിയുടെ വിരമിക്കില് പോസ്റ്റ് വന്ന് ഏതാനും മിനുട്ടുകള്‍ക്കകമാണ് റെയ്‌നയുടെയും പ്രഖ്യാപനം. വിരമിച്ചവനായി എന്നെ കണക്കാക്കൂ എന്ന വാചകത്തോടെയായിരുന്നു ഇന്‍സ്റ്റഗ്രാമില് ധോണി നന്ദി പറഞ്ഞത്. ധോണി, താങ്കള്‍ക്കൊപ്പം കളിക്കാനായതില് കവിഞ്ഞ് മറ്റൊന്നുമില്ല എന്ന സ്‌നേഹ നിര്‍ഭരമായ കുറിപ്പോടെ റെയ്‌നയും കളി അവസാനിപ്പിച്ചതായി അറിയിച്ചു.\nഏകദിന ഡെനൈറ്റ് മത്സരങ്ങളില് ഇന്ത്യയുടെ മികച്ച താരങ്ങളില് ഒരാളാണ് സുരേഷ് റെയ്‌ന. എല്ലാ ഫോര്‍മാറ്റിലും ഈ 33 കാരന്റെ പ്രതിഭ ഇന്ത്യന് ക്രിക്കറ്റിനെ തുണച്ചു. 18 ടെസ്റ്റ് മത്സരങ്ങള് മാത്രമേ കളിച്ചുള്ളൂവെങ്കിലും 226 ഏകദനിത്തിലും 78 ടി 20 മത്സരങ്ങളിലും ഇന്ത്യന് സംഘത്തില് റെയ്‌ന മുഖ്യ ഘടകമായി. രാജ്യാന്തര ക്രിക്കറ്റില് 8000 ത്തോളം റണ്‍സ് റെയ്‌ന വാരിക്കൂട്ടി. 2011 ലോകകപ്പില് ക്വാര്‍ട്ടര് ഫൈനലില് ഓസ്‌ട്രേലിയക്ക് എതിരെ റെയ്‌ന നേടിയ സെഞ്ച്വറി ഏറ്റവും മികച്ച ഇന്നിങ്‌സുകളില് ഒന്നായിരുന്നു.\nAlso Read: 'ഒരുപാട് നന്ദി'; ഒടുവില് എംഎസ് ധോണി വിരമിക്കല് പ്രഖ്യാപിച്ചു


കോവിഡ് വാക്‌സിന് 35,000 കോടി രൂപ; രണ്ട് വാക്‌സിനുകള് കൂടി ഉടന് എത്തുമെന്നും ധനമന്ത്രി - Keralabhooshanam Daily കോവിഡ് വാക്‌സിന് 35,000 കോടി രൂപ; രണ്ട് വാക്‌സിനുകള് കൂടി ഉടന് എത്തുമെന്നും ധനമന്ത്രി\nHome/NEWS/BREAKING NEWS/കോവിഡ് വാക്‌സിന് 35,000 കോടി രൂപ; രണ്ട് വാക്‌സിനുകള് കൂടി ഉടന് എത്തുമെന്നും ധനമന്ത്രി\nന്യൂഡല്‍ഹി: കോവിഡ് വാക്‌സിനായി 35,000 കോടി രൂപ ബജറ്റില് നീക്കിവെച്ച് ധനമന്ത്രി നിര്‍മല സീതാരാമന്. കോവിഡിനെതിരായ പോരാട്ടം തുടരുമെന്ന് പ്രഖ്യാപിച്ച ധനമന്ത്രി രണ്ട് കോവിഡ് വാക്‌സിനുകള് കൂടി ഉടന് എത്തുമെന്നും അറിയിച്ചു. ഇതുള്‍പ്പെടെ ആരോഗ്യ മേഖലയെ ശക്തിപ്പെടുത്തുന്നതിന് ബജറ്റില് പ്രാമുഖ്യം നല്‍കിയിട്ടുണ്ട്.\n10 ലക്ഷം ജനസംഖ്യയില് 112 മരണവും 130 സജീവ കേസുകളും മാത്രമുള്ള ഇന്ത്യയിലാണ് ഏറ്റവും കുറഞ്ഞ കോവിഡ് മരണനിരക്കും സജീവ കേസുകളുമെന്നും ഇന്ന് കാണുന്ന സാമ്പത്തിക പുനരുജ്ജീവനത്തിന് അടിത്തര പാകിയത് ഇതാണെന്നും ധനമന്ത്രി പാര്‍ലമെന്റില് പറഞ്ഞു.


രാഹുൽ ഗാന്ധിയുടെ വീഡിയോയിലെ ആ മനോഹര ചിത്രം പക‍ർത്തിയത് ഈ ഫോട്ടോഗ്രാഫർ... | This beautiful picture in Rahul Gandhi's video was taken by this photographer\nവീഡിയോയിൽ രാഹുലിന്റെ പുറകിലെ ഫോട്ടോഗ്രാഫ്. നീലാകാശത്തിനു കീഴിൽ മഞ്ഞുമൂടിക്കിടക്കുന്ന ഭൂപ്രദേശത്തിന്റേതാണ് ആ ചിത്രം. ഈ ചിത്രം ആര് പക‍ർത്തിയതാണെന്നാണ് ട്വിറ്ററിൽ നടന്ന അന്വേഷണം.\nDelhi, First Published Jun 23, 2021, 4:00 PM IST\nദില്ലി: കൊവിഡ് പ്രതിരോധത്തിലെ കേന്ദ്രസർക്കാരിന്റെ നടപടികളെ വിമർശിച്ചുകൊണ്ടുള്ള വീഡിയോ കഴിഞ്ഞ ദിവസം കോൺഗ്രസ് നേതാവ് രാഹുൽ ഗാന്ധി പുറത്തുവിട്ടിരുന്നു. കൊവിഡിന്റെ മൂന്നാം തംരംഗത്തെ കേന്ദ്രം നേരിടാൻ പോകുന്നതിനെ വിമർശിച്ചുകൊണ്ടുള്ള ആ വീഡിയോയിൽ ശ്രദ്ധയാക‍ർഷിച്ച മറ്റൊന്നുകൂടിയുണ്ട്. വീഡിയോയിൽ രാഹുലിന്റെ പുറകിലെ ഫോട്ടോഗ്രാഫ്. നീലാകാശത്തിനു കീഴിൽ മഞ്ഞുമൂടിക്കിടക്കുന്ന ഭൂപ്രദേശത്തിന്റേതാണ് ആ ചിത്രം. ഈ ചിത്രം ആര് പക‍ർത്തിയതാണെന്നാണ് ട്വിറ്ററിൽ നടന്ന അന്വേഷണം.\nഒടുവിൽ ആളെ കണ്ടെത്തി. റെയ്ഹാൻ രാജീവ് വദ്രയുടേതാണ് ആ ചിത്രം. 20 കാരനായ റെയ്ഹാൻ, പ്രിയങ്ക ഗാന്ധിയുടെയും റോബ‍ർട്ട് വദ്രയുടെയും മകനാണ്. ആർക്കിടെക്ട് സീതു മഹാജൻ കോഹ്ലി തന്റെ ട്വീറ്റൽ ഇത് റെയ്ഹാന്റേതല്ലേ എന്ന സംശയം ഉന്നയിക്കുകയും അത് തന്റേതാണെന്ന് റെയ്ഹാൻ സമ്മതിക്കുകയും ചെയ്തു. \nഇൻസ്റ്റഗ്രാമിൽ റെയ്ഹാന് ഫോട്ടോഗ്രഫി പേജുണ്ട്. 10000 ഓളം പേർ റെയ്ഹാനെ ഫോളോ ചെയ്യുന്നുണ്ട്. എവറസ്റ്റ് കൊടുമുടിയിൽ നിന്ന് റെയ്ഹാനെടുത്ത ചിത്രമാണ് രാഹുൽ ഗാന്ധിയുടെ വീഡിയോയിൽ കണ്ടതെന്നും പിന്നീട് വ്യക്തമായി. രാജസ്ഥാനിലെ റന്തമ്പോ ദേശീയ ഉദ്യാനത്തിൽ നിന്നുള്ള മനോഹര ചിത്രങ്ങളും മാസങ്ങൾക്ക് മുമ്പ് റെയ്ഹാൻ പങ്കുവച്ചിരുന്നു.\nRaihan R Vadra\nറെയ്ഹാൻ ആർ വദ്ര\nകൊക്കിലൊതുക്കിയ മീനുമായി പഫിന്‍സ്; മലയാളി ഫോട്ടോഗ്രാഫര്‍ക്ക് അപൂര്‍വ്വ നേട്ടം


New Charlie Hebdo issue marks return to business as usual | ഭീകരാക്രമണത്തിൽ തളരാതെ മുന്നോട്ടു തന്നെ; ഷാർലി എബ്‌ദോ വീണ്ടും പുറത്തിറങ്ങി; പുതിയ പതിപ്പിലെ കാർട്ടൂണുകളിൽ മാർപാപ്പയും സർക്കോസിയും - MarunadanMalayali.com\nഭീകരാക്രമണത്തിൽ തളരാതെ മുന്നോട്ടു തന്നെ; ഷാർലി എബ്‌ദോ വീണ്ടും പുറത്തിറങ്ങി; പുതിയ പതിപ്പിലെ കാർട്ടൂണുകളിൽ മാർപാപ്പയും സർക്കോസിയും\nFebruary 25, 2015 | 07:02 PM IST | Permalink\nപാരിസ്: നിശബ്ദരാകാൻ ഒരുക്കമല്ലെന്ന് ഉറക്കെ പ്രഖ്യാപിച്ച് ഫ്രഞ്ച് ആക്ഷേപ ഹാസ്യ വാരിക ഷാർലി എബ്‌ദോ വീണ്ടും പുറത്തിറങ്ങി. ഫ്രാൻസിസ് മാർപ്പാപ്പയെയും ഫ്രഞ്ച് നേതാവ് നിക്കൊളാസ് സർക്കോസിയെയും ഉൾക്കൊള്ളിച്ചുള്ള കാർട്ടൂണുകളുമായി വാരികയുടെ 25 ലക്ഷം കോപ്പികളാണ് ഇന്ന് പുറത്തിറങ്ങിയത്.\nലോകത്തെ ഞെട്ടിച്ച ഭീകരാക്രമണത്തിന് ശേഷം വരയായും വാക്കുകളായും ലോകം നൽകിയ പിന്തുണയ്ക്കു ശേഷമാണ് ഷാർലി എബ്‌ദോ വീണ്ടും ലോകത്തിനു മുന്നിൽ എത്തുന്നത്. കൂടുതൽ കടുത്ത വിമർശനവുമായി മുന്നോട്ട് പോകുമെന്ന് വ്യക്തമാക്കിയാണ് വാരിക വീണ്ടും പുറത്തിറങ്ങിയത്.\nകൊലക്കേസ് പ്രതിയുമായി ബന്ധം പാടില്ലെന്ന് കോടതിയൊന്നും പറയുന്നില്ലല്ലോ! പഴയ ഇടവകക്കാരനെ ഒപ്പം കൂട്ടിയത് കാർ ഡ്രൈവറായെന്ന മറുനാടനോട് വിശദീകരിച്ച് ഫാ നിക്കോളാസ് മണിപ്പറമ്പിൽ; അച്ചൻ കുറവിലങ്ങാട് മഠത്തിലെത്തിയത് വിചാരണ പ്രതിയുമായി തന്നെ; ലക്ഷ്യം കന്യാസ്ത്രീകളെ വിരട്ടലെന്ന ആരോപണം ശക്തമാക്കി ഒപ്പമെത്തിയ കൂട്ടുകാരന്റെ വിവരങ്ങൾ പുറത്ത്; ബിഷപ്പ് ഫ്രാങ്കോ മുളയ്ക്കലിന് വേണ്ടി ഇരകളെ സ്വാധീനിക്കാൻ നിക്കോളാസ് മണിപ്പറമ്പിൽ എത്തിയത് അങ്കമാലി മുക്കന്നൂർ വധക്കേസ് പ്രതി സജി മുക്കന്നൂരിനൊപ്പം\n'ഞാനിപ്പോൾ ബിഷപ്പിനെ കാണാൻ ജയിലിൽ വെയിറ്റ് ചെയ്തിരിക്കയാണ്; ബിഷപ്പിനെ കാണുന്നതിൽ എന്താണ് തെറ്റ്? നമുക്കെന്താ കുഴപ്പം കാണുന്നതിൽ! ഞാൻ കാരാഗൃഹത്തിൽ ആയിരുന്നപ്പോൾ എന്നെ നിങ്ങൾ വന്നുകണ്ടോയെന്ന് ബിഷപ്പ് ഇനി ചോദിച്ചാൽ പറയണമല്ലോ?' കുറവിലങ്ങാട് മഠത്തിലെത്തിയ ഫാ. നിക്കോളസ് നേരെ പോയത് പാല ജയിലിലേക്ക്; ഇനി ദൈവവിളി ഉണ്ടാകുമെന്ന് തോന്നുന്നുണ്ടോ... കാർന്നോമ്മാര് വിടുമോയെന്നും കന്യാസ്ത്രീകളോട് ചോദിച്ചെന്ന് ഇടവക വികാരി മറുനാടനോട്\nഫ്രാങ്കോയ്ക്ക് വേണ്ടി കേസ് അട്ടിമറിക്കാൻ ഫാദർ നിക്കോളസ് മണിപ്പറമ്പിലിന്റെ ഇടപെടൽ; കുറവിലങ്ങാട് മഠത്തിലെത്തിയത് കന്യാസ്ത്രീകളെ സ്വാധീനിക്കാനെന്ന് സിസ്റ്റർ അനുപമയുടെ വെളിപ്പെടുത്തൽ; സമരം ചെയ്തതും പരാതി നൽകിയതും തെറ്റായി പോയെന്ന് വകാരി പറഞ്ഞെന്ന് അനുപമ\nഈ കുരുന്നുകൾ ഇനി ലോകത്തിന്റെ സുഖമറിയില്ല; കൂട്ടക്കുരുതി നടത്തിയ പയ്യൻ വലത് വംശീയ പാർട്ടി അംഗമായിരുന്നുവോ? ആ കൊടും ക്രൂരനെ തിരിച്ചറിയാൻ ട്രംപിന്റെ പൊലീസിന് എങ്ങനെ ഇതുവരെ കഴിയാതെ പോയി?\nഞങ്ങൾ വീണ്ടുമെത്തുന്നു എന്നാണ് പുതിയ പതിപ്പിന്റെ തലവാചകം. വീണ്ടും അച്ചടിക്കുമ്പോൾ ഫ്രാൻസിസ് മാർപ്പാപ്പയെയും ഫ്രഞ്ച് രാഷ്ട്രീയ നേതാവ് നിക്കൊളാസ് സർക്കോസിയെയും നായ്ക്കളുമായി ബന്ധിപ്പിച്ച് ആക്ഷേപഹാസ്യ രൂപത്തിലുള്ള കാർട്ടൂണുകളാണ് പുതിയ പതിപ്പിന്റെ കവർ പേജിൽ ഇടംപിടിച്ചിരിക്കുന്നത്. വാരികയുടെ കോപ്പി കടിച്ചു പിടിച്ചോടുന്ന നായ്ക്കുട്ടിയെ പ്രമുഖർ പിന്തുടർന്ന് ഓടുന്നതായാണ് ചിത്രീകരിച്ചിരിക്കുന്നത്. പ്രശസ്ത ഫ്രഞ്ച് കാർട്ടൂണ്‌സ്റ്റ് റെനാൾഡ് ലൂസിയറാണ് മുഖചിത്രം ഒരുക്കിയിരിക്കുന്നത്.\nജനുവരി ഏഴിന് പാരിസിലെ ആസ്ഥാനത്ത് നടന്ന ഭീകരരുടെ ആക്രമണത്തിൽ എഡിറ്റർ ഇൻ ചീഫും, നാല് കാർട്ടൂണിസ്റ്റുകളുമടക്കം 12 പേരാണ് മരിച്ചത്. പ്രവാചകന്റെ കാർട്ടൂൺ പ്രസിദ്ധീകരിച്ചതിന്റെ പേരിലായിരുന്നു ആക്രമണം. അന്നു വെടിവയ്‌പ്പിൽ മരിച്ച തങ്ങളുടെ മാദ്ധ്യപ്രവർത്തകരുടെ സ്ഥാനങ്ങൾ അതേപടി ഒഴിച്ചിട്ടാണ് വാരിക പ്രസിദ്ധീകരണം വീണ്ടുമാരംഭിച്ചത്.\nആക്രമണം നടന്ന് ഒരാഴ്ചക്കകം നിലനിൽപ്പിന്റെ പതിപ്പ് എന്ന പേരിൽ ഇടക്കാല പതിപ്പ് പുറത്തിറക്കിയ വാരിക അന്ന് 80 ലക്ഷത്തിലധികം കോപ്പികൾ പുറത്തിറക്കി ചരിത്രം സൃഷ്ടിച്ചിരുന്നു. ഇപ്പോൾ കൂടുതൽ കടുത്ത വിമർശനങ്ങളുമായി വീണ്ടുമെത്തുകയാണ് ഈ വാരിക. ഭയത്തിനും തോക്കുകൾക്കും മുന്നിൽ നിശ്ശബ്ദരാകാൻ ഒരുക്കമല്ലെന്ന് ലോകത്തോട് പ്രഖ്യാപിച്ചാണ് രണ്ടാം വരവ്.


karipur-air-india-express-plane-crash | മരണത്തെ മുഖാമുഖം കണ്ട നിമിഷങ്ങൾ; ജീവനോടെയുണ്ടെന്ന് ഇപ്പോഴും വിശ്വസിക്കാനാകാതെയും ചിലർ; ജീവൻ തിരിച്ചുകിട്ടിയ ആശ്വാസത്തിൽ കരിപ്പൂർ വിമാനാപകടത്തിൽ രക്ഷപെട്ടവർ - MarunadanMalayalee.com\nAugust 10, 202007:44 AM IST Permalink\nബത്തേരി: കേരളം സമാനതകളില്ലാത്ത വിമാന അപകടത്തിനാണ് കഴിഞ്ഞ വെള്ളിയാഴ്‌ച്ച സാക്ഷ്യം വഹിച്ചത്. ദുബായിൽ നിന്നും 184 യാത്രക്കാരും ആറ് ജീവനക്കാരുമായി കരിപ്പൂരിലെത്തിയ ഐ.എക്സ് 1344 എയർ ഇന്ത്യ എക്സ്പ്രസ് വിമാനം വെള്ളിയാഴ്ച രാത്രിയാണ് അപകടത്തിൽപ്പെടുന്നത്. നാല് കുട്ടികളുൾപ്പടെ 18 പേരാണ് അപകടത്തിൽ കൊല്ലപ്പെട്ടത്. അതിൽ രണ്ടുപേർ വിമാനത്തിന്റെ പൈലറ്റ് ദീപക് വസന്ത് സാഥേ, സഹ പൈലറ്റ് അഖിലേഷ് കുമാർ എന്നിവരായിരുന്നു. നിലവിൽ 115 പേരാണ് വിവിധ ആശുപത്രികളിൽ ചികിത്സ തുടരുന്നത്. അതിൽ 14 പേരുടെ നില ഗുരുതരമായി തുടരുന്നു. കോഴിക്കോട്, മലപ്പുറം ജില്ലകളിലെ വിവിധ ആശുപത്രികളിലാണ് പരിക്കേറ്റവർ ചികിത്സ തുടരുന്നത്. 57 പേർ വിദഗ്ധ ചികിത്സക്ക് ശേഷം വിവിധ ആശുപത്രികളിൽ നിന്നും വീട്ടിലേക്ക് മടങ്ങിയിട്ടുണ്ട്. മരണത്തെ മുഖാമുഖം കണ്ടവർ അപകടത്തിൽ നിന്നും രക്ഷപെട്ടതിന്റെ ആശ്വാസത്തിലാണ്.\nഏഴ് മണിക്കുള്ള ഫ്ലൈറ്റിൽ എത്തുമെന്നും എല്ലാ സൗകര്യങ്ങളും ഒരുക്കണം എന്നും കരിങ്ങാരി വലിയപീടികക്കൽ ഇബ്രാഹിം നേരത്തേ തന്നെ വീട്ടിൽ വിളിച്ച് അറിയിച്ചിരുന്നു. ഗൃഹനാഥന്റെ വിളി വന്നതോടെ അദ്ദേഹത്തെ സ്വീകരിക്കാൻ എല്ലാ ഒരുക്കങ്ങളും പൂർത്തിയാക്കി കാത്തിരിക്കുകയായിരുന്നു ഇബ്രാഹിമിന്റെ കുടുംബം. തറവാട് വീട്ടിൽ ക്വാറന്റീന് സൗകര്യമൊരുക്കി എല്ലാവരും മകളുടെ വീട്ടിലേക്ക് മാറി. എന്നാൽ വിമാനം ഇറങ്ങേണ്ട സമയം കഴിഞ്ഞ് ഇബ്രാഹിമിന്റെ ഫോൺ വിളി കാത്തിരുന്ന കുടുംബത്തിനെ ഞെട്ടിക്കുന്ന വാർത്തയാണ് വരവേറ്റത്.\nഇബ്രാഹിം പരുക്കുകളോടെ മെഡിക്കൽ കോളജിൽ എത്തിച്ചതായി ആയിരുന്നു വാർത്ത. പതിനഞ്ചാം നിരയിലായിരുന്നു ഇബ്രാഹിമിന്റെ സീറ്റ്. ഇരിക്കുന്ന സീറ്റിനു സമീപം വൻ ശബ്ദത്തോടെ വിമാനം പിളർന്നതോടെ നേരെ താഴേയ്ക്കു പതിക്കുകയായിരുന്നു.9മാസം മുൻപാണ് ദുബായിൽ കമ്പനി ജീവനക്കാരുടെ മെസ് ജോലിക്കു വേണ്ടി വിമാനം കയറിയത്. കോവിഡ് പ്രതിസന്ധിയിൽ ജോലി നഷ്ടമായി. എങ്കിലും ഇപ്പോൾ ജീവൻ തിരിച്ചു കിട്ടിയ സന്തോഷത്തിലാണ് ഇദ്ദേഹവും കുടുംബവും.\nഅപകടത്തിൽ പരുക്കേറ്റ പാടംതുറയിലെ ചെമ്പൻതൊടിക അബ്ദുൽ കബീർ (40) പെരിന്തൽമണ്ണയിലെ മൗലാന ആശുപത്രിയിൽ ചികിത്സയിലാണ്. കൈകാലുകളിലെ എല്ലുകൾക്ക് പൊട്ടലുണ്ട്. ശസ്ത്രക്രിയ കഴിഞ്ഞ് ഇദ്ദേഹം തീവ്ര പരിചരണ വിഭാഗത്തിലാണ്. വിമാനത്തിലെ 70–ാം നമ്പർ സീറ്റിലായിരുന്നു കബീർ. റാസൽഖൈമയിലെ ആശുപത്രിയിൽ ഫാർമസിസ്റ്റ് ആയി ജോലി ചെയ്യുകയാണ്. കോവിഡ് കാരണം അവധിയിൽ നാട്ടിലേക്ക് തിരിച്ചതാണ്. ഇവരോടൊപ്പം വിമാനത്തിലുണ്ടായിരുന്ന ചുണ്ടേൽ സ്വദേശി മുഹമ്മദ് നിയാസ് പരുക്കുകളോടെ കോഴിക്കോട് സ്വകാര്യ ആശുപത്രിയിൽ ചികിത്സയിലാണ്.\nഷാർജയിൽ ജോലി ചെയ്തിരുന്ന ജൂവലറി കോവിഡ് വ്യാപനത്തെ തുടർന്ന് പൂട്ടിയതോടെയാണ് ചീരാൽ കിഴക്കേതിൽ നൗഫൽ(36) നാട്ടിലേക്ക് തിരിച്ചത്. എഎക്സ് 344 ദുബായ്- കോഴിക്കോട് വിമാനത്തിൽ ടിക്കറ്റ് തരപ്പെടുമ്പോൾ വേഗത്തിൽ കുടുംബത്തിലേക്കെത്താമെന്ന ആഹ്ലാദത്തിലായിരുന്നു. എന്നാ‍ൽ വിമാനം അപകടത്തിൽപെടുമ്പോൾ പരുക്കുകളോടെ രക്ഷപ്പെട്ടവരുടെ പട്ടികയിലായി നൗഫൽ.\nകാലിനും ശരീരത്തിന്റെ മറ്റിടങ്ങളിലും പരുക്കേറ്റ നൗഫൽ കോഴിക്കോട് മിംസ് ആശുപത്രിയിൽ തീവ്രപരിചരണ വിഭാഗത്തിലാണ്. വലിയ പ്രശ്നങ്ങളില്ലെങ്കിലും തീവ്രപരിചരണ വിഭാഗത്തിലായതിനാൽ അപകടത്തെ സംബന്ധിച്ച് ഒന്നും സംസാരിക്കാൻ കഴിഞ്ഞിട്ടില്ലെന്ന് ആശുപത്രിയിൽ ഒപ്പമുള്ള സഹോദരൻ അബ്ദുൽ റഹിം പറഞ്ഞു. നൗഫലിനൊപ്പം ഷാർജിലായിരുന്ന ഭാര്യ സഫ്നയും മകൻ ഐദിൻ മുഹമ്മദും അഞ്ചുമാസം മുൻപു നാട്ടിലേക്ക് പോന്നിരുന്നു. നൗഫലിന്റെ ജീവൻ തിരിച്ചു കിട്ടിയതിന്റെ സന്തോഷത്തിലാണു കുടുംബം.\nകരിപ്പൂർ വിമാനാപകടത്തിന്റെ ഞെട്ടലിൽ നിന്ന് മുക്തരായിട്ടില്ല ദോവർഷോലയിലെ ഫൈസൽ ബാബുവിന്റെ ഭാര്യ ഷാനിജ (25)യും മകൻ മുഹമ്മദ് സിദാൻ (5) നും ബന്ധുവായ ഒന്നാംമൈൽ പടിക്കപ്പറമ്പിൽ ഇർഷാദിന്റെ ഭാര്യ ഷഹന (22)യും. ഒരേ സീറ്റിൽ ഇരുന്നായിരുന്നു നാട്ടിലേക്കുള്ള യാത്ര. വിമാനത്തിന്റെ പിന്നിലായിരുന്നു ഇവരുടെ സീറ്റുകൾ. വിമാനം കരിപ്പൂർ എയർപോർട്ടിലെ റൺവേയിൽ ഇറങ്ങിയതും നിമിഷങ്ങൾക്കകം വിമാനത്തിന്റെ ലൈറ്റുകൾ അണഞ്ഞതും മാത്രമാണ് ഓർമയിലുള്ളത്.\nമുൻപിലെവിടെയോ വിമാനം ഇടിച്ചതും തെറിച്ചുപോയതും ഓർക്കുന്നുണ്ടെന്ന് ഷഹന പറ‍ഞ്ഞു. പിന്നീട് രക്ഷാപ്രവർത്തകരുടെ ബഹളമാണ് കേട്ടത്. ഓർമ വരുമ്പോൾ വിമാനത്തിന്റെ കേബിളുകളിൽ കാലുകൾ കുടുങ്ങി കിടക്കുകയായിരുന്നു. ആറ് മാസം മുൻപാണ് ഭർത്താവിനൊപ്പം ദുബായിൽ എത്തിയത്. ഭർത്താവിന് ഐടി കമ്പനിയിൽ ജോലിയാണ്. ആശുപത്രിയിലേക്ക് കൊണ്ടുപോകും വഴി കുട്ടിയെ പിരിഞ്ഞതാണ് ഷാനിജയ്ക്കു വേദനയായത്. രാത്രിയോടെ വിവിധ ആശുപത്രികളിൽ നടത്തിയ തിരച്ചിലിനൊടുവിലാണു കുട്ടിയെ തിരിച്ചു കിട്ടിയത്. മരണത്തിന്റെ വക്കിൽ നിന്ന് രക്ഷപ്പെട്ട ഷാനിജയും കുട്ടിയും ഇന്നലെ രാത്രിയോടെ പാടംതുറയിലെ വീട്ടിലെത്തി ക്വാറന്റീനിലായി\nഏറെ നാളത്തെ കാത്തിരിപ്പിന് ശേഷം സ്വന്തനാട്ടിലേക്കുള്ള മടക്കയാത്ര അന്ത്യയാത്രയാകുമായിരുന്നെന്ന ആശങ്കയിൽ നിന്ന് മാനന്തവാടി സ്വദേശി യൂജിൻ യൂസഫ് ഇനിയും മോചിതനായിട്ടില്ല. നാല് വർഷമായി അജ്മാനിലെ റിയൽ എസ്റ്റേറ്റ് കമ്പനിയിലായിരുന്നു ജോലി. 20 മിനിട്ടോളം കരിപ്പൂർ വിമാനത്താവളത്തിന് മുകളിൽ വട്ടമിട്ടു പറന്ന ശേഷം വിമാനം നിലം തൊട്ടപ്പോൾ ആശ്വാസമായെന്നും എന്നാൽ ഞൊടിയിടയിൽ വലിയ അപകടം തങ്ങളെ തേടി വരുമെന്ന് അറിഞ്ഞില്ലെന്നും യൂജിൻ ഞെട്ടലോടെ പറയുന്നു.\nവിമാനത്തിന്റെ പിൻഭാഗത്തായിരുന്ന യൂജിന് പരുക്കില്ലാതെ രക്ഷപ്പെടാനായി. അടുത്ത മാസം വിവാഹം നടത്താൻ നിശ്ചയിച്ചതിനെ തുടർന്നാണു നാട്ടിലെത്തിയത്. സുരക്ഷിതനായി വിമാനത്താവളത്തിന് പുറത്തെത്തിയ യൂജിൻ സുഹൃത്തുക്കൾ വിമാനത്താവളത്തിൽ എത്തിച്ച കാറിൽ സ്വയം ഡ്രൈവ് ചെയതാണ് വീട്ടിലെത്തിയത്. 28 ദിവസത്തെ ക്വാറന്റൈൻ കഴിഞ്ഞ ശേഷം വിവാഹം നടത്താനാണു തീരുമാനം. മുട്ടിൽ സ്വദേശി സുൻഡുലയാണ് വധു.


കണ്ണൂർ ഗവ. മെഡിക്കൽ കോളേജ്: ജുഡീഷ്യൽ അന്വേഷണം വേണം -രാജ്മോഹൻ ഉണ്ണിത്താൻ | Rajmohan Unnithan\nകണ്ണൂർ ഗവ. മെഡിക്കൽ കോളേജ്: ജുഡീഷ്യൽ അന്വേഷണം വേണം -രാജ്മോഹൻ ഉണ്ണിത്താൻ\nAug 30, 2019, 07:00 AM IST\nകണ്ണൂർ ഗവ. മെഡിക്കൽ കോളേജിന് സമീപം ഡി.സി.സി. പ്രസിഡന്റ് സതീശൻ പാച്ചേനി നടത്തിയ ഉപവാസസമരം രാജ്മോഹൻ ഉണ്ണിത്താൻ എം.പി. ഉദ്ഘാടനം ചെയ്യുന്നു\nപരിയാരം: കോൺഗ്രസ് നേതാവ് കെ.എം.പ്രകാശന്റെ മരണമുൾപ്പെടെ പരിയാരത്തെ കണ്ണൂർ ഗവ. മെഡിക്കൽ കോളേജ് അധികൃതരുടെ കെടുകാര്യസ്ഥതയെയും അഴിമതിയെയും കുറിച്ച് ജുഡീഷ്യൽ അന്വേഷണം വേണമെന്ന് രാജ്മോഹൻ ഉണ്ണിത്താൻ എം.പി. ആവശ്യപ്പെട്ടു.\nകണ്ണൂർ ഗവ. മെഡിക്കൽ കോളേജിലെ കെടുകാര്യസ്ഥതയ്ക്കെതിരേ ഡി.സി.സി. പ്രസിഡന്റ് സതീശൻ പാച്ചേനി നടത്തിയ ഉപവാസ സമരം ഉദ്ഘാടനം ചെയ്യുകയായിരുന്നു അദ്ദേഹം. കെ.എം.പ്രകാശിന്റെ മരണം വളരെ ഗുരുതരമായ അപരാധമാണ്. ഇവിടത്തെ ലോക്കൽ പോലീസ് അന്വേഷിച്ചാൽ കുറ്റക്കാരെ കണ്ടെത്തില്ലെന്നും അദ്ദേഹം കൂട്ടിച്ചേർത്തു.\nകെ.പി.സി.സി. നിർവാഹകസമിതി അംഗം എം.പി.ഉണ്ണിക്കൃഷ്ണൻ അധ്യക്ഷത വഹിച്ചു. ചികിത്സപ്പിഴവ്മൂലം മരിച്ച കെ.എം.പ്രകാശന്റെ കുടുംബത്തിന് നഷ്ടപരിഹാരവും കുടുംബത്തിൽ ഒരാൾക്ക് ജോലിയും നല്കണമെന്ന് ഡി.സി.സി. പ്രസിഡന്റ് സതീശൻ പാച്ചേനി പറഞ്ഞു. ഐ.എൻ.ടി.യു.സി. ദേശീയ സെക്രട്ടറി കെ.സുരേന്ദ്രൻ, പ്രൊഫ. എ.ഡി.മുസ്തഫ, എം.നാരായണൻകുട്ടി, അഡ്വ. മാർട്ടിൻ ജോർജ്, ചന്ദ്രൻ തില്ലങ്കേരി, സുരേഷ് ബാബു എളയാവൂർ, ഡോ. കെ.വി.ഫിലോമിന, ടി.ജയകൃഷ്ണൻ, കെ.ബ്രിജേഷ് കുമാർ തുടങ്ങിയർ പ്രസംഗിച്ചു.\nആന്തൂർ നഗരസഭയുടെ ആസ്ഥാന മന്ദിരത്തിന് തറക്കല്ലിട്ടു\nധർമശാല : ആന്തൂർ നഗരസഭയ്ക്ക് അത്യാധുനിക സൗകര്യങ്ങളോടെ നിർമിക്കുന്ന പുതിയ ആസ്ഥാനമന്ദിരത്തിന് ..\nഎടൂരിലെ നിയന്ത്രണങ്ങൾ നീക്കി\nഉഭയകക്ഷി കരാർ ചർച്ചകൾ പൂർത്തിയാക്കണം -എ.ഐ.ബി.ഇ.എ.\nകടന്നപ്പള്ളി, പാണപ്പുഴ വില്ലേജുകളിലെ മിച്ചഭൂമി ഇന്ന് അളന്നുനൽകും\nകണ്ണൻകുന്ന് പാലം തുറന്നു


തൃക്കാക്കര നഗരസഭ; കോൺഗ്രസിൽ പ്രതിസന്ധി, അധ്യക്ഷയ്ക്കെതിരെ നാല് കൗൺസിലർമാർ | thrikkakkara muncipal corporation congress councilors against chair person ajitha thankappan\nനഗരസഭ സ്ഥിരം സമിതി അധ്യക്ഷയുടെ ചേംബറിൽ ഇന്ന് കോൺഗ്രസ് കൗൺസിലർമാരുടെ യോഗം ചേർന്നിരുന്നു. ഈ യോഗത്തിൽ വെച്ചാണ് നാല് കൗൺസിലർമാർ അവിശ്വാസ പ്രമേയത്തെ അനുകൂലിക്കുമെന്ന് മുന്നറിയിപ്പ് നൽകിയത്. ഇതേ ചൊല്ലി യോഗത്തിൽ വാക്കുതർക്കങ്ങളും ഉണ്ടായി.\nCochin, First Published Sep 16, 2021, 11:05 PM IST\nകൊച്ചി: തൃക്കാക്കര നഗരസഭയിൽ ചെയർമാൻ അജിത തങ്കപ്പനെതിരേയുള്ള അവിശ്വാസ പ്രമേയം ചർച്ച ചെയ്യാനിരിക്കെ കോൺഗ്രസിൽ വൻ പ്രതിസന്ധി. നാല് കോൺഗ്രസ് കൗൺസിലർമാർ അവിശ്വാസ പ്രമേയത്തെ അനുകൂലിക്കുമെന്ന് പാർട്ടി നേതൃത്വത്തിന് മുന്നറിയിപ്പ് നൽകിയതിനെ തുടർന്നാണിത്.\nനഗരസഭ സ്ഥിരം സമിതി അധ്യക്ഷയുടെ ചേംബറിൽ ഇന്ന് കോൺഗ്രസ് കൗൺസിലർമാരുടെ യോഗം ചേർന്നിരുന്നു. ഈ യോഗത്തിൽ വെച്ചാണ് നാല് കൗൺസിലർമാർ അവിശ്വാസ പ്രമേയത്തെ അനുകൂലിക്കുമെന്ന് മുന്നറിയിപ്പ് നൽകിയത്. ഇതേ ചൊല്ലി യോഗത്തിൽ വാക്കുതർക്കങ്ങളും ഉണ്ടായി. അവിശ്വാസ പ്രമേയം ചർച്ച ചെയ്യുന്ന യോഗത്തിൽ പങ്കെടുക്കേണ്ടന്നാണ് യു ഡി എഫ് തീരുമാനം. ഇതോടെ ക്വാറം തികയാതെ പ്രമേയം അവതരിപ്പിക്കാൻ കഴിയാതെ വരുമെന്നും യുഡിഎഫ് കണക്ക് കൂട്ടി. എന്നാൽ തങ്ങൾ കൗൺസിൽ യോഗത്തിൽ പങ്കെടുക്കുമെന്ന് നാല് കോൺഗ്രസ് കൗൺസിലർമാർ യോഗത്തിൽ പ്രഖ്യാപിക്കുകയായിരുന്നു. പാർട്ടി തങ്ങളെ അവഗണിച്ച് ഭരണം നടത്തുന്നുവെന്നാണ് ഇവരുടെ പ്രധാന പരാതി.\nപ്രശ്നം പരിഹരിക്കാൻ നേരത്തെ ഡിസിസി ഇടപെട്ടത് ഫലം ചെയ്തില്ലെന്ന് ഇതോടെ വ്യക്തമായി. നഗരഭരണം ഏകോപിപ്പിക്കാനും പ്രധാന തീരുമാനങ്ങൾ കൈക്കൊള്ളാനും ഉപസമിതിയെ ഡിസിസി നിയോഗിക്കുകയും ചെയ്തിരുന്നു. ഈ സമിതിയോട് ആലോചിക്കാതെയാണ് ഇപ്പോഴും പല പ്രധാന തീരുമാനങ്ങളുമെടുക്കുന്നതെന്ന് വിമത കൗൺസിലർമാർ ആരോപിക്കുന്നു. അധ്യക്ഷക്കെതിരെ എൽഡിഎഫ് നൽകിയ അവിശ്വാസ പ്രമേയ നോട്ടിസ് 23 ന് പരിഗണിക്കും.\nLast Updated Sep 16, 2021, 11:05 PM IST


priya varrier photo shootAnweshanam\nപ്രിയ വാര്യറുടെ പുതിയ ഫോട്ടോഷൂട്ട്; വൈറലായി ചിത്രങ്ങള്...\nപ്രിയ വാര്യറുടെ പുതിയ ഫോട്ടോഷൂട്ട്; വൈറലായി ചിത്രങ്ങള്\nKESIYA | Wednesday, January 9, 2019 10:58 AM IST\nഅഡാര് ലൗ എന്ന സിനിമയിലൂടെ പ്രക്ഷക ഹൃദയങ്ങളുടെ മനസ്സ് കീഴടക്കിയ മലയാളി പെണ്‍കുട്ടിയാണ് പ്രിയ വാര്യര്. മാണിക്യ മലരായ എന്ന ഗാനത്തിലുടെ കണ്ണിറുക്കികൊണ്ടാണ് താരം കടന്നു വരുന്നത്. ഇന്ന് പല ബ്രാന്റുകളുടെ മോഡലാണ് പ്രിയ വാര്യര്.\nഇപ്പോള് പ്രിയയുടെ പുതിയ ഫോട്ടോഷൂട്ടാണ് ആരാധകര് ഏറ്റെടുത്തിരുക്കുന്നത്. കാറിന്റെ ഡിക്കിക്കുള്ളില് നടത്തിയ ഫോട്ടോഷൂട്ടില് നിന്നുള്ള മൂന്ന് ചിത്രങ്ങളാണ് പ്രിയ ഇന്‍സ്റ്റാഗ്രാമില് ഷെയര് ചെയ്യ്തിരിക്കുന്നത്.\nഅഡാര് ലൗവില് പ്രിയയുടെ നായകനായി അഭിനയിക്കുന്ന റോഷനാണ് പ്രിയക്കൊപ്പം ചിത്രങ്ങളിലുള്ളത്. 'ഞാനാണ് നിന്റെ ചന്ദ്രന്, നീയാണ് എന്റെ നക്ഷത്രം' എന്ന ആശയത്തെ ആസ്പദമാക്കി ആല്‍ബര്‍ട്ട് വില്യം ആണ് ചിത്രങ്ങള് എടുത്തിരിക്കുന്നത്. ക്രിസ്മസിനോട് അനുബന്ധിച്ചുള്ള ഒരു ഫോട്ടോഷൂട്ടാണിത്.\nമൂന്നരമണിക്കൂറിനുള്ളില് രണ്ടര ലക്ഷത്തിലധികം ആളുകളാണ് ചിത്രങ്ങള് ലൈക്ക് ചെയ്തിരിക്കുന്നത്.


World Cup Football 2018: Argentina Fans' claim about the Finalists- Social Media trolls | 'അര'കളുടെ കാര്യം ഇപ്പോഴും കഷ്ടം; ഇപ്പോ കിട്ടും വെങ്കല മെഡല്!!! ഫിഫയെ പോലും ഞെട്ടിച്ച് ട്രോളുകള്!! - Malayalam Oneindia\n20 min ago എന്നെയാണോ.. ഖജനാവ് സുക്ഷിക്കാന് ജനം അങ്ങയെ അല്ലെ ഏൽപ്പിച്ചത്; ഐസക്കിനെതിരെ വീണ്ടും സതീശന്\nPublished: July 12 2018, 15:43 [IST]\nഈ ലോകകപ്പില് വലിയ പ്രതീക്ഷകളുമായിട്ടാണ് അര്‍ജന്റീന ടീം എത്തിയത്. പക്ഷേ, നിര്‍ഭാഗ്യം എന്ന് പറഞ്ഞാല് മതിയല്ലോ, പ്രീ ക്വാര്‍ട്ടറില് പുറത്താകാനായിരുന്നു വിധി. അതുവരെ ട്രോളുകള് ഏറ്റുവാങ്ങിക്കൊണ്ടായിരുന്നു അര്‍ജന്റീന ടീമിന്റെ പ്രയാണം.\nലോകകപ്പില് നിന്ന് പുറത്തായാലെങ്കിലും ട്രോളുകളില് നിന്ന് രക്ഷപ്പെടാം എന്ന പ്രതീക്ഷയില് ആയിരുന്നു അര്‍ജന്റീന ആരാധകര്. പക്ഷേ, എന്നിട്ടും രക്ഷയില്ലാത്ത സ്ഥിതിയാണ്. ഇപ്പോള് ഫൈനല് ലൈന് അപ്പ് ആയപ്പോഴും ട്രോളുകള് മുഴുവനും 'അര' ഫാന്‍സിനാണ്!\nകാരണം വേറൊന്നും അല്ല, ഫൈനലില് മാറ്റുരയ്ക്കുന്നത് ഫ്രാന്‍സും ക്രൊയേഷ്യയും ആണല്ലോ. രണ്ട് ടീമുകളും അര്‍ജന്റീനയെ തോല്‍പിച്ചവര്. അങ്ങനെയുള്ളവര് ഫൈനലില് എത്തുമ്പോള് വെറുതേ ഒന്ന് തള്ളി നോക്കിയതാണ്. കിട്ടിയത് എമണ്ടന് ട്രോളുകളും. ഇംഗ്ലണ്ടിനും ഉണ്ട് ട്രോള്!\nഅര്‍ജന്റീന തള്ളുകള് ഏതാണ്ട് ഇങ്ങനെയൊക്കെ ആണത്രെ... ലാറ്റിനമേരിക്കന് സൗന്ദര്യമാണ്, ചങ്കാണ് ചങ്കിടിപ്പാണ്, മേശരിയാണ് മിശിഹയാണ്, കവിതയാണ് കൊലപാതകമാണ്... ഒടുവില് ഞങ്ങളെ തോല്‍പിച്ച ടീമുകളാണ് ഫൈനലില്!!\nതങ്ങളെ തോല്‍പിച്ച് രണ്ട് ടീമുകളാണ് ഫൈനലില് എത്തിയത് എന്നാണല്ലോ ഇപ്പോഴത്തെ തള്ള്. മൂന്നാമതൊരു ടീം കൂടി അര്‍ജന്റീനയെ തോല്‍പിച്ചിരുന്നെങ്കിലത്തെ കാര്യം ഒന്ന് ഓര്‍ത്തുനോക്കിക്കേ\nഒടുവില് തങ്ങളെ തോല്‍പിച്ച രണ്ട് ടീമുകള് മാത്രം ഫൈനലില് എത്തിയതിന്റെ സന്തോഷത്തിലാണ് അരകള്. പക്ഷേ, ഉള്ളിലെ പ്രാര്‍ത്ഥന വേറെ ഒന്നാണെന്ന് മാത്രം!\nഇതുവരെ കൊച്ചുകൊച്ചു ടീമുകളുമായി മുട്ടി വലിയ ജയം ഒക്കെ നേടിയവരായിരുന്നു ഇംഗ്ലണ്ടുകാര്. സെമി ഫൈനലില് ക്രൊയേഷ്യയുമായി ഒന്ന് കളിച്ചതേ ഓര്‍മയുള്ളു!\nസ്വന്തം ഭാര്യയെ ബലാത്സംഗം ചെയ്ത് പോകുന്ന ഭാസ്‌കരെ പട്ടേലറെ നോക്കി, പട്ടേലരുടെ സെന്റിന് എന്തൊരു വാസനയാണെന്ന് പറഞ്ഞ വിധേയനെ പോലെ ആണത്രെ അര്‍ജന്റീനക്കാര്. തങ്ങളെ തോല്‍പിച്ചവരാണല്ലോ ഫൈനലില് എന്ന്... പിന്നെ പറയുന്നവരും കൊള്ളാം!\nകോലി പിന്തുണച്ച ഒരുമാതിരി ടീമുകളെല്ലാം ലോകകപ്പില് നിന്ന് പുറത്തായിട്ടുണ്ട്. ഏറ്റവും ഒടുവില് ഇംഗ്ലണ്ടിനെ ഒന്ന് പിന്തുണച്ചതാ... അവന്‍മാരുടെ കൈയ്യില് കിട്ടിയാല് വിവരം അറിയും!\nഒന്ന് ബിജെപിയെ കൂടി...\nസപ്പോര്‍ട്ട് ചെയ്ത് തോല്‍പിക്കാന് കോലിയെ കഴിഞ്ഞിട്ടേ ആരും ഉള്ളൂ എന്ന അവസ്ഥ ആയിട്ടുണ്ട്. അടുത്ത പൊതു തിരഞ്ഞെടുപ്പില് എങ്ങനെയെങ്കിലും ബിജെപിയെ ഒന്ന് സപ്പോര്‍ട്ട് ചെയ്യണം എന്നാണത്രെ ഇപ്പോള് ചിലര് ആവശ്യപ്പെടുന്നത്!\nതങ്ങളെ തോല്‍പിച്ചവര് ഫൈനലില് എത്തി എന്നാണ് വീരവാദം. പക്ഷേ, എത്ര ഗോളിനാണ് തോറ്റത് എന്ന് ചോദിച്ചാല് മതി... ആ വീരവാദം തീര്‍ന്നുകിട്ടും!\nപാവം ഐസ് ലാന്‍ഡുകാര് ഇപ്പോഴാണ് ആ സത്യാവസ്ഥയെ കുറിച്ച് ഓര്‍ക്കുന്നത്. അര്‍ജന്റീനയെ തോല്‍പിച്ച രണ്ട് ടീമുകളും ഫൈനലില് എത്തി. അന്ന് അര്‍ജന്റീനയെ തങ്ങളും കൂടി തോല്‍പിച്ചിരുന്നെങ്കില്....\nസ്വന്തം ടീം ഫൈനലില് എത്തിയാല് കാണുമോ ഇത്പയും സന്തോഷം. രണ്ട് ടീമുകളും മുറ്റാണെന്ന് വരെ പറഞ്ഞുനടക്കുന്നുണ്ട് ചിലര്!\nതങ്ങളെ തോല്‍പിച്ചവരാണ് ഇപ്പോള് ഫൈനലില് എത്തിയത് എന്നാണല്ലോ തള്ള്. സത്യത്തില് നിങ്ങളെ തോല്‍പിക്കാത്ത ടീം ഏതൊക്കെ ആണെന്നാണത്രെ ചിലര്‍ക്ക് സംശയം!\nതോറ്റ് പുറത്തായിക്കഴിഞ്ഞാല് പിന്നെ മിണ്ടാതെ ഇരുന്ന് കളി കണ്ടോണം. അല്ലാതെ വല്ലവരുടേയും വിജയത്തില് കയറി കുമ്മനടിക്കരുതെന്ന്... അര ഫാന്‍സിന്റെ ഒരു അവസ്ഥയേ!\nഓന്ത് പോലും തോറ്റു\nപ്രീ ക്വാര്‍ട്ടര് കഴിഞ്ഞതോടെ ആണ് അര ഫാന്‍സിന്റെ നിറംമാറ്റത്തിന്റെ വിവിധ ഭാവങ്ങള് കണ്ട്. ഇപ്പോള്ഡ# ഫൈനല് ലൈന് അപ്പ് കൂടി ആയപ്പോള് അത് അതിന്റെ പരകോടിയില് എത്തി. നിറംമാറുന്ന മത്സരത്തില് അര്‍ജന്റീന ഫാന്‍സിനോട് തോറ്റ് ഓന്ത് ആത്മഹത്യ ചെയ്തത്രെ!\nഇറ്റ്‌സ് കമിങ് ഹോം!!!\nഇറ്റ്‌സ് കമിങ് ഹോം എന്നായിരുന്നു ഇംഗ്ലണ്ടിന്റെ തള്ളല്. ശരിയാ... വീട്ടിലേക്ക് വരുവാ, ഇത്തിരി നേരത്തേ ഇറങ്ങണോ എന്ന് മാത്രമാണ് ഇപ്പോള് സംശയം!\nഅര്‍ജന്റീനയ്ക്കും ബ്രസീലിനും ഒക്കെ കേരളത്തില് ഫാന്‍സ് ഉണ്ട്. പക്ഷേ, ക്രൊയേഷ്യക്കുള്ളത് പോലെ ഔദ്യോഗിക സംവിധാനം വല്ലതും ഉണ്ടോ... ക്രൊയേഷ്യക്കാര് വരെ ഞെട്ടിപ്പോയി!\nഅര്‍ജന്റീന രണ്ട് ടീമുകളോട് മാത്രം തോറ്റത് നന്നായത്രെ. അല്ലെങ്കില് ഫിഫ കുടുങ്ങിപ്പോയേനെ... മൂന്ന് ടീമിനെ വച്ച് ഫൈനല് നടത്താന് പറ്റില്ലല്ലോ!\nഇറ്റ്‌സ് കമിങ് ഹോം എന്നായിരുന്നല്ലോ ഇംഗ്ലണ്ടിന്റെ മുദ്രാവാക്യം. കലിപ്പടക്കണം, കപ്പടിക്കണം എന്ന് പാട്ടുപാടിയ ബ്ലാസ്റ്റേഴ്‌സിനെ ആണത്രെ ചിലര്‍ക്ക് ഓര്‍മ വരുന്നത്!\nഅര്‍ജന്റീനയെ ഈ ലോകകപ്പില് രണ്ട് ടീമുകളേ തോല്‍പിച്ചിട്ടുള്ളു. അവര് രണ്ട് പേരും ഫൈനലില്... ഒരാള് ചാമ്പ്യനും മറ്റേ ആള് റണ്ണര് അപ്പും. അപ്പോള് പിന്നെ അര്‍ജന്റീന ആരാ... മൂന്നാം സ്ഥാനക്കാര്!\nആരാ റണ്ണേഴ്‌സ് അപ്പ്\nഫൈനല് ജയിക്കുന്നവരെ ചാമ്പ്യന്‍സ് എന്ന് വിളിക്കും. അവര് തോല്‍പിക്കുന്നവരെ റണ്ണേഴ്‌സ് അപ്പ്. അപ്പോള് ഇത്തവണത്തെ റണ്ണേഴ്‌സ് അപ്പ് ആരാണെന്ന കാര്യത്തില് ആര്‍ക്കെങ്കിലും സംശയം ഉണ്ടോ!\nഇറ്റ്‌സ് കമിങ് ഹോം എന്ന് പറഞ്ഞപ്പോള് ലോകകപ്പിനെ ആയിരുന്നു ഉദ്ദേശിച്ചത്. ഇപ്പോള് വീട്ടിലേക്ക് പോകുന്ന കാര്യം ആക്കിയിട്ടുണ്ട്. വീട്ടില് പോകുന്നത് ഒരു തെറ്റാണോ\nകോലി മാത്രം അല്ല, ഇത്തവണ സച്ചിനും പിന്തുണച്ചത് ഇംഗ്ലണ്ടിനെ ആയിരുന്നു. എന്നാലും ഇത്രയ്ക്കും വേണ്ടായിരുന്നു എ്ന്നാണത്രെ ഇംഗ്ലണ്ട് ഫാന്‍സ് പറയുന്നത്!\nrussia world cup football world cup argentina troll social media france ലോകകപ്പ് അര്‍ജന്റീന ട്രോള് സോഷ്യല് മീഡിയ ഫ്രാന്‍സ്\nWorld Cup Football 2018: Argentina Fans' claim about the Finalists- Social Media trolls\nStory first published: Thursday, July 12, 2018, 15:43 [IST]


ദേശീയപാതയോരത്തെ മദ്യശാലകള് ഇനി തുറന്ന് പ്രവര്‍ത്തിക്കും; ബില് പഞ്ചാബ് നിയമസഭ പാസാക്കി\nFriday 23rd June 2017 9:57pm\nചണ്ഡിഗഡ്: പഞ്ചാബിലെ ദേശീയപാതയോരത്തെ ഹോട്ടലുകളില് ഇനി മദ്യം ലഭ്യമാകും. സുപ്രീം കോടതി വിധിയെ മറികടക്കാനുള്ള ബില് പഞ്ചാബ് നിയമസഭ പാസാക്കി. ബജറ്റ് സെഷന് അവസാനിക്കാനിരിക്കെ നിയമസഭാകാര്യ മന്ത്രി മുന്നോട്ട് വെച്ച എക്‌സൈസ് ഭേദഗതി ബില്ലാണ് നിയമസഭ പാസാക്കിയത്.\nനിയമഭേദഗതി കൊണ്ടുവരാന് പഞ്ചാബ് സര്‍ക്കാര് തിങ്കളാഴ്ച തന്നെ തീരുമാനിച്ചിരുന്നു. 1914-ലെ പഞ്ചാബ് എക്‌സൈസ് ആക്ടിലെ 26 എ വകുപ്പാണ് ഭാദഗതി ചെയ്തത്.\nഅതേസമയം ചില്ലറ വില്‍പ്പന കേന്ദ്രങ്ങളില് മദ്യം വില്‍ക്കാനുള്ള 500 മീറ്റര് പരിധി നിലനില്‍ക്കും. ദേശീയ-സംസ്ഥാന പാതയോരങ്ങളിലെ മദ്യശാലകള്‍ക്ക് പ്രവര്‍ത്തിക്കാന് തടസം ഇല്ലാതാക്കാനുള്ള സര്‍ക്കാര് തീരുമാനത്തിന് പൊതുവേ സ്വീകാര്യത ഉണ്ട്.\nകഴിഞ്ഞ ഡിസംബറിലാണ് സുപ്രീം കോടതി വിധി പുറത്തുവന്നത്. ഇതു പ്രകാരം ദേശീയ-സംസ്ഥാന പാതകള്‍ക്ക് 500 മീറ്റര് പരിധിയിലെ ഹോട്ടലുകളേയും ക്ലബ്ബുകളേയും മദ്യം വില്‍ക്കുന്നതില് നിന്ന് തടഞ്ഞിരുന്നു.\n'അവകാശങ്ങള് നേടിയെടുക്കും'; പഞ്ചാബില് സി.ഐ.ടിയുവിന്റെ നേതൃത്വത്തില് ആയിരക്കണക്കിനു അംഗണവാടി തൊഴിലാളികളുടെ പ്രതിഷേധ മാര്‍ച്ച്; ചിത്രങ്ങളും വീഡിയോയും കാണാം\nTuesday 20th March 2018 10:39pm